نێچیرڤان بارزانی سەرۆکی هەرێمی کوردستان بەبێ ئەوەى جێگرەکانی ئاگادار بن، سەردانی تورکیای کرد. بارزانی لەو سەردانەدا لەگەڵ وەزیری دەرەوەى تورکیا و لەگەڵ ئەردۆغان دانیشت. هەرچەند بەشێوەى فەرمی هیچ راگەیاندراوێک لەلایەن بارزانییەوە بڵاونەکرایەوە، بەڵام لەمیدیاکانی تورکیادا باس لەبارەی ئەو سەردانەوە دەکرێت.\nباشە لەکاتێکدا، کەدەوڵەتی داگیرکەری تورکیا هەوڵدەدات باشووری کوردستانیش داگیر بکات، ئەو سەردانە بۆ ئەنجامدرا؟ ئەو بابەتانەى لەو سەردانەدا گفتوگۆیان لەسەر کراو ئەو بڕیاریانەى لەدانیشتنەکانی ئەو سەردانەدا دران بۆ ئاشکرا ناکرێن؟ بۆ وەک سەرۆکی هەرێمی کوردستان نەڕۆیشت و وەک بەڕێوەبەری پارتی رۆیشت بۆ ئەو سەردانە؟\nئاشکرایە ئەو سەردانە لەلایەن سەرۆکی هەرێمی کوردستانەوە ئەنجامنەدراوە، بەڵکو لەلایەن بەڕێوەبەریی پارتییەوە ئەنجامدراوە.\nلەم دۆخەى ئێستادا لەباکوور، لە رۆژئاوا و لەباشوور شەڕ لەبەرامبەر ئەو دەوڵەتە پاکتاوکەرو داگیرکەرە دەکرێت، دەوڵەتی تورکیای داگیرکەر سوێندی خواردووە، رەگی کورد لەڕیشەوە دەربهێنێت، ئەوە سەد ساڵە هەوڵدەدات کەکوردیش وەک ئەرمەنەکان، سوریانییەکان، رۆمانەکان و ئێزدییەکان پاکتاو بکات، هەر خۆی کاتێک مرۆڤ سەیری ئەم (١٠٠) ساڵەى دوایی دەکات، ئەوەی بەهەموو شێوەیەک بۆ روون دەبێتەوە، لەدۆخی ئێستادا ئەو سیاسەتەیان نەک تەنها لەباکوور، بەڵکو دەیانەوێت لەهەموو کوردستاندا سەربخەن، دەڵێت تاوەکو کورد هەبێت و رێکخستنکراو بن، من دەکەومە ژێر هەڕەشەو مەترسی، لەبەرئەوەش هەبوونی گەلی کورد بەتایبەتی دەبێت رێکخستنبوونی گەلی کورد لەگۆڕێدا نەمێنێت. ئەو هۆکارە لەپشت چاوگەى ئەو دوژمنایەتییەوەیە، کە بەرامبەر بەکورد دەیکەن، بە کورتی پێویست ناکات، مرۆڤ تامەزرۆی ئەوە بێت، کە ئاخۆ دەوڵەتی داگیرکەری تورکیا چۆن لەبارەى کوردەوە بیردەکاتەوە، بە هەمان ئەو وتانەو بەکردەوەکانی خۆیان هەموو شتێکیان بە روونی خستووەتە بەرچاوان. ئەوانەى ئەمە نابینن کوێرن، کەڕن، بێویژدانن و ناتێگەیشتوون.\nباشە، مادام ئەوە راستیی دەوڵەتی داگیرکەری تورکیایە، لەو کاتەدا ئەو پەیوەندییەی پارتی لەگەڵ تورکیا بۆ چییە؟ لەلایەکەوە ئەو دەوڵەتە پاکتاوکەرە هەوڵدەدات کورد بسڕێتەوەو لەلایەکی ترەوە لەپەیوەندییەکى بەهێزدایە لەگەڵ پارتیدا؟ ئەوە چۆن دەبێت، دەوڵەتی تورکیای داگیرکەر رۆڵێکی چۆن لەو پەیوەندییەدا لەئەستۆی پارتی دەنێت؟\nئێمە دیسانەوە بێینەوە سەر سەردانەکەی بارزانی بۆ تورکیا، هەرچەند راگەیاندنەکانی پارتی دەیانەوێت بابەتە ئابووری و بازرگانییەکان بخەنە پێش چاوو زەقیان بکەنەوە، بەڵام دەوڵەتی داگیرکەری تورکیا ئەوانەى دەستنیشانکردووە، کە لەسەر کام بابەت لەگەڵ پارتیدا گفتوگۆیان کردووە، وەزیری دەرەوەى دەوڵەتی تورکیای داگیرکەر وتی "ئێمە لەسەر تێکۆشانی هاوبەش لەدژی پەکەکە راوەستاوین". هەرخۆی لەخۆیدا ئەستەمە جگە لەوە شتێکى دیکە لەگۆڕێدا بێت، سڵاوی دەوڵەتی تورکیا لەکوردێک تەنها بۆ لەناوبردن و سڕینەوەى بزووتنەوەى ئازادییە، لەناوبردنی بزووتنەوەى ئازادی بۆ خۆی کردووە بەمەرجی هەبوون و مانەوەى خۆی، بە داخەوە ئەو رێگایەى بۆ خۆی هەڵبژاردووەو لەدۆخی ئێستادا هەموو هێزی خۆی خستوووەتەگەڕ تاوەکو بتوانێت ئەو سیاسەتە پاکتاوکارییەى خۆی سەربخات. هەموو توانا ئابووری، سیاسی، کۆمەڵایەتی و دیپلۆماتیکی خۆی بۆ ئەو بابەتە خستووەتە کار، کاتێک مرۆڤ سەیری دانوستاندنەکانیان دەکات ئەوەی زۆر بەڕوونی بۆ ئاشکرا دەبێت، بەڵام بۆ سەرخستنی ئەو سیاسەتە پاکتاوکارییەى خۆی رۆڵێکی جیاوازو تایبەتی بەهەندێک کورد داوە.\nلەدۆخی ئێستادا ئەگەر هەموو کوردان بخاتە بەردەم خۆی و بڵێت، من لەڕەگەوە دەرتان دەهێنم، ئەوا لەوکاتەدا هەم کورد یەکدەگرن و لەدژی دەوەستنەوە، هەم لەگۆڕەپانی نێونەتەوەیدا رووبەڕووی کاردانەوەی جۆراجۆر دەبێتەوە. لەبەرئەوەش سەرەتا دەستدەکات بەپارچەکردنی کوردان، لەگەڵ هەندێک لەکورداندا دەکەوێتە پەیوەندی و ئەوانی تریش پاکتاو دەکات، ئەو پەیوەندییە بۆ سەرخستنی سیاسەتە پاکتاوکارییەکەى بەکاردەهێنێت، لەو چوارچێوەیەدا رۆڵی پەردەپۆشکردنی هەوڵ و پلانە پاکتاوکارییەکەى داوەتە هەندێک لەکوردان، لەئێستادا ئەو رۆڵەى بەپارتی و هێزەکانی سەر بەپارتی داوە، بەو شێوەیە پارتی و هێزەکانی سەر بەپارتی لەهەموو پارچەکانی کوردستان لەچوارچێوەی هاوکاریکردنی ئەو سیاسەتە پاکتاوکارییەی دەوڵەتی تورکیادان، هەر چەند پارتی ئەوە قبوڵ ناکات، بەڵام سەردانی ئەمدواییەى نێچیرڤان بارزانی بۆ ئەوە بوو.\nئێمە دەزانین دەوڵەتی داگیرکەری تورکیا بۆچی هەوڵدەدات بزووتنەوەى ئازادی لەناوببات، چونکە هەر خۆی لەخۆیدا دوژمنی گەلی کوردەو تاوەکو لەعەقڵیەتی پاکتاوکارییدا گۆڕانکاریی بنەڕەتی دروستنەکات درێژە بەو سیاسەتە پاکتاوکارییەى دەدات، بەڵام ئەوەى ئێمە لێی تێناگەین، ئەوەیە کە بۆ پارتی بەو رادەیە بەدڵ و بەگیان بەشدارە لەو سیاسەتە پاکتاوکارییەدا؟ روون و ئاشکرایە گەلی کورد پەکەکە بەگارانتی هەبوونی خۆی دەزانێت و نایەوێت پەکەکە لەناوبچێت، بەپێچەوانەوە دەیەوێت پەکەکە لەهەموو کوردستاندا بەهێز بێت، بەو شێوەیە گەلی کورد نایەوێت بۆ یەک ساتیش بیر لەژیان بەبێ پەکەکە بکاتەوە، چونکە دەزانێت پەکەکە چەند سوودی بۆ کۆمەڵگەى کورد هەیە و چیی بۆ ئازادیی گەلی کورد کردووە. هەموو کەس دەزانێت لەپاراستنی هەبوونی کوردو کوردستان لەباکووری کوردستاندا، لە بەدەستهێنانی هەموو دەستکەوتەکانی رۆژئاوای کوردستاندا، لەچەسپاندنی پێگەو قەوارەی باشووری کوردستان و پاراستنی شەنگال، مەخمور، هەولێرو بەگشتی پێگەو قەوارەی باشووردا چۆن رۆڵێکی گێڕاوە، بۆیە گەلی کورد بزووتنەوەى ئازادی و هەبوونی پەکەکەی بۆ خۆی وەک ئاووهەوا بەپێویست دەزانێت، بەڵام لەبەرچی پارتی بەو شێوەیە نایبینێت و بۆ ئەوەى پەکەکە پاکتاو بکرێت ئەو هەموو هاوکارییە گەورەیە پێشکەشی دەوڵەتی تورکیای داگیرکەر دەکات. دەبێت پارتی هەڵسوکەوت و رەفتاری خۆی بەرامبەر بەبزووتنەوەى ئازادی ئاشکرا بکات، دەبێت هەموو کەس بزانێت، کە پارتی لەبارەى بزووتنەوەى ئازادییەوە چۆن بیر دەکاتەوە، دەبێت ئاشکرای بکات، کەوەک دەوڵەتی تورکیای داگیرکەر بیردەکاتەوە یان وەک گەلی کورد بیردەکاتەوە.\nپارتی بیر لەوە دەکاتەوە، کە بەپاکتاوکردنی بزووتنەوەى ئازادی، هەموو دەستکەوتەکانی بزووتنەوەى ئازادی لەهەموو پارچەکاندا دەکەونە ژێردەستی خۆی، بەڵام ئەوە لەکاتێکدایە پارتی و هەموو حزبە کوردییەکان لەپێناو گەلی کورددا دروستبوون، بۆیە هەموو حزبەکان ناچارن بەوتەو کرداری خۆیان بەپێی خواست و بەرژەوەندیی گەلی کورد بجوڵێنەوە. دەبێت پارتی ئەوە ئاشکرا بکات، کە لەپاکتاوکردنی بزووتنەوەى ئازادیدا چ بەرژەوەندییەک بۆ گەلی کورد دەبینێت.\nروون و ئاشکرایە پارتی نەتەوەییانە بیر ناکاتەوەو من منی دەکات، روون و ئاشکرایە پارتی لەناو خەونێکی شومدایە، بزووتنەوەى ئازادی وەک ئەوەى ئەوان دەیانەوێت پاکتاو ناکرێت و بەدڵنیاییەوە لەم دۆخەشدا بە بەهێزی دەردەچێت و ئەم دۆخە تێدەپەڕێنێت، ئەگەریش بڵێین، پاکتاوکرا، ئەوا لەو کاتەدا رێگا دەدەرێت بە بەدەستهێنانی شتی نوێ، بەدڵنیاییەوە نا و ئەوە بۆ پارتی دەبێتە دەرد، چونکە ئەوە پاروویەک نییە کە بۆ پارتی قوت بچێت، لەبازاڕی دەوڵەتە گەورەکاندا هیچ کاتێک نرخی کورد بەئەندازەی نرخی دەوڵەتە داگیرکەرەکان نەبووەو ناشبێت، دوای شەڕی جیهانیی یەکەم، بەرخودانی ئاگری، کۆماری دیموکراتیکى مەهاباد، پەیمانی جەزایر، شەڕی یەکەمی کەنداو، ریفراندۆمی ٢٠١٧، داگیرکردنی عەفرین، داگیرکردنی سەرێکانی و گرێسپی، ئەو راستییە بە ئەندازەی پێویست روون دەکەنەوە. سیاسەتەکانی پارتی بۆ لەناوبردنی گەلی کورد دەرگاکان بەتەواوەتی دەخاتە سەر پشت، دەبێت ئێمە بەخێرایی پارتی ناچار بکەین لەو رێگا مەترسیدارە بگەڕێتەوە. ئەگەر نا....


هەولێر، دووەم كۆڕبەندی سەكۆی چاكسازی بەڕێوەچوو | ROJnews\nهەولێر، دووەم كۆڕبەندی سەكۆی چاكسازی بەڕێوەچوو\nشەممە, 21 سبت 2019 - 12:03\nبەمەبەستی بەشداری گشتی لە پرۆسەی چاكسازی و هاوبەشی لایەنە پەیوەندیدارەكان لە پرسەكەدا دووەم كۆربەندی سەكۆی بەشداری گشتی لەچاكسازی لە هەولێر بەڕێوەچوو، پەرلەمانتارێکیش ئاشکرایدەکات کە بەرپرسی ئەمنی هەیە لە هەرێم، ٨٠ موچەی بندیوارەكانی وەردەگرێت و دەوامیان پێناكات.\nئەمڕۆ لە هوتێل چوارچرای شاری هەولێر دووەم كۆڕبەندی سەكۆی بەشداری گشتی چاكسازی لە هەرێمی كوردستان بەڕێوەچوو کە ئینستیتیوتی ڕیفۆرم بۆ گەشەپێدان ڕێکیخستبوو تێیدا ژمارەیەك توێژینەوەی تایبەت بە چاكسازی خرایەڕوو.\nدانا سەعید سۆفی، سەرۆكی ئینستیتیوتی ڕیفۆرم بۆ گەشەپێدان، لەبارەی ئامانجی کۆڕبەندەکە لە كۆنگرەیەكی ڕۆژنامەنووسیدا ڕاگەیاند: دەبێ پێگەی هاوڵاتیان لە پرۆسەی چاكسازیدا بوونی هەبێ.\nوتیشی: پێویستە هەمووان لایەنی چاكسازی بەجددی وەرگرین نەك تەنها بۆ میدیابێت، دەبێ بەرنامەی كارهەبێت و هەمووان كاری لەسەر بكەن، چونكە پێمانوایە دەمانەوێ شێوازی حوكمرانی بگۆڕین و دەبێ پێمانوابێ تا ئێرە بە هەڵە ڕۆیشتووە.\nلە كۆڕبەندەكەدا پانێلێک كە بەناونیشانی (چاكسازی بەرەو كوێ؟ زەمینە و بەربەرستەكانی) كە بۆ هەریەكە لە (عەلی حەمە ساڵح، ئەندامی پەرلەمانی هەرێمی كوردستان، دكتۆر محەمەد ڕێكانی، ئەندامی داواكاری گشتی و تانیا جەمال غەریب، ئەندامی پەیەمانگای ناوین و نوێنەری وەزارەتی كارو باری كۆمەڵایەتی) ڕێکخرا، لەوتەكانیدا عەلی حەمە لە پانێڵەکەدا ئاشکرایکرد كە ٤٨٪ی هەموو بودجەی بەكارخستن كە موچە دەگرێتەوە بۆ وەزارەتەكانی پێشمەرگە و ناوخۆ دەڕوات، بەڵام لە هەرێمی كوردستان ١٢٠ كۆمپانیای ئەمنی هەیە، کە بەشێوەیەك كاردەكەن گەنجی بێكاریان بەكرێگرتووە بە پارەیەكی كەم و خۆشیان زیادەكەی وەردەگرن و بەوشێوەیە داهاتی مانگانەیان نزیكەی یەك ملیۆن دۆلارە، وتیشی: ڕوون و ئاشكرایە كە ئەو كۆمپانیایانە هی بەرپرسەكانی هەرێمی كوردستانن.\nباسی لەوەشكرد كە ئێستا دەیان دۆسیەی گەندەڵی و بندیوار لە وەزارەتەكانی ناوخۆ و پێشمەرگە لە بەردەستدان و بەرپرسی ئەمنی هەیە ٨٠ موچەی بندیوارەكانی وەردەگرێت و دەوامیان پێناكات، بۆیە پێویستە دەست بۆ دۆسیەی چاكسازی ببەین و لە شتە بچووكەكانەوە دەست پێ بكەین ئینجا بگەینە خاڵی دەستبردن بۆ دۆسیەی نەوت.


بەڵگەیکی دیکە تری تاوان دژی گیراوان لە گرتووخانەی ئێڤین ئاشکرا بوو - Aryen News\nبەڵگەیکی دیکە تری تاوان دژی گیراوان لە گرتووخانەی ئێڤین ئاشکرا بوو\nگروپی هاکەری ئیمام عەلی کە پێشتر بەڵگەی تاوانەکانی ناو گرتووخانەی ئێۆینی تارانی بڵاو کردەوە،بەڵگەیکی دیکەی تاوان دژی گیراوانی سیاسی ئاشکرا دەکات.\nیەکێک لە بەڵگەکان نامەیەکی نهێنی “غوڵام رەزا محەمەدی”، بەرپرسی پێشوی ئیتلاعاتی گرتووخانەی ئێڤینە بۆ بەرپرسی گرتووخانەکەیە و و تێدا هاتووە، ئەو گیراوانە کە بە هەر شێوەیەک سەبارەت بە دۆخی ناو گرتووخانەکە نارەزایەتی دەردەبڕن دەبێت سزای قورسیان بە سەردا بسەپێندرێت.\nغوڵام رەزا محەمەدی لە نامەکەیدا باسی هەڵسوکەوتی، محمەد نوریزاد دەکات و دەلێت؛ نویرزاد بەردەوامە لە دژایەتی کردنی دەسەڵات، لە گەڵ ڕاگەیاندنەکاندا پەیۆەندی دەگرێت و بێ رێزی بە خۆمەینی و رێبەری رژیم دەکات.\nلە نامەکەدا ژمارەی گیراوانی گرتووخانەی ئێۆین لە بەهاری ساڵی رابردوودا ٢٦٩٥ کەس ڕاگەیندراوە.\nلە نامەیەکی دیکەدا علی چهار محالی بەرپرسی گشتی ئەو کاتەی گرتووخانەی ئێڤین، داوای سەپاندنی سزای تۆند بە سەر مەریم ئەکبەری مۆنفەرد دا دەکات، بە هۆی کاردانەوەکانی ئەو ژنە لە بەرانبەر پێشێلکردنی مافەکانی.\nداواش دەکات ئەو ژنە بگوزرێتەوە بۆ گرتووخانەی شاری ڕەی.\nهەروەها، دەروێشە باوەڕمەندەکانی گۆاناباد وەک داعش مەترسیدار بە ناو کراون.\nدۆخی ناو گرتووخانەی “وەرامین” لە کاتی بڵاو بوونەوەی پەتای کۆرۆنا و کەمتەرخەمی کاربەدەستان لە ئاست تەندرۆستی گیروان بابەتیکی دیکەی یەک لە نامە نهێنییەکانە.\nتەڤدەم داوایەک ئاراستەی ڕێکخراوی قەدەغەکردنی چەکی کیمیایی دەکات


عیماد عه‌لی: بۆچی كوردی باشوور له‌م كاته‌دا وا ده‌كات؟! – WTARIKURD\nله‌جیاتی پلان و خوێندنه‌وه‌ی پێشبینی راست و چاوه‌ڕوانی ئه‌گه‌ره‌كان و كاریگه‌ریه‌كانی ئه‌و حه‌شاماته‌ی به‌غدا و خۆهه‌ڵقورتانی وڵاتانی ده‌وروبه‌ر له عیراق و هه‌وڵی هه‌مه‌جۆری چه‌ن لایه‌نه بۆ گۆڕینی ریشه‌یی له پرۆسه‌ی سیاسی به‌گشتی و په‌ڕینه‌وه بۆ قۆناغێك ئه‌گه‌ر كورد ئاماده‌ی نه‌بێت و خۆی بۆ ئاماده نه‌كات و ده‌ستی تێدانه‌بێت و هه‌موو تواناكانی نه‌خاته‌گه‌ڕ به‌هه‌زار ویه‌ك لایه‌وه زه‌ره‌ر ده‌كات، كه‌چی ئا ئێستا له‌م كاته‌دا ئه‌م ده‌سه‌ڵاته بێفه‌ڕه شه‌ڕی پۆست و ده‌سه‌لات و ململانێ و كێبڕكێ و ركابه‌رێتی یه‌كتریانه. له‌م كاته‌دا كه نه‌ك عیراق و لایه‌نه‌كان به‌ڵكو ولاتانیش ئیستیغلالی ئه‌م دۆخه‌یان كردووه و ده‌ستی تێوه‌رده‌ده‌ن و ده‌یانه‌وێت حوكمێكی تاك لایه‌نه‌ی قۆرخكاری به‌رقه‌راربكه‌ن له‌م وڵاته شڵه‌ژاوه‌دا و ده‌یانه‌وێت له ریشه‌وه هه‌ڵیته‌كێنن و به‌به‌رژه‌وه‌ندی خۆیان و به‌وشێوه‌یه ده‌یانه‌وێت بیخه‌نه سه‌ر سكه‌ی پاراستنی به‌رژه‌وه‌ندی خۆیان، كه‌چی یه‌كێتی وپارتی تا ئێستا سه‌رقاڵێ ئه‌وه‌ن كێ به‌رێوه‌به‌ری ئه‌و ناحیه دووره ده‌سته بێت یان كێ له‌سه‌ر خه‌زێنه‌كه بێت و كێ ده‌سه‌ڵاتی كردنه‌وه‌ی قاچی مریشكه به‌ستراوه‌كه بێت یان نه‌بێت.\nله لایه‌كی تره‌وه كۆمه‌ڵێك رۆشنبیری كوردیش به سۆزداری و بێ ئه‌وه‌ی به واقعیانه دۆخه‌كه بخوێننه‌وه یان به‌مه‌به‌ستێكی كه‌سیی یان كارێكی پۆپۆلیستانه، واده‌زانن ئه‌وه‌ی له زه‌ره‌ر و دژی ده‌سه‌ڵاتی كوردستاندا بێت له‌قازانجی گه‌لی كوردستانه و ئه‌وه‌ی له سود و له‌گه‌ڵ راوبۆچونی ده‌سه‌ڵاتی كوردستاندا بێت له زه‌ره‌ری گه‌لی كوردستانه، هیچ بوارێكیان بۆ هاوبه‌شیی له به‌رژه‌وه‌ندیه‌كانی هه‌ردوولا نه‌هێشتۆته‌وه، یان سیاسه‌تی با به‌مردنی خۆم و كه‌ره دێزه‌كه‌میش ته‌واو بێت؛ بیر ده‌كه‌نه‌وه و هه‌نگاو ده‌نێن، ئه‌گینا منێك كه هیچم به‌عیراقه‌وه نه‌به‌ستێته‌وه و تا ئه‌مرۆ هه‌ست به هاوڵاتیبونی عیراقی نه‌كه‌م و تا ئه‌مرۆش گه‌لی عیراقی نه‌گه‌یشتبێته ئه‌و ئاسته رۆشنبیری و كۆمه‌ڵایه‌تیه‌ی كه منی كورد وه‌ك هاوڵاتیه‌كی عیراقی پله یه‌ك په‌سه‌ند بكات و ئه‌مه‌ش تاوه‌كو سه‌ده‌یكی تر به‌رده‌وام ده‌بێت، كه‌چی منێكی به‌ناو رۆشنبیر ته‌نها وه‌كو به‌هانه‌ی پشتگیری خه‌ڵكی ره‌شورووت كه ته‌نانه‌ت به زه‌ره‌ری ئه‌و ره‌شوروته‌ش بكه‌وێته‌وه پشتگیری هه‌نگاوی هه‌ڵه بكه‌م و بیرێكی ستراتیجیانه‌ی گه‌له‌كه‌ی خۆم نه‌كه‌مه‌وه و هه‌مان هه‌ڵه‌ی باوباپیرانمان بكه‌م؟!\nئه‌مڕۆ ده‌سه‌لات و گه‌لی عاقڵ و خاوه‌ن وڵات، وه‌ك دڵسۆزی و به‌رژه‌وه‌ندی خۆی و دوارۆژی نه‌وه‌كانی، سه‌رجه‌م ئه‌گه‌ره‌كان لێكده‌داته‌وه و ئه‌وجا بریار ده‌دات و هه‌نگاوی ئاسایی خۆی ده‌نێت، جاوه‌ره تۆیه‌كی بێ ده‌وڵه‌تی گیرخواردووی ده‌ستی چوار ده‌وڵه‌ت له قۆناغێكی هه‌ستیاری ئاوا كه هه‌ڵه‌یه‌ك به هه‌زار هه‌ڵه ده‌كه‌وێته‌وه، چه‌ند حزبێك حوكمت بكه‌ن خه‌ریكی شتی لاوه‌كی بن و هیچ دیدگایه‌كی راست و دووربینیه‌كیان نه‌بێت و به‌رده‌وام له رق و كینه و تۆڵه‌كردنه‌وه دا بن و هه‌وڵی یه‌كترله‌ناوبردن بده‌ن و بوارێكی فراوان بۆ ده‌ستتێوه‌ردان و له‌ناوبردنی گه‌ل له‌لایه‌ن دوژمنانه‌وه بره‌خسێنن.\nئه‌وه تكا و رجایه‌م له‌م كاته‌دا له هه‌موو لایه‌كی دڵسۆز و خه‌مخۆری ئه‌م گه‌له ئه‌وه‌یه كه راوبرچون و بیرو پێشنیارێكی راست ده‌ربڕن و به هه‌موو توانایه‌ك فشارله‌سه‌ر ئه‌م حزبانه‌ی ده‌سه‌لات بكه‌ن كه هه‌ر هیچ نه‌بێت بۆ كاتێكی كورت له‌م قۆناغه زۆر ناسكه و زۆر خێرا گۆڕاوه‌ی عیراقدا راوه‌سته‌یه‌ك بكه‌ن، بۆ ئه‌وه‌ی هیچ نه‌بێت پریشكی ئاگره‌كه‌ی عیراق به‌فراوانی به‌ر ئێمه و دوارۆژمان نه‌كه‌وێت و ئه‌و ململانێیه بۆ ماوه‌یه‌كی كورت راوه‌ستێنن و هه‌ست به‌و مه‌ترسیه گه‌وره‌یه بكه‌ن، با نسكۆ و ئاشبه‌تأڵ و ئه‌نفالێكی دیكه‌ی له جۆری دیكه‌مان به‌سه‌ردا نه‌یه‌ت.\nله‌لایه‌كی تره‌وه تكاكارم له رۆشنبیران بێ پۆپۆلیستانه و بڕیاری سه‌رپێی هه‌ڵوێست له پرسه هه‌نوكه‌ییه هه‌ستیاره گرنگه‌كان بوره‌بگرن، وه‌كو له‌م رۆژانه‌دا و به به‌هانه‌ی پشتگیری گه‌ل و خه‌ڵكی داماو كه به بێ خوێندنه‌وه‌ی وردی ده‌رئه‌نجامی ئه‌وه‌ی رووده‌دات، كۆمه‌ڵێكی هاوسۆزی كوردستان هه‌ڵوێستیان ده‌ربڕی، با جارێكیش ئاگره سووره له خۆم دووره بێت بۆ خاتری دوارۆژی نه‌وه‌كانمان و به‌یه‌كجاره‌كی فیڕۆنه‌دانی خوێنی شه‌هیدانی رێگای رزگاری گه‌لی كوردستان.


تاوانێكی تۆقێنەر لە پارێزگەیەكی عیراقدا ڕویدا – تۆڕی میدیایی خەڵک\nتاوانێكی تۆقێنەر لە پارێزگەیەكی عیراقدا ڕویدا\nهەواڵ بڵاوکراوەتەوە: 12/03/2021\nئەمڕۆ هەینی سەرچاوەیەكی ئەمنی ڕایگەیاند، تاوانێكی تۆقێنەر دژ بە خێزانێك كرا لە پارێزگەی سەڵاحەدین.\nسەرچاوەیەكی ئەمنی بە میدیاكانی عیراقی ڕاگەیاند”ژمارەیەك چەكداری دەمامكدار بە جلوبەرگی سەربازییەوە هێرشییان كردە سەر ماڵێك لە ناوچەی ئەلبو دۆر لە باشوور تكریت و بە بەچكی بێدەنگ دەستدڕێژی گولـلەیان لە خاوەن ماڵەكە كرد”.\nبە وتەی سەرچاوەكە”لەو هێرشەدا 7 كەس كوژران كە هەموویان لە یەك خێزانن، چەكدارەكانیش بەرەو شوێنێكی نادیار هەڵاتن”.\nلە گازینۆیەكی سلێمانی دوو كەس كوژران و دوانی تر برینداربوون\nتەندروستی دوو ڕێكار بۆ خۆپارێزی لە كۆرۆنا دیاریی دەكات\nخەڵك- وەزارەتی تەندروستی عیراق ڕایدەگەیەنێت، بەستنی كەمامە و دووركەوتنەوەی كۆمەڵایەتی، دوو ڕێكاری یەرەكی خۆپارێزین لە ڤایرۆسی كۆرۆنا، تا بگەنە…\nعیراق، لەمەودوا ئەدیبان و نوسەران بەخۆڕایی چارەسەرییان بۆ دەكرێت\nخەڵك- حەسەن تەمیمی وەزیری تەندروستی و ژینگەی عیراق، فەرمان دەكات لەڕێی ناسنامەی سەندیكاوە، ئەدیبان و نوسەران بە خۆڕایی چارەسەرییان بۆ بكرێت. (زیاتر…)\n122 پارت بۆ هەڵبژاردنەكانی عێراق تۆمار كراون\nخەڵك تا ئێستا ١٢٢ پارت بۆ بەشداریكردن لە هەڵبژاردنی پێشوختە كە چاوەڕوان دەكرێت لە ١٠ی مانگی تشرینی یەكەمی ئەمساڵدا ئەنجام بدرێت، خۆیان تۆماركردووە.…\nدیسانەوە ئێران هەڕەشە لە هەرێمی كوردستان دەكات\nخەڵك- بۆ جارێكى تر بەرپرسانی ئێران هەڕەشە لە هەرێمی كوردستان دەكەن و دەڵێن ڕازیی نابن نەیارانیان لەو ناچانەدابن كە نزیك سنورەكانی ئێرانن لە هەرێمی…\nكۆمسیۆن: هیچ حزبێك پاشەكشەى نەكردووە\nخەڵك- كۆمسیۆنی باڵای سەربەخۆی هەڵبژاردن لە عێراق ڕایدەگەیەنێت، تا ئێستا ھیچ حزبێك داواكاریی بۆ پاشەكشەكردن لە ھەڵبژاردنی پێشوەختەی داهاتوو پێشكەش…\n18 ئاب 2021 5.00 pm\nخەڵك- ئەندامێكی لیژنەی ئاسایش و بەرگری لە پەرلەمانی عیراق، نزیكبوونەوەی وادەى بەرزكردنەوەی سكاڵایەك بۆ نەتەوە…\nفالح فەیاز: حەشدی شەعبی زامنی سەقامگیری عیراقە\n11 تەموز 2021 9.47 pm\nخەڵك سەرۆكی دەستەی حەشدی شەعبی ڕایدەگەیەنێت: حەشدی شەعبی زامنی سەقامگیری عیراقە.\nوەزارەتی تەندروستی: ڕەوشەكە مایەی نیگەرانییە\n08 ئازار 2021 5.45 pm\nخەڵك- بەرپرسێكی وەزارەتی تەندروستی عیراق ڕایدەگەیەنێت، وەزارەتی تەندروستی نیگەرانە لەوەی ڕەوشی تەندروستی لە…


ئەردۆگان تووشی نەخۆشییەكی مەترسیدار بووە\nئەستەمە هەفتەیەك یان مانگێك تێپەڕ بووبێت و ئەردۆگان بەرەیەكی نوێی ململانێی نەكردبێتەوە. ئەو پێی وایە ململانێكان پێگەی خۆی و توركیا لەسەر ئاستی ناوچەكە بە هێز دەكات، بە پێچەوانەی ئەحمەد داودئۆغڵووی هاوڕێیەوە كە خاوەنی تیۆری (توركیای بێ كێشە و ململانێ لە پێناو گەشەپێدانی ئابووریدا)ـە. هەر بۆیە توركیای سەردەمی داودئۆغلوو بە یابانی ڕۆژهەڵاتی ناوەڕاست دەناسرا.\nبەڵام لە ئێستادا توركیا ململانێی لەگەڵ ٣١ دەوڵەتی جیهانی و ناوچەیدا هەیە و لە یەك كاتدا نۆ بەرەی شەڕی كردووەتەوە، كە دوا هەمینیان ئەمڕۆ بوو كە كەشتیی یاوزی ڕەوانەی سنوورە ئاوییەكانی میسر و قوبرس و توركیا كردووە بۆ دەرهینانی غاز، ئەمەش كاردانەوەی توندی میسر و قوبرس و یەكێتیی ئەورووپای بەدوای خۆیدا هێنا.\nگرنگترین بەرە كانی شەڕی توركیا:\n١- كێشەی غاز\nبەپێی ئاماری ناوەندی وزەی جیهانی، ١٢٠ ترلیۆن مەتر سێجا غاز لەژێر دەریای ناوەڕاستدایە. لە ساڵی ٢٠١٨ میسر و ئیسرائیل و یۆنان و قوبرس و ئیتاڵیا، هاوپەیمانیی غازی ڕۆژهەڵاتی ناوەڕاستیان ڕاگەیاند. میسر دەستی كرد بە دەرهێنانی غاز لە دەریای ناوەڕاست، لە كێڵگەی (الظهر) كە ٦٠ ترلیۆن یەدەكی غازی تێدایە. كێڵگەی تامارایش كە ئیسرائیل كاری تێدا دەكات، ١٢ ترلیۆن یەدەكی هەیە و ئەفرۆدیتش كە قوبرس و یۆنان بە هاوبەشی كاری تێدا دەكەن، شەش ترلیۆن مەتر سێ جا غازی تێدایە.\nهەڵوێستی ئەو وڵاتانە بووە هۆی نیگەرانكردنی توركیا. توركیاش دەستی بە دەرهێنانی غاز كردووە لە سنوورە ئاوییە جێناكۆكەكانی نێوان قوبرسی توركی و قوبرسی یونانی. ئەمەش كاردانەوەی توندی یەكێتیی ئەورووپا و میسر و یۆنان و قوبرسی بە دوای خۆیدا هێناوە. ئەمڕۆش نزیك بوو پێكدادانی سەربازی ڕوو بدات.\n٢- ململانێكانی توركیا و بەرەی وڵاتانی عەرەبی:\nڕەجەب تەیب ئەردۆگان دەیەوێت توركیا بكات بە چەقی هێز لە ڕۆژهەڵاتی ناوەڕوستدا و جێگای وڵاتانی عەرەبی بگرێتەوە. هەر بۆیە توركیا لەگەڵ میسر و سعوودیە و ئیمارات و بەحرەین و سووریا و لیبیا و تونس و سوودان و عێراق لە ململانێدایە، بەهۆی پرسی هاوكاریی ئیخوان موسلیمین و دەستوەردانەكانی لە كێشەكانی سوودان و لیبیا و سووریا، پرسی غاز و پرسی پەكەكە و تیرۆركردنی جەمال خاشوقچی و پرسی سەركردایەتیكردنی جیهانی ئیسلامی لە گرنگترین هۆكاری ململانێكانن.\n٣- ململانێكانی توركیا و ئەمریكا:\nململانێكانی توركیا و ئەمریكا لە ئێستا و لە سەردەمی دۆناڵد ترەمپدا، لە مێژووی پەیوەندییەكانیاندا هاوشێوەی نەبووە. گرنگترین پرسی جێناكۆكیی نێوانیان بریتییە لە هاوكاریی توركیا بۆ حەماس و ئێران و پرسی دەستوەردانی لە سووریا و لیبیا و عێراق و فەڵەستین و كڕینی سیستەمی مووشەكیی s400 و تەسلیم نەكردنەوەی فەتحوڵڵا گولەن و هاوكاریی ئەمریكا بۆ پەكەكە و پەیوەندییەكانی توركیا و ڕووسیا و چین و هەندێك كێشەی تر.\n٤- ململانێكانی توركیا و بەرەی ئەورووپا:\nتوركیا لە ئێستادا كێشە و ململانێی قووڵی لەگەڵ ١٣ وڵاتی ئەورووپیدا هەیە، كە گرنگترینیان فەرەنسا و بەریتانیا و ئەڵمانیا و ئیتاڵیا و هۆڵەندا و قوبرس و یۆنان و بەریتانیان. هۆكاری ئەم ململانێیانە پەیوەستە بە پرسی غازی دەریای ناوەڕاست و هەوڵی توركیا بۆ زیندووكردنەوەی خەلافەتی عوسمانی و كێشەی مافی مرۆڤ و دۆزی كورد و جینۆسایدی ئەرمەنەكان و پشتیوانیی توركیا لە ڕێكخراوە توندڕەوەكان و دەستوەردانی هەردوو لا لە كاروباری ناوخۆی یەكتر.\n٥- توركیا و ڕووسیا:\nسەرەڕای ئاساییبوونەوەی پەیوەندییەكان و لێكنزیكبوونەوەی توركیا و ڕووسیا، بەڵام هێشتا لەسەر چەند پرسێكی ستراتیژی لە ململانێی قووڵدان، گرنگترین پرسە جێناكۆكەكانیان بریتییە لە كیشەی سووریا و پارێزگای ئیدلب و داگیركردنی بەشێك لە خاكی سووریا و پرسی دەستوەدانی توركیا لە كاروباری مسوڵمانی ڕووسیا و هاوكاریی گرووپە چەكدارییە چیچانییەكانیەكان.\n٦- ململانێكانی توركیا و ئیسرائیل:\nپەیوەندییەكانی ئیسرائیل و توركیا ستراتیژین و توركیا یەكەم دەڵەت بوو دانی بە ئیسرائیلدا ناوە. لە ساڵی ١٩٥٥ هاوپەیمانێتییان دژی شوعیەت و یەكێتیی سۆڤیەت ڕاگەیاند. دوای ساڵی ١٩٧٣ و كۆتاییهاتنی شەڕی عەرەب، ئیسرائیل ڕۆڵی گرنگی هەبوو لە پڕچەكردنی سوپای توركیا و ڕاهێنانیدا.\nبەڵام لە دوای هاتنە سەر كاری ئەردۆگان لە ٢٠٠٣، پەیوەندییەكانیان سارد و سڕیی تێكەوت، بە هۆی پشتیوانیی ئەردۆگانەوە بۆ بزووتنەوەی حەماس و ئیسرائیلیش هاوكاریی پارتی كرێكارانی كوردستان (پەكەكە)ی دەكرد. لە ٢٠١٠ دوای هێرشی ئیسرائیل بۆ سەر كەشتیی مەمەڕەی توركی كە دەیویست گەمارۆی ئابووریی سەر غەززە بشكێنی، كە لە هێرشەكەدا نۆ هاووڵاتیی تورك كوژران و ٤٥ی دیكە بریندار بوون، توركیا پەیوەندییەكانی لەگەڵ ئیسرائیلدا بچڕاند.\nدوای سێ ساڵ و لە ٢٢ی مارسی ٢٠١٣، ناتانیاهۆ داوای لێبوردنی لە توركیا كرد و قەرەبووی قوربانییەكانی كردەوە، بەوهۆیەوە پەیوەندییەكانیان ئاسایی بوونەوە، بەڵام هێشتاش پەیوەندییەكان سارد و سڕن، بە هۆی پرسی سووریا و پەكەكە و حەماس و پرسی دەرهێنانی نەوت و غازی دەریای ناوەڕاستەوە.\nئامانجی ئەردۆگان لە كردنەوەی ئەم بەرەی شەڕانە، بەهێزكردنی پێگەی خۆی و توركیایە، بەڵام ئەوەی جێگای پرسیارە: ئایا ڕەجەب تەیب ئەڕدۆگان لە یەك كاتدا توانای بەڕێوەبردنی ئەم هەموو ململانێیانەی هەیە؟ لە كاتێكدا لە ناوخۆی توركیاشەوە لە ململانێی سەختدایە، چونكە ئەوەی جێگای مەترسییە گەورەكەیە بۆ ئەردۆگان، ناوخۆی توركیایە، بە تایبەت دوای شكستە گەورەكەی لە هەڵبژاردنی ناوخۆی توركیادا.\nئێستاش لەلایەن عەلی باباجانی ئەندازیاری سەركەوتنەكانی ئابووریی توركیا و پارتی ئاكەپەوە، بە هاوكاریی عەبدوڵڵا گویل و ئەحمەد داودئۆغلوو، هەوڵی پێكهێنانی حیزبێكی نوێ دەدرێت، كە مانگی ئابی ئەمساڵ ڕادەگەیەنرێت. بەوەش مەترسی بۆ سەر ئەردۆگان دروست دەبێت و ئەستەمە بتوانێت بەردەوام بێت لە دەسەڵات.\nبۆیە ئێستا ئەوەی تێبینی دەكرێت، ئەوەیە كە ئەردۆگان تووشی شێتیی خۆ بە گەورە زانین (جنون العظمه) بووە. گرنگی بە مەترسییەكان نادات و گوێ بۆ ڕاوێژكارەكانی ناگرێت. زۆرینەی سەركردەكانی پارتی داد و گەشەپێدانی بەهۆی ڕەخنەوە لە كار دوورخستووەتەوە. ئەمەش وایكردووە ئەو ئەردۆگانەی كە بە پیاوی ئابووری و گەشەپێدان و ڕزگاركەری توركیا ناسراو بوو، ئێستا لەسەر ئاستی ناوخۆیی توركیا و دەرەوەش بە پیاوی شەڕ و ململانێ و قەیرانەكان بناسرێت.\nتێبینی: لە زانستی دەرووناسیی سیاسیدا، زۆر باس لە نەخۆشیی (جنون العظمه - شێتیی خۆ بە گەورە زانین) كراوە. جۆرێكە لە نەخۆشی و گرێی دەروونی كە بەهۆی غروورەوە كەسایەتیی سیاسیی سەركەوتوو، دوای مانەوەی لە دەسەڵات و بەهێزبوونی پێگەی و زیادبوونی دەسكەوت، خۆی بە كەسێكی نائاسایی و زاناتر و شارەزاتر لە هەموان دێتە پێشچاو، ئەمەش بەرەو خەڵەفاوی و ساویلكەیی دەبات. هەموو دیكتاتۆرەكان و ئەوانەی ماوەیەكی زۆر لە دەسەڵاتدا ماونەتەوە، تووشی ئەم گرێ دەروونییە بوون و دوایی بووەتە هۆی لەناوچوونیان، بەهۆی گۆی نەگرتنەوە لە چواردەور و ڕاوێژكارەكانیان.\nنموونەیەكی بچووكی ئەم تیۆرە، هیتلەرە. كاتێك سوپای سور گەیشتبوونە دەوروبەری بەرلین، كەچی هیتلەر پلانی دووبارە داگیركردنەوەی پۆڵەندای دادەڕشت.


نێچیرڤان بارزانی ڕۆژی هەڵبژاردنی پەرلەمانی كوردساتان دیاریدەكات – لڤین پرێس\nسەرۆكی كۆمسیۆنی باڵای سەربەخۆی ھەڵبژاردنەكانی ھەرێم ڕایگەیاند، تا مانگی ئەیلولی ساڵی داهاتوو، دەبێت سەرۆكی ھەرێمی كوردستان رۆژی ھەڵبژاردن دیاری بكات، ئەگەر ھەڵبژاردن لە كاتی خۆیدا بەڕێوە نەچێت، دەبێت پەرلەمان تەمەنی خۆی درێژ بكاتەوە.\nئارام برادۆستی، سەرۆكی كۆمسیۆنی باڵای سەربەخۆی ھەڵبژاردنەكانی ھەرێم، لە لیدوانێکیدا بە ماڵپەڕی فەرمی پارتی ڕاگەیاندوە،” بەپێی یاسا دەبێت ھەتا ٦/١١/٢٠٢٢ ھەڵبژاردنی پەرلەمانی كوردستان بەڕێوە بچێت و تا سەرەتای مانگی ئەیلوولیش سەرۆكی ھەرێمی كوردستان رۆژی ھەڵبژاردن دیاری بكات، بە پێچەوانەوە ئەگەر ھەڵبژاردن لە كاتی دیاریكراوی خۆیدا بەڕێوە نەچێت، پێویستە پەرلەمانی كوردستان تەمەنی ئەم خولەی درێژ بكاتەوە”.\nسەبارەت بە ئامادەیی كۆمسیۆنەوە بۆ ئەنجامدانی هەڵبژاردنی داهاتوی پەرلەمانی کوردستان، ئاشکرای کرد،” ئەگەر لایەنەكان بگەنە رێككەوتن بۆ ئەنجامدانی ھەڵبژاردن لە كاتی خۆیدا، ئەوە كۆمسیۆنی سەربەخۆی ھەڵبژاردنەكانی ھەرێمی كوردستان توانای ھەیە خۆی بۆ بەڕێوەبردنی ھەڵبژاردن ئامادە بكات”.\nلە بەشێکی تری لێدوانەکەیدا لە بارەی هەمواركردنەوەی یاسای هەڵبژاردن لە هەرێمی کوردستان، کە ئێستا هەندێ لایان داوای هەمواری ئەو یاسا دەکەن، ڕایگەیاندوە،” ژمارەیەك پێشنیاز كراون بۆ ھەمواركردنەوەی یاسای ھەڵبژاردنەكان، زۆر جار باس لە یاسای ھەڵبژاردنەكانی عێراق دەكرێت، بەڵام یاسای ھەڵبژاردنەكانی ھەرێمی كوردستان زیاتر عەدالەتی تێدایە، بە تایبەتی بۆ بەرزكردنەوەی كوالێتی پەرلەمان چەندین پێشنیاز كراون كە ھەڵبژاردن بە لیستی داخراو بەڕێوە بچێت و ھاوشێوەی خولی یەكەم و دووەمی پەرلەمانی كوردستان، كەسانی شایستە بچنە پەرلەمان”.


ئه‌مه‌ریکا به نیازه کۆمه‌کی له‌شـکری خۆی بۆ میسر که‌م بکاته‌وه\nبه‌رپـرسانی وڵاته یه‌کگرتووه‌کانی ئه‌مه‌ریکا ده‌ڵێن به‌ڕێوه‌به‌رایه‌تی سه‌رۆک ئۆباما به‌و ئاڕاسته‌یه‌دا هه‌نگاوده‌نێت که به‌شێـکی زۆری کۆمه‌کی له‌شـکری بۆ میسر ڕابگرێت، ئه‌مه‌ش دوای پـیاداچوونه‌وه به‌و به‌رنامه‌ی کۆمه‌کردنه له پاش چه‌ند مانگێـک له لادانی محه‌مه‌د مورسی له پـۆسـتی سه‌رۆک و هه‌روه‌ها سه‌رکوتکردنی لایه‌نگرانی مورسی.\nبه‌پـرسه‌کان گوتوویانه بڕیاری ئه‌مه‌ریکا له‌م باره‌یه‌وه کار ناکاته سه‌ر ئه‌و بوجه‌یه‌ی ئه‌مه‌ریکا بۆ میسر که تایبه‌ته به شه‌ڕی تێرۆرزم و ئاسایشی نیمچه دورگه‌ی نائارامی سینا.\nکایتلین هه‌یدن خانمه گوته‌بێژی ئه‌نجومه‌نی ئاسایشی ئه‌مه‌ریکا ڕۆژی سێشه‌ممه نکوڵی له‌و ڕاپـۆرت و هه‌واڵانه کرد که ده‌ڵێن ئه‌مه‌ریکا ته‌واوی ئه‌و کۆمه‌که ده‌بڕێت که بڕه‌که‌ی 1.3 ملیار دۆلاره و ساڵانه‌یه وه‌ک کۆمه‌کی له‌شـکری ده‌یدات به میسر.\nخانم هه‌یدن ده‌شڵێت له ماوه‌ی چه‌ند ڕۆژی داهاتوودا ڕاگه‌یاندنێـک له‌م باره‌یه‌وه بڵاوده‌کرێته‌وه.\nشایه‌نی گوتنه سه‌رۆک ئۆباما له مانگی ڕابردوودا له وته‌که‌یدا له کۆبوونه‌وه‌ی گشـتی نه‌ته‌وه یه‌کگرتووه‌کان گوتی حکومه‌تی کاتی میسر بڕیارێـکی داوه که له‌گه‌ڵ دیموکراسی گشـتگیردا ناگونجێت، وه پـشـتیوانی ئه‌مه‌ریکا بۆ میسر به‌نده به پـیاده‌کردنی دیموکراتی له‌و وڵاته‌دا.


سڕبیا دوایـین تاوانباری داواکراو بۆ به‌رده‌م دادگای لاهای ده‌سـتگیر ده‌کات\nده‌سه‌ڵاتدارانی سـڕبیا ده‌ڵێن ئه‌وان گۆران هادزیچیان ده‌سـتگیرکردووه که ته‌نها که‌سێـک بوو به هه‌ڵهاتویی مابووه‌وه له‌وانه‌ی بۆ به‌رده‌م دادگای نه‌ته‌وه یه‌کگرتووه‌کان بۆ تاوانه‌کانی جه‌نگ داواکرابوون.\nسه‌رۆکی سـڕبی بۆریس تادیچ پـشـتڕاستی کرده‌وه که‌وا هادزیچ به‌یانی چوارشه‌ممه به کاتی خۆجێی له ناوچه‌ی شـاخاوی فرووسکه گۆرا ده‌سـتگیرکراوه.\nگۆران هادزیچیان که سه‌رکرده‌ی یاخیبووه سڕبه‌کانی کرواتیا بوو له ده‌می شه‌ڕه‌کانی سـاڵانی نه‌وده‌کانی وڵاته‌که، پاش سـاڵی 2004 هه‌ڵهات دوابه‌دوای ئه‌وه‌ی تاوانبارکرا به ئه‌نجامدانی تاوانه‌کانی جه‌نگ و هه‌روه‌ها تاوانه‌کانی دژی مرۆڤایه‌تی. ئه‌و تاوانبارکراوه به ده‌رکردنی فه‌رمانی کوشـتنی سه‌دان که‌سی خه‌ڵـکانی نا سڕبی له کرواتیا و ده‌ربه‌ده‌رکردنی هه‌زاران که‌سی دیکه لێـیان.\nبه‌ڕێز تادیچ گوتی به‌م ده‌سـتگیرکردنه کۆتایی به سه‌رده‌مێـکی زۆر دژواری سڕبه‌کان هات له مه‌سه‌له‌ی هاوکاریـیان له‌گه‌ڵ دادگای نه‌ته‌وه یه‌کگرتووه‌کانی تایبه‌ت به تاوانه‌کانی جه‌نگ. ده‌سـتگیرکردنی هادزیچ دوایـین داوای دادگای لاهای بوو له پاش ده‌سـتگیرکردنی سه‌رۆکی ئه‌وسـای له‌شـکری سڕبه‌کان ڕاتکۆ ملادیچ له مانگی پـێنجدا.\nیه‌کێـتی ئه‌وروپا ڕۆژی چوارشه‌ممه گوتی ئه‌و به گه‌رمی پـێشـوازی له‌و کاره ده‌کات و به هه‌نگاوێـکی گرنگی دانا له هه‌وڵی سـڕبیا بۆ به ئه‌ندامبوونی له یه‌کێتی ئه‌وروپادا.


عه‌بدولمه‌هدى له‌وتارێكیدا :خۆپیشاندانه‌كان كه‌له‌سه‌ره‌تاى مانگى تشرینى یه‌كه‌م ده‌ستى پێكرد دروسته وله‌ئاڕاسته‌یه‌كى ڕاسته\nالثلاثاء 05 تشرين ثاني 2019 - 20:40\nعادل عه‌بدولمه‌هدى سه‌رۆكى ئه‌نجومه‌نى وه‌زیران له‌وته‌یه‌كى دواى كۆبوونه‌وه‌یه‌كى له‌گه‌ڵ ئه‌نجومه‌نى وه‌زیران وپارێزگاره‌كان ،ئه‌مڕۆ سێشه‌ممه رایگه‌یاند خۆپیشاندانه‌كان كه‌له‌سه‌ره‌تاى تشرینى یه‌كه‌م ده‌ستى پێكرد دروسته وتیشكى خسته سه‌ر هه‌ڵه كه‌ڵه‌كه‌بووه‌كان له‌ساڵى 2003ه‌وه تاوه‌كو ئێستا.\nسه‌رۆكى ئه‌نجومه‌نى وه‌زیران له‌وته‌كه‌ى كه(اه‌ع)چاودێرى كردووه ڕایگه‌یاند"زۆربه‌ى هه‌ڵه ئابوورى وسیاسی وكۆمه‌ڵایه‌تییه‌كان به‌شێوازى ڕاست وریشه‌یی چاره‌سه‌ر نه‌كراوه"،ئاماژه‌یشى به‌وه دا "زۆربه‌ى وڵاتان هه‌مواركردنه‌وه‌ى ده‌ستورى ئه‌نجام ده‌ده‌ن به‌پێ پێداویستییه‌كانى قۆناغه‌كه وهه‌روه‌ها هه‌مواركردنه‌وه‌ى ده‌ستورى ڕه‌نگه بگاته گۆڕینى سروشتى سیسته‌مى سیاسی وگۆڕینى ته‌واوى یاساى هه‌ڵبژاردنه‌كان".\nرایشیگه‌یاند"ئه‌نجومه‌نى وه‌زیران هه‌مواكردنه‌وه‌یه‌كى بۆ هه‌ڵبژاردنه‌كانى ئه‌نجومه‌نى پارێزگاكان پێشكه‌ش كردووه به‌مه‌به‌ستى دادگه‌رانه‌ى سه‌ربه‌خۆكان"،جه‌ختیشى له‌پێویستى ئاڕاسته كردن به‌ره‌و به‌جێ گه‌یاندنى داواكارییه ره‌واكان له‌رووى سیاسی وئابورى وخزمه‌تگوزارى"،ئاماژه‌یشى دا"هه‌ندێ كه‌س خۆپیشاندانه‌كانى وه‌ك قه‌ڵغانێكى مرۆیی به‌كارهێناوه به‌مه‌به‌ستى دروستكردنى پشێوى وسوتاندنى ماڵ وكرده‌وه‌ى تێكده‌رانه نابێت به‌سه‌ر مافى خۆپیشاندانى ئاشتیانه هه‌ژمار بكرێت ،وبانگێهشت كردن بۆ بایكۆت كردنى خوێندن كارێكى نادروسته ،ونابێت مافى فێربوون په‌ككى بخرێت وبنابێت كه‌رته‌كانى فێركارى وته‌ندروستى له‌هه‌ر باردۆخیك په‌كبخرێت".\nعه‌بدولمه‌هدى وتیشى"رێكارى زۆر هه‌یه بۆ راده‌ڕبڕین به‌بێ وه‌ستاندنى ژیان ،وپه‌ككخستنى كه‌رتى نه‌وت زیانی گه‌وره به‌وڵات وهاوڵاتیان ده‌گه‌یه‌نێت ،ونابێت جارێكى تر په‌نا به‌رینه به‌ر قه‌رزكردن له‌كاتى په‌ككخستنى كه‌رتى نه‌وت ،وعێراقیش پابه‌نده به‌پێدانه‌وه‌ى قه‌رزه‌كانى بۆ ده‌ره‌وه به‌پێ واده زه‌مه‌نییه‌كان ونابێت پێشێلى بكات"\nدووپاتیشیكرده‌وه"چاكسازى ده‌سته‌به‌ر نابێت به‌بێ كاراكردنه‌وه‌ى كه‌رته‌كانى ئابوورى وپرۆژه زیندووه‌كان".\nئاماژه‌یشى به‌وه دا "هه‌ندێك له‌تێكده‌ران جلى سه‌ربازیان له‌به‌ركردووه بۆ هاندانى هێزه ئه‌منییه‌كان به‌ره‌و پێكدادان،وهه‌روه‌ها ناتوانرێت ئاسایش وپاراستنى هاوڵاتیان بسه‌پێنرێت به‌بێ جیاوازیكردن نێوان خۆپیشانده‌ران وتێكده‌ران".\nسه‌رۆكى ئه‌نجومه‌نى وه‌زیران له‌وته‌كه‌یه‌دا رونیشیكرده‌وه"ده‌بێت یاساى بوودجه‌ى 2020 به‌خێرایی جێ به‌جێ بكرێت بۆ رێگاگرتن له‌په‌ككخستنى داهاته‌كانى كه‌رته كاراكان ،وجێهێشتنى وڵات به‌بێ ئیداره‌ى ڕاسته‌وخۆ وڵات به‌ئاقارێكى مه‌ترسیدار ده‌بات ،وچه‌ند میكانزمێك هه‌یه بۆ هه‌ڵوه‌شاندنه‌وه‌ى حكومه‌ت وراده‌ستكردنى له‌ماوه‌ى چه‌ند كاژێرێك له‌رێگاى ئه‌نجومه‌نى نوێنه‌رانه‌وه".\nله‌به‌شێكى ترى قسه‌كانیدا وتى"داواكارى هه‌یه به‌گۆڕینى ده‌ستوور وگۆڕینى كۆمسیۆنى هه‌ڵبژاردنه‌كان ئه‌مه‌یش به‌بێ بوونى حكومه‌ت نابێت ،وپه‌نا بردن بۆ ده‌ستوور ورێكاره یاساییه‌كان باشتره له‌وه‌ى به‌ره‌و ئاقارێكى نادیار بچین".


گوته‌بێژی حكوومه‌ت دوا زانیاری له‌سه‌ر پێوه‌ندیی نێوان هه‌ولێر و به‌غدا ده‌خاته ڕوو\n:: PM:07:38:22/10/2019 \nحكوومه‌تی هه‌رێمی كوردستان، له باره‌ی به‌شه بودجه‌ی هه‌رێمی كوردستان بۆ ساڵی داهاتوو و پێوه‌ندیه‌كانیان له‌گه‌ڵ به‌غدا ڕای ده‌گه‌یه‌نێت، به‌رده‌وامن له گفتوگۆكان و ئێسته پێوه‌ندییه‌كان له ئاستێكی باشدان.\nپێوه‌ندی باش هه‌یه له باره‌ی بودجه‌ی ساڵی داهاتوو\nئه‌مڕۆ سێشه‌م 22ی تشرینی یه‌كه‌م/ ئۆكتۆبه‌ر، جووتیار عادل گوته‌بێژی حكوومه‌تی هه‌رێمی كوردستان به "وشه"ی ڕاگه‌یاند، پێوه‌ندییه‌كانی نێوان حكوومه‌تی هه‌رێمی كوردستان و حكوومه‌تی به‌غدا له ئاستێكی باشدان و به‌رده‌وام له گفتوگۆ و پێوه‌ندیداین بۆ چاره‌سه‌ری ته‌واوی كێشه‌كان.\nڕوونیشی كرده‌وه كه پێوه‌ندی باش هه‌یه له باره‌ی بودجه‌ی ساڵی داهاتوو و پشكی هه‌رێم.\nدوای پێكهێنانی كابینه‌ی نۆیه‌می حكوومه‌تی هه‌رێمی كوردستان به سه‌رۆكایه‌تی مه‌سروور بارزانی یه‌كێك له پێشینه‌ی كاره‌كانی چاره‌سه‌ری كێشه‌كانی نێوان هه‌رێمی كوردستاو به‌غدا بووه له‌و چوارچێوه‌یه‌ش چه‌ندان جار سه‌ردانی شاندی هه‌رێم و به‌غدا ئه‌نجام دراوه.\nوێنە و زانیاری.. تیمێکی ئيسعاف لە سلێمانی تووشی کۆرۆنا دەبن\nفڕەنسا.. به‌سه‌ر كۆرۆنادا سه‌ركه‌وت\nچوارده بڕیاری به په‌له له وه‌زاره‌تی ناوخۆی هه‌رێمی كوردستانه‌وه


له‌لایه‌ن: ڕاوێژ نورالدین - به‌روار: 2020-09-18-00:27:00 - کۆدی بابەت: 480\nپێكهاتەی دەمارە كۆئەندام\nدەمارە كۆئەندام تۆڕێك خانەی بەرز ڕێكخراون چاودێری گۆڕانەكان و پەیوەندی نێوانیان دەكەن، هەروەها كۆنترۆڵی چالاكی لەش و فرمانی دەماخ و زیندە چالاكییەكان دەكەن، دەمارە كۆئەندام دەكرێـت بە دوو بەشی سەرەكی: ناوەندە كۆئەندامی دەمار و چێوە كۆئەندامی دەمار.\nڕێكخستنی دەمارە كۆئەندام\nناوەندە كۆئەندامی دەمار لە دەماخ و دركەپەتك پێك دێت. دەماخ ناوەندی كۆنترۆڵە لە دەمارە كۆئەندامدا، بەڵام دركەپەتك دەمارە ڕاگەیاندنەكان لە نێوان لەش و دەماخدا دەگوازێتەوە. دەماخ دەمارە ڕاگەیاندنە هاتووەكان لە لەشەوە لێك دەداتەوە و وەڵامە ڕاگەیاندنەكان لە ڕێگەی دركەپەتكەوە بۆ هەموو بەشەكانی لەش دەنێرێتەوە.\nچێوە كۆئەندامی دەمار لەو دەمارە خانانە پێكدێت كە زانییارییەكان لە لەشەوە كۆدەكەنەوە و دەیگوازنەوە بۆ ناوەندە كۆئەندامی دەمار. هەندێكی دیكە لە چێوە دەمارە خانەكان زانیاری لە ناوەندە كۆئەندامی دەمارەوە بۆ لەش دەگوازنەوە، ئەم خانانەش ناودەبرێت بە دەمارە خانەی دەرچوو.\nدەماخ چاودێری كردارەكانی ڕۆژانی لەش دەكات، بڕێكی زۆر لە ڕاگەیاندنەكان لێك دەداتەوە. ناوەندەكێشی دەماخ لە كەسێكی پێگەیشتوودا دەگاتە 1.4 كگم، واتە 2% كێشی گشتی لەشە. لەگەڵ بچووكی بارستە ڕێژەی دەماخدا بەڵام 100 بلیۆن دەمارە خانەی تێدایە كە هەموویان وەكو یەكەیەك كاردەكەن.\nدەماخ بەرپرسیارە لە زۆر لەو سیفەتانەی كە كەسێك لە كەسێكی دیكە جیادەكاتەوە، وەك هزر و هەست و یادكردنەوە و بەهرەمەندی و سۆز ، هەر بۆ زانین زۆربەی دەماخ، تایبەتە بە ڕێكخستنی كاری لەش و پارێزگاری لە هاوسەنگی ناوەكی. دەماخیش لە چوار بەشی سەرەكی پێك دێت كە ئەمانەن.\nگەورەترین بەشی دەماخ مێشكە، بە ئاسانی دەناسرێتەوە لە ڕێی چینە دەرەكییە زۆر لۆچدارەكەی ئەویش لە دوو نیوەگۆی مێشكی پێكهاتووە، كە بەهۆی تەنی كالۆسەمەوە پێكەوە بەستراون، ئەویش گورزەیەكە لە تەوەرەی دەمارەخانە پێك دێت، دەكەوێـتە ناوەندە كەندەیەكی قوڵەوە كە هەردوو نیوە گۆی چەپ و ڕاست لێك جیا دەكاتەوە ، كەندەكەكانی دیكە هەر نیوە گۆیەك دابەش دەكەن بۆ چوار پل، ئەوانیش ناوچاوانە پل و و دیوارە پل و لاجانگە پل و پشتە پلن.\nچینی دەرەوەی مێشك ناودەبرێت بە توێكڵی مێشك بە چڕی لۆچدارە لە ماددەیەكی خۆڵەمێشی پێك دێت. كە پێكهاتووە لە لەشی دەمارە خانەكان و تەوەرەوەی بێ مایلینی هەندێك لە خانەكان. چڕی لۆچەكان ڕوبەری ڕووی توێكڵ زیاد دەكەن. ژمارەی خانەكان لە توێكڵدا لە نێوان 10% و 20% كۆی ژمارەی دەمارە خانەكانی دەماخە، دەردەكەوێت بەشە جیاوازەكان لە توێكڵی مێشكدا ڕاگەیاندنەكان و جووڵە وەڵامە هاتووەكانی لەش كۆنترۆڵ دەكەن. هەر بۆ نموونەش ناوچەی توێكڵ كە تێیدا تێگەیشتنی بەركەوتنە ڕاگەیاندنەكانی تێدایە دەكەوێتە دیوارە پلەوە.\nبەڵام هەموو ئەم بەشانە لە هەردوو نیوە گۆی مێشكدا لێكناچن. ئەو دوو ناوەندەی كۆنترۆڵی دووان و زمان دەكەن دەكەونە نیوە گۆی چەپی مێشكەوە، بەڵام ئەو ناوەندانەی كە دەست دەگرن بەسەر چارەسەر كردنی جێشوێن و تێگەیشتن لێی، و وە چارەسەركردنی بیركردنەوەی ژیرانە، دەكەونە نیوە گۆی ڕاستی مێشكەوە. بەڵام لە كەسێكی چەپەدا فرمانی ئەو ناوەندە ناوچانە جیاوازە.\nلە ژێر ڕووی توێكڵی مێشكدا ماددەیەكی سپی هەیە لە تەوەرەی مایلینی پێك دێت. ئەم تەوەرانەش ناوچە دیاریكراوەكانی توێكڵ بە یەكەوە و بە ناوەندە دەمارییەكانی دیكە دەبەستنەوە. ئەم تەوەرانە كاتی هاتنە ناوەوەیان لە لەشەوە بۆ دەماخ یەكتر دەبڕن، چارەسەركردنی ئەو ڕاگەیاندنانەی كە لە نیوەی ڕاستی لەشەوە پەیدا دەبن لە نیوەی چەپی دەماخدا دەبێت وە پێچەوانەش ڕاستە.\nنێوانە دەماخ، ئەو بەشەیە كە دەكەوێتە نێوان مێشك و قەدی دەماخ. ئەمەش ناوەندەكانی گەیاندنی دەمارە ڕاگەیاندنە هاتووەكان و دەرچووەكانی دەماخی تێدایە، كە ئەمانە دەگرێتەوە: لانك كە زۆربەی هەستە دەمارە ڕەگەیاندنەكان ئاڕاستەی ناوچەی تایبەت مەند لە توێكڵی مێشكدا دەكات. هەروەها ژێر لانك دەگرێتەوە كە یارمەتی پاراستنی هاوسەنگی ناوەكی دەدات و دەست دەگرێت بەسەر دەردانی زۆربەی لشە هۆرمۆنەكان بە ڕێگەی ڕاستەوخۆ یان نا ڕاستەوخۆ.\nقەدی دەماخ، مێشك بە دڕكە پەتك دەبەستێتەوە. قەدی دەماخ ناوچەیەكی تەسكە دەكەوێتە ژێر نێوانە دەماخ و لە سێ بەش پێك دێت، ئەوانیش: ناوەڕاستە دەماخ و پرد و لاكێشە مۆخن. ناوەڕاستە دەماخ بینین و بیستنە ڕاگەیاندنەكان دەگەیەنێتە ناوەندە تایبەتمەندەكان. پردیش بە یەك گەیشتنی نێوان هەردوو نیوە گۆی مێشك و مێشكۆڵە دابیندەكات، بەڵام لاكێشە مۆخ وەكو ناوەندێكی كۆنترۆڵی تێكڕای لێدانی دڵ و هەناسەدان كاردەكات، وە لە چالاكی دیكەش پەیوەندییان بە هاوسەنگی ناوەكییەوە هەیە.\nدەكەوێتە لای خوارەوەی مێشك لە دیوی پشتەوەی وە بە ڕووە لۆچدارەكەی جیادەكرێتەوە، كە یارمەتی ڕێكخستنی كاری ماسولكەكان دەدات و پێشوازی دەكات لە هەستە دەمارە ڕاگەیاندنە هاتووەكان لە ماسولكەكان و ژێی ماسولكەیی، و جومگە و چاو و گوێیەكانەوە وە هەروەها ڕاگەیاندنەكان لە ناوەندەكانی دیكە لە دەماخدا . ئەویش چارەسەری ڕاگەیاندنەكانی تایبەت بە باری لەش دەكات و دەست دەگرێت بەسەر شێوەی لەش و مانەوەی پەیكەرە ماسولكەكان لە باری گرژبونێكی كەمی هەمیشەیی دا . مێشكۆڵە جوڵە بەردەوام و خێراكان ڕێكدەخات. ئەو بە ڕێككەوتن لەگەڵ قەدی دەماخ و توێكڵی مێشك كار دەكات ، بۆ ڕێكخستنی پەیكەرە ماسولكەكان .\nدڕكە پەتك ستوونێكە لە دەمارە شانە، لە لاكێشە مۆخەوە دەست پێ دەكات بەرەو خوارەوە بە بڕبڕەی پشتدا درێژ دەبێتەوە، دەمارە ڕاگەیاندنە هاتوو و دەرچووەكان، دەگوازێتەوە. دڕكەپەتك، پێكدێت لە دەرە چینێك لە ماددەیەكی سپی و ناوە چینێك لە ماددەیەكی خۆڵە مێشی ، كە پێكدێت لە لق و پۆپ و تەوەرە بێ مایلینییەكان و لەشی دەمارە خانەكان.\nبابه‌ته په‌یوه‌ندیداره‌كان به : دەماخ لە دەمارە كۆئەندامدا


17/9/2021 - 12:42\nلیژنه‌ی ته‌كنیكی سوپای عێراق له‌گه‌ڵ فه‌رمانده‌ییی هێزه‌كانی ئه‌مه‌ریكا ڕێككه‌وت تا كۆتایی ئه‌م مانگه‌دا هێزه‌كانی ئه‌مه‌ریكا له هه‌ولێر و عه‌ین ئه‌سه‌د كه‌م بكرێته‌وه.\nدوێنێ پێنجشه‌م له شاری به‌غدای پایته‌ختی عێراق، كۆبوونه‌وه‌یه‌ك به سه‌ركردایه‌تی فه‌ریق ڕوكن عه‌بدولئه‌میر ئه‌لشه‌مه‌ری جێگری فه‌رمانده‌ی ئۆپه‌راسیۆنه هاوبه‌شه‌كان و لیوا جۆن برینان سه‌رۆكی هێزه‌كانی ئه‌مه‌ریكا له عێراق به‌ڕێوه‌چوو بۆ گفتوگۆكردنی زیاتری باری ئه‌منی له‌چوارچێوه‌ی ڕێككه‌وتنی ستراتیجی عێراق-ئه‌مه‌ریكا سه‌باره‌ت به پلانی گۆڕینی رۆلی هێزه‌كانی هاوپه‌یمانی نێوده‌وڵه‌تی له شه‌ڕكه‌ره‌وه بۆ ڕاوێژكاری له عێراقدا كه له كۆبوونه‌وه‌ی 22ی ته‌مووزی 2021 رێككه‌وتنی له‌سه‌ر كرابوو.\nهه‌ردوولا له‌سه‌ر ئه‌وه رێككه‌وتن كه یه‌كه و چالاكی هێزه شه‌ڕكه‌ره‌كانی ئه‌مه‌ریكا له هه‌ولێر و عه‌ین ئه‌سه‌د تا كۆتایی ئه‌م مانگه به ڕێژه‌یه‌كی به‌رچاو كه‌م بكرێته‌وه.\nهه‌روه‌ها هه‌ردوولا هاوڕابوون كه هێزه‌كانی ئه‌مه‌ریكا و هاوپه‌یمانی نێوده‌وڵه‌تی له‌سه‌ر داوای عێراق ماونه‌ته‌وه و ده‌بێت به‌هه‌موو شێوه‌یه‌ك پارێزگارییان لێ بكرێ به‌گوێره‌ی یاسا و عورفی نێوده‌وڵه‌تی و بنه‌ما سیاده‌ییه‌كانی عێراق.\nهه‌ر له كۆبوونه‌وه‌كه‌ی نێوان جێگری فه‌رمانده‌ی ئۆپه‌راسیۆنه هاوبه‌شه‌كان و سه‌رۆكی هێزه‌كانی ئه‌مه‌ریكا له عێراق باس له‌وه‌ش كرا كه كۆبوونه‌وه و گفتوگاكانی نێوانیان به‌رده‌وامی هه‌بێت بۆ ئه‌وه‌ی گفتوگۆی زیاتر له‌سه‌ر هه‌نگاوه‌كانی داهاتوو بكه‌ن سه‌باره‌ت به گۆڕینی ڕۆلی هێزه‌كانی هاوپه‌یمانان له شه‌ڕكه‌ری ڕاسته‌وخۆوه بۆ ڕاوێژكاری تا كۆتایی ئه‌مساڵ.


ئیفلیج بوونی ماده‌ی 140 و ئه‌زموونی کوردی چ په‌یامێک ده‌گه‌یه‌نێ؟ – Denegkan\nئیفلیج بوونی ماده‌ی 140 و ئه‌زموونی کوردی چ په‌یامێک ده‌گه‌یه‌نێ؟\nبه‌شی یه‌که‌م و دووه‌م…..\nسه‌دیق سالح عه‌زیز…..\nبه بۆنه‌ی جێبه‌جێ نه‌کردن و کۆتایی هاتنی واده‌ی ماده‌ی 140 ی ده‌ستووری به‌ناو هه‌میشه‌یی عیراق که ده‌کاته ئیفلیج بوونی ئه‌م مادده‌یه، به‌نده ده‌مه‌وێ هه‌ڵسه‌نگاندنێک له‌سه‌ر هۆکاره‌کانی جێ به‌جێ نه‌کردن و ده‌ستی ده‌ستی پێکردنی ئه‌م مادده ده‌ستووریه و ده‌رس و په‌یامه‌کانی ئه‌م سه‌ره‌نجامه ناخۆشه تێکه‌ڵ به ئه‌زموونی کوردی بکه‌م و پێشکه‌ش به ئێوه‌ی به‌ڕێزی بکه‌م، به هیوای ئه‌وه‌ی که توانیبێتم، تیشکێک ئه‌گه‌ر که‌میش بێت بخه‌مه سه‌ر لایه‌نه به‌هێز و لاوازه‌کان، گه‌شاوه‌و تاریکه‌کانی جووڵانه‌وه‌ی کوردی. خۆشحاڵ ده‌بووم که خوێنه‌ری ئازیز به تێبینی و ئیزافه‌کردن یا ڕاست کردنه‌وه‌ی که‌م وکوڕیه‌کانم ئه‌م ووتاره ده‌وڵه‌مه‌ند بکه‌ن.\nخۆتان ده‌زانن که ماده‌ی 140، گواستنه‌وه‌ی ماده‌ی 58 قانونی ئیداره‌ی ده‌وله‌ته بۆ ناو ده‌ستووری به ناو هه‌میشه‌یی عیراق که زۆرینه‌ی � خه‌لکی عیراق له سه‌ره‌تای سالی 2005 وه ده‌نگی بۆ داوه. له دوای ڕوخانی رژێمی به‌عس به هۆی پڕۆسه‌ی ئازادی عیراق له 9-3-2003 دا، مه‌جلیسی حوکم یاسای ئیداره‌ی ده‌وڵه‌تی بۆ قۆناغی گواستنه‌وه داڕشت بۆ ئه‌وه‌ی دوابه‌دوای ڕوخانی ڕژێم بۆشایی حوکمرانی له عیراقی پاش سه‌ددام پڕ بکاته‌وه که تیایا به هه‌ولی سه‌رکردایه‌تی کورد مافه سه‌ره‌کیه‌کانی گه‌لی کورد له ماده‌ی 58 ڕه‌نگی دابووه‌وه. ئه‌م ماده‌یه بۆ ئه‌وه‌ش بوو که سنووری نوێی هه‌رێمی کوردستان له پاش گه‌رانه‌وه‌ی ناوچه دابراوه‌کان دیاری بکات. خۆی ماده‌ی 140ی ده‌ستوور هه‌ر هه‌مان ماده‌ی 58 ه و چوارچێوه‌یه‌کی زه‌مه‌نی بۆ دانراوه که ده‌بوایه له کۆتایی ساڵی 2007 دا جێ به‌جێ بکرایه و تیایا ناوچه تازه به ناو رزگارکراوه‌کان له‌دوای هه‌ردوو قۆناغی ئاساییکردنه‌وه و سه‌رژمێری که ئاماده‌کاریه بۆ جێ به‌جێ کردنی ئه‌م ماده‌یه له قۆناغی سێیه‌مدا و له ڕیفراندۆمێکدا بگه‌ڕێنه‌وه سه‌ر هه‌رێمی کوردستانی به ناو فیدرال، ئه‌م ناوچانه‌ش ته‌واوی پارێزگه‌ی که‌رکوک و گه‌لێک له ناوچه‌کانی موسل و دیاله‌ش ده‌گریته‌وه.\nخه‌ڵک به هه‌ناسه سواری چاوه‌ڕوانی کۆتایی ئه‌مساڵیان ده‌کرد، ده‌بوایه ماده‌که له کۆتایی ساڵی 2007 جێ به‌جێ بکرێ، گه‌لی کورد ده‌یویست بزانێ ئه‌م وه‌عدو گفته‌ی سه‌رکرده‌کانی کورد گوایه که‌رکوک قودس و دڵی کوردستانه به کوێ ده‌گا، یان سوور بوونیان که ده‌یانگوت مادامه‌کی ماده‌ی 140 ماده‌یه‌کی ده‌ستووری هه‌میشه‌یی عیراقی فیدراڵه، بۆیه ده‌بێ له واده‌ی خۆیدا جێ به‌جێ بکرێ، ئه‌گه‌ر نا قه‌بووڵ ناکه‌ین و وا ده‌که‌ین و وا ده‌که‌ین به چی ده‌گا! به‌راستی تاقی کردنه‌وه‌یه‌کی گرنگ بوو بۆ ئه‌وه‌ی هه‌ردوولامان چ کۆمه‌ڵانی خه‌لک وه چ ده‌سه‌ڵاتی کوردی به باشی یه‌کتر بناسین.\nئه‌مڕۆ شک نه‌ماوه‌ته‌وه که لایه‌نی عه‌ره‌بی له سه‌رده‌می سه‌ره‌ک وه‌زیران عه‌للاوی و پاشان جه‌عفه‌ری و له دوای ئه‌م هه‌لبژاردنه‌ی 2005 یش که په‌رله‌مان و حکومه‌تی سه‌رۆک وه‌زیران نوری مالیکی لێ هاته کایه‌وه که کوردیش تیایا به‌شداره و ته‌نانه‌ت یه‌کێ له‌و خاڵه گرنگانه‌ی که مالکی خستویه‌تیه ناو به‌رنامه‌ی کاری خۆیه‌وه جێ به‌جێ کردنی ماده‌ی 140 ی ده‌ستووری به ناو هه‌میشه‌یی بوو و به‌دیار که‌وت که لایه‌نی عه‌ره‌بی به شیعه‌و سونه‌یه‌وه، ده‌ستی ده‌ستیان به ماده‌ی 58 و پاشان به ماده‌ی 140 کردووه، تا گه‌یشته ئه‌و ڕاده‌یه‌ی په‌کیان خست و حورمه‌تی ده‌نگی � ی خه‌ڵکی عیراقیان نه‌گرت. تا ئێستا هیچ شتێکی ئه‌وتۆ نه‌کراوه که ده‌سه‌ڵاتی کوردی پێی بنازێ جگه له هه‌ندێ لێژنه و لێژنه‌کاری و هه‌ندێ چالاکی سنووردار نه‌بێ هیچ چاره‌سه‌رێکی پراکتیکی به‌دیلیش له ئارادا نیه و له جێگاکه‌ی خۆی چه‌قیوه.\nده‌رکه‌وت که ده‌سه‌لاتی کوردی به خۆشییه‌وه به پێشنیاره‌که‌ی نه‌ته‌وه یه‌کگرتووه‌کان ڕازی بووه، که ده‌ڵێ ماده‌ی 140 بۆ ماوه‌ی 6 مانگ درێژ ده‌بێته‌وه، به ڕاستی ناچاریشن ماوه‌که درێژ بکه‌نه‌وه، هه‌روه‌ک چوونی کۆندالیزا ڕایسیش بۆ شاری که‌رکوک په‌یامێکی باشی نه‌گه‌یاند، نوێنه‌رانی کوردیش له به‌غدا جه‌ختیان له‌سه‌ر ڕاستی ئه‌م مه‌سه‌له‌یه کردۆته‌وه. دوا جار په‌رله‌مانی بێخه‌می کوردستانیش هه‌ر وه‌ک جێ به‌جێکه‌رێکی ئه‌م سیاسه‌ته‌ی هه‌ردوو زلحیزبه‌که ده‌نگیان له سه‌ر درێژ کردنه‌وه‌ی ئه‌م ماده ده‌ستووریه‌دا بۆ ماوه‌ی شه‌ش مانگ. به‌م جۆره مافه‌کانی گه‌لی کورد بۆ جارێکی تریش که‌وته قوڕگی نه‌هه‌نگه‌وه، هیوایه‌کی ئه‌وتۆ نه‌ماوه مه‌گه‌ر ئه‌وه‌نده نه‌بێ ناوه ناوه شه‌ش مانگی تر درێژ بکرێته‌وه، یان ئه‌گه‌ر موعجیزه‌یه‌ک له ئاسمانا بێته خواره‌وه‌و دنیا سه‌ر له نوێ دابڕێژێته‌وه. خۆ ئه‌گه‌ر بواری درێژ کردنه‌وه‌ش نه‌بوایه ده‌سه‌ڵاتی کوردی وه‌ک پیشه‌ی هه‌میشه‌یی خۆی که ده‌رس له هه‌ڵه‌کانی وه‌رناگرێ، دیاره زوو ڕابردووی له بیر ده‌چیته‌وه، هیچ پلانێک یا پڕۆژه‌یه‌کی یان ئه‌لته‌ر نه‌تیڤێکی نه‌بووه. چاوه‌ڕوانیش ناکرێ له دوای ئه‌و شه‌ش مانگه‌ش شتێکی ئه‌وتۆ جێ به‌جێ بکرێ که ئاشکرایه دیسان ئه‌م ماده‌یه ده‌ستی ده‌ستی پی ده‌کرێ، وه‌ک جاران به‌ربه‌ستی ده‌خه‌نه پێشی.\nشایانی گوتنه ئێمه مه‌به‌ستمان ئه‌وه نیه که بڵێین هیچ نه‌کراوه بۆ که‌رکوک و ناوچه دابڕاوه‌کان، به‌ڵام ئه‌گه‌ر به‌راوردی ئه‌م پێشبڕکێیه‌ی پارتی و یه‌کێتی بکه‌ین که ده‌ڵێن قودس و دڵی کوردستان له سه‌ر که‌رکووک، ئه‌گه‌ر ته‌ماشای که‌رکووک بکه‌ین که چه‌قی خه‌بات و تێکۆشانی گه‌لی کوردستانه و مافه‌کانمان و بوونمان به‌بێ که‌رکوک مانایه‌ک نابه‌خشێ، له چاو ئه‌و توانا ئابووری و سیاسیه زۆرو زه‌به‌نده‌ی له‌به‌رده‌ستیان بووه، ئه‌وه به دڵنیاییه‌وه ده‌توانین بڵێن که که‌مته‌رخه‌میه‌کی ئاشکرا کراوه، خه‌مساردیه‌کی زۆری پێوه دیاره. خۆ ئه‌وه‌ی کراویشه به هه‌نگاوی کیسه‌ڵ به‌ڕێوه چووه و هیچ گرنتیه‌ک نیه هه‌روه‌ک نوێنه‌ری نه‌ته‌وه یه‌کگرتووه‌کان به ئاشکرا له ناو حورمه‌تی په‌رله‌مانی کوردستان به‌ڕووی نوێنه‌رانی کوردی دادا. بۆیه دوور نیه پاراستنی ئه‌م ده‌سکه‌وته که‌مه‌ش که به‌ده‌ست هاتووه، له‌ماوه‌یه‌کی کورتدا، له هه‌ڵه‌یه‌کی تردا له ده‌ستی بده‌ین، هه‌روه‌ک یاری په‌یژه‌و ماره‌که، له خانه‌ی یه‌که‌م ده‌ست پێ بکه‌ینه‌وه. پێناچێ که ده‌سه‌ڵاتی کوردی هیچ هه‌ڵوێستێکی توند بۆ خاتری جێ به‌جێ کردنی مادده‌ی 140 بنوێنێ بهرامبه‌ر حکومه‌تی عیراقی یا به‌رامبه‌ر به ئه‌مریکا وه ئه‌گه‌ر هه‌ڵوێستێکیش بنوێنێ ئه‌وه زۆرتر په‌یوه‌ندی به بووجه‌ی هه‌رێم و گرێبه‌سته نه‌وتیه‌کانه‌وه هه‌یه واته ئامانجی جێ به‌جێ کردنی ماده‌ی 140 به پله‌ی دووه‌م هاتووه، چونکه ده‌ستیان لێ شتووه‌و ده‌زانن کار له کار ترازاوه. ده‌سه‌ڵاتی کوردی له‌وه حاڵین که ئه‌م ماده‌یه جێ به‌جێ ناکرێ، به‌ڵام که به‌شێوه‌یه‌کی دیپلۆماسی له‌ناو خه‌ڵکی باسه‌که به شێوه‌یه‌کی تر باس ده‌که‌ن و ئاشکرای ناکه‌ن ئه‌وه شتێکی تره، به حیسابی خۆیان نایانه‌وێ باری هێمنی تێک بده‌ن و جه‌ماوه‌ر بشڵه‌ژێنن. به‌م جۆره ئاسۆیه‌کی نادیاری پڕ له پرسیار چاوه‌روانی گه‌له‌که‌مان ده‌کات.\nئاشکرایه ده‌سه‌لاتی کوردی قه‌ت نه‌یویستووه دان به‌وه دابنێ که ئه‌م ماده ده‌ستووریه له واده‌ی خۆیدا جێ به‌جێ ناکرێ له‌به‌ر هه‌ستیاری ئه‌م بابه‌ته، هه‌تا دوا ڕۆژه‌کانی واده‌که‌ش هه‌ر مکوڕی خۆیان به واده‌ی جێ به‌جێ کردنه‌که نیشان ده‌دا، به‌راده‌یه‌ک جاری وا هه‌بووه هه‌ر که‌سیک بیگوتبا ئه‌م ماده‌یه له کاتی خۆیدا جێ به‌جێ ناکرێ له‌به‌ر ئه‌م هۆیانه که حه‌تمه‌ن یه‌کێکیان که‌مته‌رخه‌می ده‌سه‌ڵاتی کوردیه، که‌سی وا هه‌بووه ده‌ماری گرژ بووه‌و یه‌کسه‌ر تۆمه‌تی گێره‌شێوێن و ره‌شبینی ده‌خستیته پاڵ، ڕه‌نگه خه‌لکی نه‌فامی واش هه‌بووبێ به تابوری پێنجه‌میشی له قه‌ڵه‌م دابوای! مه‌سه‌لی کوردی ده‌ڵێ مانگا به نهێنی ئاوس ده‌بێ به‌لام به ئاشکرا ده‌زێ! ئه‌م جۆره چه‌واشه‌کاریه، سالانی 1973-1975 م به بیر دێنێته‌وه که وه‌ها به خراپی له خه‌ڵکی پیشمه‌رگه‌و له جه‌ماوه‌ریان گه‌یاندبوو (من باسی ناوچه‌ی حاجی ئۆمه‌ران ده‌که‌م) که شاهه‌نشای ئێران دلسۆزی کورده، که‌سانی نه‌فامی وا هه‌بوو ده‌یگوت شا هه‌روه‌ک بارزانی باوکی کورده! ئه‌گه‌ر بتگوتبا شا باوکی کورد نیه ڕه‌نگ بوو به چاوێکی خراپ سه‌یری بکردبای! زۆر به داخه‌وه کورد دووربین نیه، کورتبینه هه‌تا لێی نه‌قه‌ومێ، زرمه‌ی لێ هه‌ڵنه‌ستێ نازانێ ڕاستی چیه.\nبه داخه‌وه سه‌کردایه‌تی کوردی هه‌موو که‌مو کوری و ساردی هه‌نگاوه‌کان، هه‌ڵه‌کان ده‌گێڕنه‌وه بۆ حکومه‌تی عیراقی، له کاتێکدا خۆیان به‌شێکن له حکومه‌تی عیراقی. ده‌سه‌ڵاتی کوردی فێری ئه‌وه نه‌بووه، که ڕه‌خنه‌ی وه‌ربگرێ یان ڕه‌خنه له خۆی بگرێ. ئه‌م وه‌رنه‌گرتنی ڕه‌خنه‌یه وه‌ها له ده‌سه‌ڵاتی کوردی ده‌کا ته‌نیا ووشه‌ی خۆشی چه‌ند ماستاوچیه‌ک وه‌ربگرێ و پێی بڕوا بکات، ئه‌و ڕه‌خنانه‌ش که په‌ستیان ده‌کات فڕیی ده‌ده‌ن ئه‌گه‌ر سزای به دواوه نه‌بێت. ئه‌م جۆره بیرکردنه‌وه‌و هه‌ڵسوکه‌وته وا له ده‌سه‌ڵاتی کوردی ده‌کا وێنه‌یه‌کی چه‌وتی ده‌ورو به‌ری خۆی و باروودۆخه‌که‌ی له‌لا درووست ببێ، ئینجا هه‌ڵه‌ی جۆراو جۆر ده‌کات و له ناکاو ده‌که‌وێته هه‌ڵدێرێکه‌وه، که ئه‌وکاته چاره‌سه‌ری زه‌حمه‌ت ده‌بێ. ئه‌م که‌لتووره له ناو ناخی سه‌رکرده‌کان چه‌سپیوه و بۆته به‌شێک له ژیانیان، ڕه‌چاوی به خۆداچوونه‌وه و ڕه‌خنه له‌خۆ گرتن له ئاستێکی نزم دایه و تازه به تازه‌ش باوه‌ڕ ناکه‌م به ئاسانی و به په‌له په‌لی چاره‌سه‌ری بکرێ.\nبۆ پاڵپشتی ئه‌م ووتاره‌م، ئه‌وه‌ته له چاو پێکه‌وتنێکدا کاک قادر عه‌زیز، سکرتێری حیزبی زه‌حمه‌تکێشانی کوردستان، نوێنه‌ری سه‌رۆکایه‌تی هه‌رێمی کوردستان بۆ به دواچوونی جێ به‌جێ کردنی مادده‌ی 140 ی ده‌ستوور که ڕۆژنامه له‌گه‌ڵی سازداوه له ژماره 126 ی 31-12-2007 دا، له وه‌ڵامی پرسیاری به‌رپرسیاریه‌تیدا ده‌ڵێ: (( له جێ به‌جێ نه‌بوونی مادده‌ی 140 دا زۆر هۆکار و کێشه هه‌ن له هه‌مان کاتدا به‌ر پرسیاره‌تیش هه‌یه. خراپ و سه‌قه‌ت داڕشتنی ماده‌که له ڕووی یاساییه‌وه له لایه‌ک و به‌ستنه‌وه‌ی گێڕانه‌وه‌ی قه‌زاو ناحیه‌کان بۆ سه‌ر پاریزگای که‌رکوک به گێڕانه‌وه‌ی ناوچه‌یه‌کی فراوانی که‌ربه‌لا که پێشتر خراوه‌ته سه‌ر پارێزگای ئه‌نبار له باشووری عیراق و دوا جار دیار به‌بوونی شێوه‌ی ئه‌نجامدانی ڕیفراندۆم له سه‌ر ئاستی قه‌زاو ناحیه‌کان به ته‌نها یان ئاستی پارێزگا به گشتی..هتد)) هه‌روه‌ها ده‌ڵێ(( ئه‌مه له ته‌ک ئه‌و به‌رپرسیاریه‌ته‌ی که حکومه‌تی نووری مالیکی و سه‌رکردایه‌تی سیاسی کوردستان سه‌باره‌ت به جێ به‌جێ نه‌بونی ماده‌که له واده‌ی دیاریکراوی خۆیدا به یه‌که‌وه له ئه‌ستۆی ده‌گرن)) دیسان ده‌ڵێ(( سه‌رکردایه‌تی کوردیش نه پڕۆژه‌یه‌کی بۆ جێ به‌جێ کردنی ماده‌که هه‌بوو، نه به‌شداریه‌کی ئه‌وتۆشی له جێ به‌جێ کردنی به‌شێکی ماده‌که‌دا کرد)) هه‌روه‌ها له پرسیارێکی تردا ئاخۆ کاک قادر چه‌ند به‌رپرسیاره‌تی به‌رده‌که‌وێت ده‌ڵێ(( من ئه‌رکی جێ به‌جێ کردنی ماده‌که‌م له ئه‌ستۆ نه‌بووه، به‌ڵکو ته‌نیا ئه‌رکی به دواداچوون و چاودێری کردنی ماده‌که‌م هه‌بووه. بۆیه جێ به‌جێ نه‌بوونی ماده‌که دوورونزیک په‌یوه‌ندی به منه‌وه نیه، تا له‌و ڕووه‌وه به‌رپرسیاریه‌تی هه‌ڵبگرم. ئه‌گه‌ر کاره‌که‌م وه‌کو خۆم ده‌مویست ئاوا ڕانه‌په‌ڕاندبێت، ئه‌وه هۆکاره‌که‌ی ده‌گه‌ڕێته‌وه بۆ ئه‌وه‌ی که له لایه‌ن سه‌رۆکی هه‌رێمی کوردستانه‌وه هیچ جۆره هاوکاریه‌ک نه‌کراوم)) هه‌روه‌ها ده‌ڵێ(( له ماوه‌ی ساڵ و نیوی ڕابردوودا، هیچ جۆره مووچه‌و نه‌سریه‌یه‌کم له سه‌رۆکایه‌تی هه‌رێمی کوردستانه‌وه وه‌رنه‌گرتووه. به‌ڵکو ئه‌وه‌ی بۆ ڕاپه‌ڕاندنی کاره‌کانم سه‌رفم کردووه، ته‌نها له بووجه‌ی حیزبی زه‌حمه‌تکێشانی کوردستان بووه)).\nبه‌نده ده‌توانم بڵێم جێ به‌جێ نه‌کردنی ماده‌ی 140 و ئه‌زمونی کوردی ئه‌م چه‌ند په‌یام و\nده‌رسه‌مان پێ ڕاده‌گه‌یه‌نێ، که پێویسته ده‌سه‌ڵاتی کوردی به هه‌ندی هه‌ڵبگرێ:\n1- ئه‌وه ئاشکرا بوو که ماده‌ی 140 چه‌کێکی دوو سه‌ره‌یه بۆ قازانجی گه‌لی کوردو له هه‌ندێ شوێن به زه‌ره‌ری گه‌لی کوردیشه له هه‌مان کاتدا. ئه‌م ماده‌یه هه‌تا به‌م دواییه‌ش وامان ده‌زانی که مادده‌یه‌کی تایبه‌ت به‌کورده، که‌س نه‌یده‌زانی که بۆ هه‌موو خه‌لکی عیراقه. ئه‌م ماده‌یه به شێوه‌یه‌ک داڕیژراوه که له دوا جاردا کێی به هێزتر بێ گره‌وه‌که ده‌باته‌وه. لایه‌نه عه‌ره‌بیه‌کانیش، به حوکمی ئه‌زمونی زۆریان ده‌زانن که گره‌وی هێز له دواڕۆژ به قازانجی ئه‌وانه بۆیه بۆ هه‌ندێ قسه‌ی خۆشی ناو ده‌ستوور که به شێوه‌یه‌کی کاتی به قازانجی کورده، ئێسکی خۆیان قوڕس ناکه‌ن، خۆیان خراپ ناکه‌ن، ئه‌وان له ئێمه باشتر ده‌زانن که کورد دۆستی نیه. ئه‌وان شاره‌زاترن که له ڕۆژهه‌لاتی ناوه‌ڕاست ڕێککه‌وتن و ده‌ستوور هه‌مووی هه‌ر مه‌ره‌که‌بی سه‌ر کاغه‌زن دواڕۆژ له به‌رژه‌وه‌ندی ئه‌وانه. ئه‌م ماده‌یه‌ی ده‌ستووری به‌ناو هه‌میشه‌یی عیراق گوایه جه‌وهه‌ری داواکاریه‌کانی گه‌لی کوردی تێدا کۆبۆته‌وه، ڕاسته ئه‌گه‌ر جێ به‌جێ کرابا، ده‌سکه‌و‌تێکی گه‌وره بوو بۆ گه‌لی کورد، به‌ڵام ڕاستیه‌که‌ی ئه‌وه‌یه که ئه‌م ماده‌یه که‌لین و که‌له‌به‌ری گه‌وره‌شی تیایه، واته سه‌رکردایه‌تی جوولانه‌وه‌ی کوردی چه‌ند هه‌وڵیان داوه و به حیساب زیره‌کی و توانای خۆیان به کارهێناوه بۆ دارشتنی ماده‌ی 140 به‌لام لایه‌نی عه‌ره‌بیش هه‌روه‌تر. جارێ من باسی ئه‌وه ناکه‌م که سه‌ره‌تا ده‌سه‌لاتی کوردی نه‌ده‌بوایه ڕیفراندۆم له‌سه‌ر خاکی خۆمان بکه‌ن. ده‌توانم بڵێم که سه‌کردایه‌تی کوردی دوور بین نه‌بووینه، لێزان نه‌بووینه، بۆ نموونه مه‌سه‌له‌ی گه‌ڕانه‌وه‌ی ناوچه دابڕاوه‌کانیان به هی هه‌موو عیراق به‌ستاوه‌ته‌وه که‌چی هه‌تا به‌م دواییه‌ش ئه‌م هه‌قیقه‌ته شاراوه بوو. له لایه‌کی تره‌وه ئه‌م ماده‌یه چه‌شه‌یه‌کی زۆری دا به‌و عه‌ره‌بانه‌ی که له دوای پڕۆسه‌ی ئازادی له که‌رکوک و ناوچه‌کانی تر ڕایان کردبوو، جا له ترسان بووبێ یا له‌به‌ر هه‌ر هۆیه‌ک گه‌ڕابوونه‌وه باشووری عیراق، که سه‌رله نوێ بگه‌ڕێنه‌وه بۆ ناوچه ته‌عریبکراوه‌کانی خۆیان. دیاره زۆریان نیازی گه‌ڕانه‌وه‌یان هه‌ر نه‌بوو بۆ شوێنه ته‌عریبکراوه‌کان، که‌چی له خۆشی پاره‌و ملک هه‌موویان گه‌ڕانه‌وه‌و شه‌رعیه‌ت درا به نیشته جێبوونیان له که‌رکوک، ئه‌گه‌ر ئه‌و ماده‌یه‌ی 140 ئه‌م چه‌شه‌یه‌ی تیا نه‌بوایه قه‌ت نه‌ده‌گه‌ڕانه‌وه. لێره‌دا دووربینی لایه‌نی عه‌ره‌بی ده‌رده‌که‌وێ له هه‌لسه‌نگاندنی ئه‌م ماده‌یه‌دا. بۆ نموونه مالیکی پاره‌ی 20 ملیۆن دیناری عیراقی بۆ قه‌ره‌بووی هاورده‌کان دانابوو، تا ئه‌و کاته‌ی که زانی عه‌ره‌بێکی زۆر ناوی خۆی تۆمار کردووه بگه‌رێنه‌وه له خۆشی قه‌ره‌بووکردنه‌وه، مالیکی به‌په‌له پاره‌که‌ی که‌م کرده‌وه بۆ 10 ملیۆن! به‌م جۆره زۆربه‌یان په‌شیمان بوونه‌وه بگه‌ڕێنه‌وه! بۆیه هه‌قمه بڵێم مادده‌ی 140 چه‌کێکی دووسه‌ره‌یه.\n2- سه‌لمیندارا که سه‌رکردایه‌تی کوردی پاشی ئه‌وه‌نده ئه‌زموونه‌ی دوای ڕاپه‌رینیش، هه‌تا له پاشی ڕوخانی ڕژێمیش له سالی 2003 دا له ئاستی ئه‌و به‌رپرسیارێتیه مێژوویه دا نه‌بوونه، هه‌ڵه‌ی زۆریان کردووه، له هه‌ڵوێستیان به‌رامبه‌ر ئه‌مریکیه‌کان، له دایه‌لۆک له‌گه‌ل حکومه‌تی عیراق و لایه‌نی عه‌ره‌بی به تایبه‌تی له سه‌ر مه‌سه‌له‌ی هه‌ڵوێستیان دوای ڕووخانی ڕژێم بۆ چه‌سپاندنی حه‌مرین وه‌ک ئه‌مرێکی واقع به سنووری هه‌رێمی کوردستان، پاشان له داڕشتنه‌وه‌ی ده‌ستوور که چاره‌نووسی ناوچه‌کانی کوردستانیان خسته یانسیبێکه‌وه، به‌وه‌ی ڕیفراندۆم له‌سه‌ر خاکی خۆمان بکه‌ین و ئه‌مه‌ش سه‌ره‌نجامه‌که‌یه‌تی!\nده‌سه‌لاتی کوردی که گیرۆده‌ی چه‌ندین نه‌خۆشی بووه وه‌ک زاڵبوونی بۆچوونی ته‌سکی حیزبایه‌تی هه‌ر دوو زلحیزبه‌که له هه‌موو دامه‌زراوه‌کانی حکومه‌تدا، لاوازی دیموکراسی، به‌رته‌سک کردنه‌وه‌ی ئازادی بیروڕا و مه‌سه‌له‌ی سه‌رکرده فایلداره‌کان و فه‌رامۆش کردنی دادی کۆمه‌ڵایه‌تی، بڵاو بوونه‌وه‌ی هه‌ژاری و کێشه‌يی نیشته‌جێ بوون، دابین نه‌کردنی خزمه‌ت گوزاریه سه‌ره‌کیه‌کانی وه کاره‌با و ئاوی پاک و سووته‌مه‌نی، خراپ به‌ڕیوه‌بردنی هه‌رێمی کوردستان که دیارده‌ی گه‌نده‌ڵی بێ سنوور و کوشتنی ژنان و پیشێل کردنی مافی مرۆڤ و کۆچ کردنی لاوان و سه‌رده‌مێک په‌تای ئه‌نفله‌وه‌نزای باڵند ه و په‌تای کولێرا..هتد به‌ربڵاون. له سایه‌ی ئه‌م بارودۆخه‌دا وا دیاره ده‌سه‌ڵاتی کوردی به ته‌واوی ئاوو هه‌وای سازگاریان بۆ سازش و پاشه‌کشه خولقاندووه ئه‌گه‌رنا بۆچی به‌م بووجه زه‌به‌لاحه‌وه خه‌مێکی ئه‌تۆیان له‌م هه‌موو نه‌خۆشیه نه‌خواردووه و ناخۆن، که کاتێکی زۆریان له‌به‌رده‌ست بووه؟ هه‌موو شتێکیان به ته‌مای قه‌زاو قه‌ده‌ر به جێ هێشتووه، هه‌تا مادده‌ی 58 و پاشان مادده‌ی 140 به‌م ڕۆژه گه‌یشت. من دڵنیام دیسان وه‌کو جاران ده‌مان خافڵێننه‌وه به گفتێک یا واده‌یه‌کی ناڕاستی تر. ده‌ڵێم ئه‌گه‌ر مه‌سئولیه‌تی سه‌رکردایه‌تی کردنی خه‌ڵک ئه‌و‌ها ئاسان بێ وه‌ک ئه‌وانه ده‌یکه‌ن، ئه‌وه به‌بێ شک هه‌ر که‌سێکی ئاست نزمیش ده‌توانێ سه‌رکرده بێ یا ڕابه‌ر بێ، چونکه له‌وه ئاسانتر نیه بڵێی چی ده‌بێ با ببێ. خه‌لک چی به‌سه‌ر دێ ئه‌وه موشکیله‌ی خۆیه‌تی. بۆیه داوای به‌نده ئه‌وه‌یه که سه‌کردایه‌تی کوردی به بۆنه‌ی کۆتایی هاتنی ساڵی 2007 وهاتنی ساڵی نوێی 2008 ه‌وه پێویستیشه به جددی به خۆیان و بیرکردنه‌وه‌کانیان دا بچنه‌وه، ده‌رس له هه‌ڵه‌کانی ڕابردوو وه‌ربگرن، گوێ له داواکاری و ڕه‌خنه‌کانی خه‌ڵک بگرن و هه‌ر ئه‌وانن کوڕی ڕۆژانی ته‌نگانه‌ن. ده‌با هه‌ڵوێستی کشانه‌وه له حکومه‌تی مالیکی یه‌کێ له هه‌ڵوێسته‌کان بێ، بۆ نموونه. ئه‌گه‌ر بکرێ هه‌ر حکومه‌ته‌که هه‌ڵوه‌شێنرێته‌وه. ئه‌م ماده‌یه‌ی ده‌ستوور ڕه‌چاو بکه‌ن که ده‌ڵێ ئه‌گه‌ر لایه‌نه‌کان پابه‌ند نه‌بن به‌م ده‌ستووره، یه‌کێتی خاکی عیراق قودسیه‌تی نیه.\n3- بیرو ئه‌ندێشه‌ی لایه‌نی عه‌ره‌بی و حکومه‌تی به‌غدا هیچ گۆڕانێکی ڕیشه‌یی به‌سه‌ردا نه‌هاتوه له تێڕوانینی به‌رامبه‌ر به کێشه‌ی گه‌لی کوردستان، ئه‌و نه‌رمیه‌ی هه‌شه له‌گه‌ڵ ئێمه‌ی کورد، ئه‌و دان پیانانه‌ی هه‌شه به هه‌ندێ له مافه‌کانمان، له‌به‌ر ئه‌وه‌یه که ڕژێمه‌که‌ی سه‌ددام ڕووخاوه و له‌به‌ر نه‌بوونی داره‌و ده‌سته‌ی ده‌وڵه‌تێکه که ئاتاری له‌سه‌ر پاتاری نه‌ماوه، له‌به‌ر هه‌بوونی ئه‌مه‌ریکا و لاوازی لایه‌نی عه‌ره‌بیه، هه‌روه‌ها ئه‌لبه‌ته له‌به‌ر ئاماده‌یی و هه‌بوونی گه‌لی کورده له مه‌یدانه‌که‌دا. ده‌بێ ئه‌و هه‌قیقه‌ته بزانرێ که لایه‌نی عه‌ره‌بی و به‌غدا پێ به پێی به هێز بوونه‌وه‌یان زۆرتر مافه‌کانمان پێشێل ده‌که‌ن و گوشارمان ده‌خه‌نه سه‌ر. ئه‌وه نیه وه‌زعی ناوه‌راستی عیراق تۆزێ ئارام بۆته‌وه، له لایه‌ک مالیکی ده‌ڵێ فیدرالی بۆ ئه‌مڕۆ ده‌بێته هۆی دابه‌شکردنی عیراق بۆیه نابێ جێ به‌جێ بکرێ، هه‌روه‌ها حوسێن شارستانی ئینکاری گریبه‌سته نه‌وتیه‌کانمان ده‌کات و له لایه‌کی تره‌وه ماده‌ی 140 یان ئیفلیج کرد، ئێستاش وا خه‌ریکن ڕیککه‌وتنه کۆنه‌کانی به‌غدا له‌گه‌ڵ تورکیاو ئێران نوێ ده‌که‌نه‌وه. ئه‌وه نیه حکومه مالیکی ڕێککه‌وتنی ئه‌منی له‌گه‌ڵ تورکیا مۆر کردووه له کاتێکدا ئێمه هاوپه‌یمانی ئه‌وانین له حوکمدا، سه‌رۆک کۆمار و وه‌زیری ده‌ره‌وه‌ش کوردن! ئه‌وه نیه ده‌یانه‌وێ ڕێککه‌وتنی 1975 شوومی جه‌زایر جارێکی تر نوێ بکه‌نه‌وه، که جوولانه‌وه‌ی کوردی تووشی هه‌ره‌س و نسکۆ کرد! حوکمه‌ت به ناو هی خۆمانه وپیلانیش له دژی ئێمه، به‌به‌رچاومان دا گوڕڕه‌ی دێ، به ئاسانی تێی ده‌په‌ڕێنن! هه‌ر بۆیه لایه‌نی عه‌ره‌بی وه‌ستایانه سیاسه‌تی وه‌خت به‌سه‌ر بردنیان گرتۆته به‌ر له‌به‌ر ئه‌وه‌ی که به قازانجیانه و دیاره بۆ ئه‌وان تاکتێکێکی زیره‌کانه‌یه تا دۆست په‌یدا ده‌که‌نه‌وه، خۆیان رێک و به‌هێز ده‌که‌نه‌وه. بۆ ئێمه‌ی کوردیش پاشه‌کشه‌یه، داله‌نگاندنی به‌ره به‌ره‌یه، دۆست له‌ده‌ستدانه، به‌ره‌و لاوازبوون و هه‌ڵوه‌شانه‌وه‌یه. که‌وایه لایه‌نی عه‌ره‌بی که ئه‌م ده‌ستی به ده‌ستیه به ماده‌ی 58 و ماده‌ی 140 ی ده‌ستوور ده‌کا، به‌ربه‌ستی ده‌خاته به‌رده‌م، دیاره ئه‌م شه‌ش مانگی درێژ کردنه‌وه‌ش هه‌ر بۆ هه‌مان مه‌به‌سته. ئه‌م شه‌ش مانگه‌ش هه‌روه‌ک وه‌ختی زائیعی تیمه‌کانی تۆپی پێ وایه که ماوه‌ی دیاریکراوی یاریه‌که کۆتایی دێت که‌مه کاتێکی ئیزافی هه‌یه که هیوایه‌کی ئه‌وتۆی له‌سه‌ر بینا ناکرێ. بۆ به‌غدای عه‌ره‌بی ئه‌م درێژ کردنه‌وه‌یه ته‌نیا بۆ ئه‌وه‌یه که سوود له توخمی کات وه‌ربگرن ئاشکرایه له به‌رژه‌وه‌ندی ئه‌واندایه، کوردیش تازه چاره‌ی نیه ده‌بێ له‌گه‌ڵ ئه‌م زه‌مه‌نه بڕوات، به‌ڵام گرنگ ئه‌وه‌یه که چۆن ئه‌م شه‌ش مانگه به کار ده‌هێنی، ده‌نا ته‌جره‌به‌کانی ئه‌م دواییه سه‌لماندی که بۆچوونی عه‌ره‌بی نه‌گۆڕاوه له‌سه‌ر مه‌سه‌له‌ی کورد. سه‌دام ڕۆیی به‌ڵام به ده‌یان سه‌ددامی وه‌ک سالح موتله‌ق و دلێمی و حارس ئه‌لزاڕی له‌دوای خۆی په‌روه‌رده کردووه، سه‌دام نه‌ماوه به‌ڵام بیرو باوه‌ڕه شۆڤینیسته‌که‌ی له‌ناو عه‌ره‌بدا، ڕه‌گ و ڕیشه‌ی داکوتاوه و له بووژانه‌وه دایه.\nده‌توانم لێکچوونێکی زۆر ببینم له نێوان په‌یماننامه‌ی سیڤه‌ر له 1920 که مافه‌کانی کوردی تا راده‌ی سه‌ربه‌خۆیی سه‌لمێندرا بوو، هه‌روه‌ها ماده‌ی 140ی ئه‌مڕۆ دوای داڕشتنه‌وه‌ی ده‌ستوور له سالی 2005 که فیدرالیه‌تی تیا سه‌لمێندرا و تا ڕاده‌یه‌کیش به‌یانی 11ی ئازاری 1970 ش هه‌ر به هه‌مان شێوه. هه‌له‌کان هه‌ر هه‌مان هه‌له‌ن، هه‌ڵسوکه‌وتی کورد زۆر نه‌گۆڕاوه.\nده‌وله‌تی عوسمانی به دۆڕانی له جه‌نگی جیهانی یه‌که‌مدا هه‌ڵوه‌شایه‌وه‌و شکستێکی گه‌وره‌ی هێنا. بۆیه له ناچاری و بێهێزی په‌یمانی سیڤه‌ری له ساڵی 1920دا مۆر کرد، له‌م په‌یمانه‌دا دان به مافه‌کانی گه‌لی کوردی دانراوه تاوه‌کو ڕادده‌ی سه‌ربه‌خۆیش. ئێمه‌ی کورد به‌هۆی که‌می هوشیاری نه‌ته‌وایه‌تی و به هۆی نه‌زانیمان، که‌مالیسته‌کان توانیان بۆ ماوه‌یه‌ک به ناوی ئایینی ئیسلام له خشته‌مان ببه‌ن و به‌کارمان بێنن له دژی یۆنانیه‌کان له لایه‌ک، هه‌روه‌ها تورکه‌کان ده‌یانویست په‌یوه‌ندی نێوان جوڵانه‌وه‌ی کوردی به سه‌رۆکایه‌تی شێخی نه‌مر له‌دژی ئینگلیزه‌کان به کار بێنن له لایه‌کی تره‌وه نه‌وه‌ک ئه‌م دوو جووڵانه‌وه‌یه هاوکاری یه‌ک بکه‌ن، ئه‌و کاته تورکیای ئه‌مڕۆ ئه‌سله‌ن ناوی له کوله‌که‌ی ته‌ڕیشا نه‌ده‌بوو، که‌مالیسته‌کان ژێرکه‌وتوو ده‌بوون. هه‌موو هه‌وڵی تورکان بۆ ئه‌وه بووه که جوولانه‌وه‌ی کوردی به شه‌ڕی لاوه‌کی خه‌ریک بکه‌ن، به گفتی درۆ هه‌ڵمان خه‌له‌تێنن تا ئه‌و کاته‌ی خۆیان ڕاست ده‌که‌نه‌وه له‌م شپڕزه‌یی و له ژێرکه‌وتنه‌ی که تێی که‌وتوون، له‌به‌ر ئه‌وه‌ی تورک به ئه‌سل خه‌ڵکی ناوچه‌که نه‌بوون وه‌ک که‌مینه‌یه‌ک ده‌هاتنه به‌رچاو له دوای شکسته‌که. ئه‌وه‌بوو پاش به‌هێز بوونه‌وه‌ی تورکان ، که ده‌ستیان سه‌نده‌وه، په‌یمانی سیڤه‌ریان له گۆرنا که مافه‌کانی کوردی تیایا سه‌لمێندرا بوو، په‌یمانی شوومی لۆزانیان له ساڵی 1923 مۆر کرد له‌گه‌ڵ براوه‌کانی شه‌ڕی جهانی یه‌که‌م که مافه‌کانی گه‌لی کورد به ته‌واوی فه‌رامۆش کرابوو!!\nله مفاوه‌زاتی ساڵانی1970- 1974 یش که به‌یانی 11 ئازاری درابوو، هه‌ر به هه‌مان شێوه ڕژێمی به‌عس له‌به‌ر لاوازی خۆی دانی به هه‌ندێ له مافه‌کانی گه‌لی کورد دانا، به‌ڵام پێ به پێی به هێز بوونه‌وه‌ی ڕژێمی به‌عس، پیلان و گیروگرفتی بۆ جێ به‌جێ نه‌کردنی به‌یانه‌که درووست ده‌کرد و ئه‌مریکاو ئێرانیش له‌ولاوه هانی خوالێخۆشبوو بارزانیان ده‌دا که مل بۆ هیچ به‌لێنێکی به‌عس نه‌دا، چونکه ئه‌وان گوایه به چه‌ک و به پاره تا سه‌ر یارمه‌تی جوولانه‌وه‌ی کوردی ده‌ده‌ن! که‌چی دوایی شا و ئه‌مریکا پیلانیان لێ گێڕاو له ناویان برد. تا ئه‌و کاته‌ی به‌عس به هۆی هاوپه‌یمانی له‌گه‌ڵ شوعیه‌کان که به‌ره‌یه‌کیان له سالی 1973 پێک هێنابوو و سۆڤیه‌تی ئه‌وسا خۆی به هێز کرده‌وه ئینجا که‌وته ده‌رپه‌ڕاندنی ئێمه له شاره‌کان و که‌وته هێڕش کردنی سه‌ربازی. خۆشمان ده‌زانین که ئه‌نجامی شه‌ڕه‌که به رێککه‌وتنه شومه‌که‌ی جه‌زایری6-3 1975 گه‌یشت که عیراق ته‌نازولی له به‌شێکی خاکی کوردستان و ئاوی شه‌ت ئه‌لعه‌ره‌ب کرد بۆ ئێرانی شا، له به‌رامبه‌ردا شۆڕشی کوردی به ته‌واوی کۆتایی پێ بهێنرێ، هه‌ره‌سی پێ بهێنرێ، نه‌وه‌ی ڕابردوو هه‌موو ئه‌م کاره‌ساته دڵته‌زێنه‌ی هێشتا چاک له بیره.\nله مفاوه‌زاته‌که‌ی ساڵی 1983-1984 یش، ڕژێمی به‌عس به هۆی گیرۆده‌بوونی شه‌ڕی ماڵوێرانی له‌گه‌ڵ ئیرانی خومه‌ینیدا، تووشی پاشه‌کشه ببوو، مه‌ترسی له‌ناوچون و ڕوخانیان له ئارادا بوو، هه‌ر بۆیه بۆ ئه‌وه‌ی ئێران له جه‌بهه‌کانی کوردستان چیدی نه‌توانێ هێڕش بکا، خۆیشی له جه‌بهه‌ی لاوازی به‌سره و عه‌ماره به هێز بکاته‌وه، پێویستی به‌م مفاوه‌زاته هه‌بوو، به‌ڵام که وه‌عدی له ووڵاتانی ڕۆژئاوایی و ووڵاتانی عه‌ره‌بی پێدرابوو ئیدی ناهێڵن ڕژێمه‌که‌ی جه‌نابی سه‌دامی دیکتاتۆر بکه‌وێ،چونکه ڕۆژئاوا مه‌به‌ستی بوو ڕێگه بگرێ له په‌ره‌سه‌ندن و ناردنه ده‌ره‌وه‌ی شۆڕشی ئیسلامی، بۆیه به‌عس داواکاری و مافه‌کانی ئێمه‌ی خسته لاوه‌و دیسان شه‌ڕ له‌گه‌ڵ ڕژێمی به‌عس ده‌ستی پێکرده‌وه له ساڵی 1985 دا.\n4- جێ به‌جێ نه‌کردنی ماده‌ی 140 جارێکی تر سه‌لماندیه‌وه که ده‌وڵه‌تی عێراق ئه‌گه‌ر لاوازیش بێت ده‌توانێ گه‌لی کورد بخافڵێنێ بۆ ئه‌وه‌ی سوود له کات وه‌رگرێ، چونکه ئاستی دیپلۆماسیه‌تی کورد نزمه، سه‌ره‌تا لانی که‌م هه‌وڵی ئه‌وه ده‌دات که سوود له‌م ده‌و‌ڵه‌تانه وه‌رگرێ بۆ دژایه‌تی کردن و گوشار خستنه سه‌ر جوڵانه‌وه‌ی کوردی بۆ ئه‌وه‌ی پاشه‌کشه به داواکانی بکات، هه‌وڵی بۆ کۆبوونه‌وه چوار قۆلیه به‌رده‌وامه‌کان هه‌ر مه‌پرسه که به به‌ربووکی تورکیا ده‌کرێ له نێوان تورکیاو عیراق و سوریاو ئێران دا جارێکیان له شرم ئه‌لشیخ و جارێکیان له ئه‌سته‌مبۆل و جارێکیان له تاران. ئه‌و کۆبوونه‌وه ده‌وریانه حه‌تمه‌ن خاڵێکی سه‌ره‌کیان هه‌ر بۆ چۆنیه‌تی دژایه‌تی جوولانه‌وه‌ی کوردیه. که‌وایه ڕوخانی ڕژێم و دانانی مافه‌کانی کورد له ده‌ستوری هه‌میشه‌ییش بۆ دوژمنان هه‌ر به تاکتیکێک حیساب ده‌کرێ، هه‌قمه بڵێم ئه‌و نه‌ته‌وانه‌ی ده‌ورو به‌ر زۆر شاره‌زاترن له‌م جۆره تاکتیکانه، چونکه مێژوویه‌کی پڕ له ئه‌زموونی درۆ و ده‌له‌سه‌ی ڕێککه‌وتنه‌کانیان هه‌یه. ئه‌وانه ئه‌گه‌ر بۆ ماوه‌یه‌کی کورتیش باسی مافه‌کانی گه‌لی کورد بکه‌ن، دڵمان خۆش بکه‌ن، پاشان دێنه‌وه دۆخی جارانی خۆیان بۆ دژایه‌تی جولانه‌وی کوردی که فرچکیان پێوه گرتووه. وه‌ک ده‌ڵێن( عادت حلیمه الی عادتها القدیمه).\nئه‌گه‌ر ئه‌مڕۆ تورکیا گوایه هێڕشێکی سنووردار ده‌کاته ناوچه سنووریه‌کانی کێوی قه‌ندیل و خواکورک به فڕۆکه و به له‌شکر که ده‌مێکه هه‌ڕه‌شه‌و گوڕه‌شه ده‌کا، ده‌بێ ئه‌وه بزانین که له ئه‌نجامی ئه‌و رێککه‌وتنه بووه که مالیکی له‌گه‌ڵ تورکیا مۆرکراوه ئه‌مریکاش به هۆی گڵۆپی سه‌وزی خۆی پشتگیری کردووه. بۆیه من ده‌ڵێم ئه‌و له‌شکره‌کێشیه و ئه‌و هێڕشه به ناو سنووردارانه‌ی تورکیا بۆ ناوچه‌کانی کێوی قه‌ندیل وه‌ک چه‌کوشێکی ئاماده له دژی هه‌ر نیازو جوولانه‌وه‌یه‌کی کوردیه چ له به‌شی تورکیا و چ له‌به‌شی باشوری کوردستان، که شکی فراوانبوون، یا شکی دروستبوونی کیانێکی لێ بکرێ. هاوکاتی ئه‌م هێڕشه له‌گه‌ڵ کۆتایی هاتنی جێبه‌جێ کردنی ماده‌ی 140 و کێشه‌ی که‌رکوک و هاتنی کۆندۆلیسا رایس و دابه‌زینی له شاری که‌رکوک، هه‌ر هه‌مان په‌یامی گوشاری تورکیای له دژی جووڵانه‌وه‌ی کوردی گه‌یاند. بۆیه هیچ دوور نیه له دوای ئه‌م زستانه، واته به‌هاری داهاتوو که باس وخواسی ماده‌ی 140 دیسان گه‌رمی به‌خۆی ده‌بینێته‌وه، ئه‌مجاره‌یان تورکیا هێڕشێکی به‌ربلاو بکاته سه‌ر قوولایی هه‌رێمی کوردستان و ته‌جره‌به‌که‌مان به یه‌کجاری تووشی پاشه‌کشه بکات. ئه‌مجاره‌یان هه‌ره‌سێکی ترمان توش ده‌بێ که ڕه‌نگه ماوه‌یه‌کی درێژی بوێ هه‌لسینه‌وه، به تایبه‌تی وا به دیارکه‌وت دنیای ده‌ورو به‌رو دنیای ده‌ره‌وه هیچ هه‌ڵوێستێکی جددیان نیه له به‌رامبه‌ر ئه‌م هێڕشه به حیساب سنوورداره، ڕاگه‌یاندنه‌کانی دنیا به شێوه‌یه‌کی لاوه‌کی باسی ده‌که‌ن. دیاره هه‌مان به‌هاری ساڵی 1991 نیه به‌ڵام هه‌مان هه‌واره. ئاخۆ ده‌سه‌لاتی کوردی ئاماده‌یی بۆ ئه‌گه‌ری هێڕشی به‌رفراوان وه‌رگرتووه؟ یان چی ده‌کا له کاتی هێڕشێکی له‌م جۆره‌ی تورکیادا؟\n5- سه‌لمێندرا که عه‌ره‌ب چ شیعه‌و چ سوننه به هه‌مان ئاست له دژی داخوازیه‌کانی گه‌لی کوردن، به‌ڵام هه‌رچی شیعه‌یه زۆرتر له سوننه دیماگۆگی و فێلباز تره له‌به‌ر ئه‌وه‌ی یه‌که‌م جاره ده‌سه‌ڵاتیان ده‌که‌ویته ده‌ست، به‌وه‌ی له‌سه‌ره‌وه دان به مافه‌کانمان داده‌نی و له ژێره‌وه‌ش پیلانمان له‌دژ ده‌گێڕێ، هه‌روه‌ک ئه‌م رێککه‌تنه‌ی وه‌زیری ناوخۆ و پاشان مالیکی سه‌رۆک وه‌زیر له‌گه‌ڵ ده‌وڵه‌تی تورکیا کردیان له دژی جولانه‌وه‌ی کورد به گشتی و هه‌رێمی کوردستان به تایبه‌تی. ته‌گه‌ره و کۆسپ خستنه به‌رده‌م ماده‌ی 140 یش هه‌ر مه‌پرسه. شیعه ده‌رفه‌تی هه‌بێ جوولانه‌وه‌ی کوردی به دژی شۆڕشی ئیسلامی و دین له‌قه‌ڵه‌م ده‌دا واته له سوننه‌کان که‌مترمان پێناکه‌ن. خۆ ئه‌وانیش وه‌ک مه‌زهه‌بی شیعه بیروباوه‌ڕیان نزیکه له شیعه‌ی ئێران. ئایا ده‌وڵه‌تی ئێران چی خراپێ به جوولانه‌وه‌ی کوردی نه‌کردووه له ڕۆژهه‌لات، به کوشتن و بڕین و به سووتاندنی دێهاته‌کانمان و تا ده‌گاته پیلانی کوشتنی قاسملۆو شه‌ڕه‌فکه‌ندی!\nڕیککه‌وتنی چوار قۆلی هاوپه‌یمانی کوردستان له‌گه‌ل مه‌جلیسی ئه‌علاو له‌گه‌ل ده‌عوه‌ی مالیکی، وه ئه‌م ڕێککه‌وتنه‌ی به‌م دواییه‌ش له‌گه‌ڵ تاریق الهاشمی حیزبی ئیسلامی عیراقی، که ناوی ده‌به‌ن به ڕێککه‌وتنی میانڕه‌وه‌کان، ناتوانێ له گه‌وره‌یی پیلان و له قه‌باره‌ی ئێش و ئازاری گه‌لی کورد که‌م بکاته‌وه. خۆ ئێمه رێککه‌تنمان له‌گه‌ل مالیکی و لیستی ئیئتیلاف هه‌بوو که‌چی هه‌ر ئه‌و مالکیه و لیستی ئیئتیلاف پیلانیان لێمان گێڕاو به رێککه‌وتنه شوومه‌که‌یان له‌گه‌ل تورکیادا وه‌هایان کرد که تورکیایه‌ک له خوای ده‌ویست، به‌رق ئاسا هێڕش بکاته سه‌ر قه‌ندیلی کوردستان! هه‌ر ئه‌م تاریق الهاشمیه‌ش ئه‌گه‌ر ده‌سه‌ڵات و توانای زۆرتر هه‌بێ، هه‌ر هه‌مان پیلان له دژی کورد ده‌کات، جارێ له ئێستاوه، له به‌رده‌م پیرۆزیه‌کانی هه‌ڵه‌بجه بێ شه‌رمانه گوتی سولتان هاشم ته‌نیا ئه‌وامری سه‌روتری جێ به‌جێ کردووه، بی گوناهه و هه‌قی ئیعدامی نیه!! هه‌تا ڕه‌خنه‌ی له ده‌سه‌ڵاتی کوردیش گرت که چۆن تا ئێستا هیچ بۆ هه‌ڵه‌بجه نه‌کراوه! ده فه‌رموو ئه‌م هاشمیه چاوه‌ڕوانی چی لێ ده‌کرێ!\nPrevious دەریا هەرگیز پیر نابێت\nNext له‌ت له‌ت بوونی ڕێکخراوی چاک له به‌رژه‌وه‌ندی کێدایه؟؟؟


دیداری هەیئەتی پەیوەندییە نێونەتەوەییەکانی حیزبی دێموکرات لەگەڵ نوێنەری پەیوەندییە نێونەتەوەییەکانی حیزبی مودرات\n18:54 - 4 سەرماوەز 2721\nڕۆژی دووشەممە ڕێکەوتی ٢٢ی نوامبری ٢٠٢١، هەیئەتی نوێنەریی پەیوەندییە نێونەتەوەییەکانی حیزبی دێموکراتی کوردستانی ئێران لە وڵاتی سوید بە سەرپەرستیی "حەمید تەیمووری" و "جەمیلە حەسەنخاڵی" بە مەبەستی دیدار و چاوپێکەوتن لەگەڵ نوێنەری پەیوەندییە نێونەتەوەییەکانی حیزبی مودرات خاتوو "مارگارێتا سێدرفێڵت" چوونە پارلمانی ئەو وڵاتە و هەلومەرجی کوردستانی ڕۆژهەڵات، حیزبی دێموکرات، ئێران و ناوچەکەیان تاوتۆی کرد.\nلەم دیدارەدا ئەم خاڵانەی خوارەوە بە کورتی باسیان لێوە کرا:\n- چەند پاتەکردنەوەی هەڕەشە و گوڕەشەی بەرپرسانی ڕێژیم و جەلادانی سپای پاسداران لە ڕێبەرایەتیی حیزبی دێموکرات و پێشمەرگە و باسەکانی ئەو حیزبە و تەنانەت حیزب و ڕێکخراوەکانی تری ڕۆژهەڵاتی کوردستان.\n- گرتن و ڕەشبگیریی لاوانی کورد لەلایەن سپا و ئیتڵاعاتی ڕێژیم لە شارەکانی کوردستان کە تاکوو ئێستا زیاتر لە ٦٤ کەسیان لە چالاکی مەدەنی و مامۆستایان و ژینگەپارێزانی کوردستان و... دەسبەسەر کردووە.\n- پێکهێنانی گرووپێک لە نوێنەری هەموو دەزگا داپڵۆسێنەرەکانی سەر بە ڕێژیم کە فوکوسیان لەسەر خەڵکی کوردە بۆ سەرکوتکردنی لاوانی کورد، ڕێکخراوە مەدەنییەکان، ژینگەپارێزان، مامۆستایان، ژنان و چالاکانی کرێکاری.\n- لەم مانگەی کە ڕۆیشت نزیکەی ١٠ کۆڵبەر کۆژران و بریندار کراون کە ئەو کەسانە بۆ بژێویی ژیانی منداڵانیان ناچارن کۆڵبەری بکەن.\n- چوار کەسی کورد لە بەندیخانەدا مردوون کە هۆکەشی دەگەڕێتەوە بۆ ئەشکەنجە و ئازاری زۆر. هەر لەو پەیوەندییەدا "داوود ڕەحیمی" کوڕی شەهیدی حیزب لەژێر ئەشکەنجەدا گیانی لەدەست داوە و کەسێکی تر بە ناوی "ئەسعەد ڕامینیان" هەر بەو جۆرە گیانی لەدەست داوە و شەهید کراون.\n- هەر لەو مانگەدا ٥ کورد بە زیندان سزا دراون و ٩ کرێکاری کورد لەسەر کارەکانیان بوونەتە قوربانی، لەبەر نەبوونی کەرەستەی پێویست. ئێعدامەکان بەردەوامن و ڕێژەیان بەرەو سەرەوە دەچێت.\n- کێشەی کۆرۆناش یەکێک لەو گرفتانەیە کە لە کوردستان و ئێران ڕۆژانە قوربانی دەستێنێت و ڕێژیمیش لەو بوارەدا بێدەنگە و چارەسەرێکی ئەوتۆی بۆ نییە. تەنانەت خەڵک لە ڤاکسینەکان دەترسن، چونکە زۆرینەی ساختەیە و بە جۆرێکیش خەڵک دەکوژێت. (مارگارێتا وتی، ئایا یوئێن هیچ یارمەتییەکی بۆ ئێران نەناردووە کە بەسەر خەڵکدا دابەشی بکەن. هەیئەتی حیزب وتی، ئێران ئیجازە نادات نوێنەرانی یەکیەتیی ئورووپا و تەنانەت یوئێن بچنە ئێران، تەنانەت ڕۆیشتوون و یارمەتییان بردووە بەڵام ڕێگەیان نەداوە بڕۆنە ژوورەوە و لە فڕۆکەخانە ناچارەن نوێنەرەکان گەڕاونەتەوە و یارمەتییەکانیان لێیان وەرگرتووە).\n- کێشەی ئاویش بووەتە گەورەترین قەیران لە ئێران و هەر دوێنێ خەڵکی ئیسفەهان و چوار مەحاڵی بەختیاری دەستیان داوەتە خۆپیشاندان و داوای چارەسەرکردنی کێشەی ئاو دەکەن. دیارە ڕێژیم لە سەرچاوەکانی کوردستان کاناڵکێشیی کردووە بۆ ناوەندی ئێران و ئاوی کوردستان دەدزێت و بە جۆرێک خەڵک دەزانێت کە ئێران بۆ شاری بەسرەی باشووری عێراق دەیبا و بەو جۆرە ڕژاونەتە سەر شەقامەکانی شار و خۆپیشاندان دەکەن.\nلەو دیدارەدا هەیئەتی حیزب داوایان لە نوێنەری مودرات کرد کە پشتیوانیی پرسی کورد بن. هەیئەتی حیزب وتی: "لەسەر پرسی کورد بنووسن و بیدەنە پارلمانی سوید و حکوومەت و وەزیری دەرەوەی وڵاتەکەتان و تەنانەت لە ڕێگای نوێنەرەکانتان بیدەنە پارلمانی ئورووپا و ڕێکخراوی نەتەوە یەکگرتووەکان".\nلە کۆتاییدا، هەردوو لا لەسەر دانیشتنەکان و ئاڵوگۆڕی زانیاری جەختیان کردەوە.


چاوەڕوانی شکستی زیاتری ئەم حکومەتە بن | Rwmal\nده‌ستپێك وتار چاوەڕوانی شکستی زیاتری ئەم حکومەتە بن\nئەگەرچی لە پاش گۆڕانکارییەکانی ساڵی 2003 حکومەتێکی بە ناوی یەکگرتووی هەرێمی کوردستان هەبووە بەڵام پارتی دیمۆکراتی کوردستان دەستی بە سەر تەواوی جومگەکانی دەسەڵاتی سیاسی و ئابوریدا کێشاوە و ئەم دۆخە شکستخواردووەش کە دەبینرێت بە تەواوی بەرهەمی ئەو حکومڕانییە فەشەلەی پارتی و بارزانییەکانە کە بە درێژایی 29 ساڵی ڕابردوو ئەوەی نەهامەتی و کارەسات بێت بە سەر ئەم خەڵکەدا هێناویانە.\nچەندین کابینەی یەک لە دوای یەکی حکومەتی هەرێم لە لایەن نێچیرڤان بارزانییەوە سەرکردایەتی کرا. ئەو کات نازناوی ئەندازیاری ئاوەدانییان بۆ نێچیرڤان هەڵبژارد، بەرهەمەکەی چی بوو؟ نەبوونی کارەبا، سووتەمەنی، بەرفراوانتربوونی کێشە ئابورییەکان، بێکاری، نەبوونی وەبەرهێنانی ناوخۆیی، کەڵەکەبوونی قەرزی دەرەکی، پرۆژەی پاشەکەوتکردنی مووچەی فەرمانبەران، لاوازبوونی سیستەمی پەروەردە و تەندرووستی و دەیان بابەتی دیکە.\nپارتی کە ئاگای لەم هەموو شکستە ئاشکرایانەی حوکمڕانییەکەی خۆی هەبوو، بە پێی باڵباڵێن و کێشە ناوخۆییەکانی، نێچیرڤان بارزانیی بە دەسەڵاتێکی کەمترەوە گەیاندە سەرۆکایەتی هەرێم و بۆ زاڵبوونی زیاتری بارزانی باوک بە سەر حوکمڕانی کوردستان بڕیاری دەستنیشانکردنی مەسرور بارزانی وەک سەرۆک وەزیران دەرکرا.\nپارتی و میدیاکانی سەر بە بنەماڵەی بارزانی هەڵمەتێکی بانگەشەیان بۆ مەسرور بارزانی دەستپێکرد. ئەوان پاساوی ئەوەیان دەهێنایەوە کە بارزانی لە دەزگایەکی ئەمنیدا سەرکەوتوو بووە و ئارامی و سەقامگیری کوردستان بەرهەمی هەوڵەکانی ئەو بووە و ئێستا لە دەسەڵاتی جێبەجێکاردا دەتوانێت هەمان ئەزموونەکان دووبارە بکاتەوە. لەمەشدا پارتی شکستی هێنا و مەسرور بارزانی هیچی پێنەکرا.\nمەسعود بارزانی کە ئاگای لەوە بوو کێشەی ئابوری بە تایبەت مووچەی فەرمانبەران دەتوانێت شکست بە کابینەی کوڕەکەی بێنێت، لە ڕێگای پەیوەندی دۆستانەی لە گەڵ عادل عەبدولمەهدی بڕە پارەیەکی مانگانەی بۆ هەرێم مسۆگەر کرد بەڵام حکومەتی نوێی کوردستان هیچ کات پابەندی ئەو بڕیارانەش نەبوو کە بە عەبدولمەهدیی دا و ڕێکەوتنە نەوتییەکە بۆ ڕادەستکردنی ڕۆژانە 250 هەزار بەرمیل نەوت بە کۆمپانیای سۆمۆ هیچ کات جێبەجێ نەکرا.\nئێستا کە نرخی نەوت بە تەواوی داتەپیوە بەرپرسانی هەرێم دەیانەوێت بڵێن ئێمە ئامادەی جێبەجێکردنی ئەو ڕێکەوتنەین تا بەغدا مانگانە ترلیۆنێک دینار وەک پشکە بودجەی هەرێم بنێرێت بەڵام لەم دۆخە ئابورییەی عێراق و کێشەی جیهانی نرخی نەوت ئەستەمە ئەو خەونە بۆ سەرۆکی حکومەت بەدی بێت.\nئەوەی کە لە کارنامەی مەسرور بارزانیدا دەبینرێت تەنیا لە شکستی ڕێکەوتنەکان لە گەڵ بەغدا خۆی نابینێتەوە. لە سەردەمی حوکمڕانی مەسرور بارزانی و بە لاوازبوونی ڕۆڵی نێچیرڤان بارزانی وەک سەرۆکی هەرێم دەبینین کە کێشە ناوخۆییەکان لە نێوان لایەنە سیاسییەکانی هەرێم هێندە زیادی کردووە کە چەندین جار مەترسی هەڵگیرسانی شەڕی ناوخۆ خەڵکی کوردستانی وەک ئەزموونێکی تاڵی ڕابردوو نیگەران کردووە، هاوکات مەترسی شەڕی براکوژیش لە نێوان پارتی و پەکەکە وەک پیلانێکی تورکیا زیادی کردووە.\nحکومەتەکەی مەسرور بارزانی تاکڕەوی و چەشنێک لە دیکتاتۆریەتی نوێی هێناوەتە پێشەوە. دەبینین کە ڕۆڵی جێگری سەرۆکی حکومەت لاواز بووە، بۆ هەر وەزارەتێک یاریدەدەرێک بۆ سەرۆک وەزیران دەستنیشان کراوە، کەمتر گرنگی بە بۆچوونی وەزیرەکان دەدرێت و وا پیشان دەدات کە حکومەت تەنیا لای بنەماڵەی بارزانی و بە بڕیاری ئەوان دەسوڕێتەوە.\nشکستی کابینەکەی بارزانی لە سەر ئاستی ناوخۆی هەرێم، واتە لە نێوان لایەنە سیاسییەکان، پاشەکشەی حوکمڕانی هەرێم و زیاتربوونی کێشە ئابورییەکان و لە هەمان کاتدا تێکچوونی ڕێکەوتنەکان لە گەڵ حکومەتی ناوەند بەڵگەیە لە سەر ئەوەی هیچ هیوایەک بە باشتربوونی دۆخی حکومەت نییە.\nئەوەی کە لە سەر لایەنە سیاسییەکانە، ئەوەیە کە بەرەیەکی یەکگرتووی سیاسی – یەکێتی، گۆڕان و لایەنە ئیسلامییەکان – لە بەرامبەر پاوانخوازییەکانی پارتی پێک بهێندرێت تا لەمە زیاتر نەهامەتییەکان و ئێش و ئازارەکانی گەلی کوردستان زیاتر نەبێت.\nلە لایەکی دیکەوە بەداخەوە لە کوردستان هێزی گەل بە هۆکاری جیاجیا ئەوەندە کاریگەری نەماوە و ئەو گوشارەی خەڵک دەتوانن لە سەر حکومەتی دابنێن نابینرێت. بۆ نموونە، ئەوەی کە لە خۆپێشاندانەکانی عێراق یان چەند وڵاتێکی دیکەی عەرەبی بینرا، لە کوردستان نییە تا بە چەند ڕۆژێک کۆتایی بەو دەسەڵات و سیستەمە سیاسییە بهێنێت کە وا دەزانێت لای خوداوە بۆ ئەم خەڵکە هاتووە.\nهەرێم ئامادەیی دەربڕی؛ مەلەفی نەوت ڕادەستی بەغدا دەکرێت


مافی هه‌رکه‌س ئه‌و ڕێگه‌یه‌مان پێ ئه‌دات که بتوانین ئازادانه له ده‌ره‌وه له‌ناو سروشتدا بمێنینه‌وه. مافی هه‌رکه‌س گرنگه بۆ هه‌ڵمژینی هه‌وای ئازاد له نه‌رویجدا. مافی هه‌رکه‌س مافی ئه‌وه‌مان ئه‌داتێ که بچین بۆ پیاسه له ناو دارستان و چیا، بچین بۆ شی له مه‌زراکان له زستاندا و به پایسکل و ئه‌سپ به ڕێگه و بانه‌کاندا بچین. مافی هه‌رکه‌س به‌کارهێنانی ئۆتۆمۆبیل و ماتۆڕ ناگرێته‌وه.\nمافی هه‌رکه‌س له بنه‌ڕه‌تدا ته‌نها زه‌وی نائاوه‌دان (چۆڵه‌وانی) یان ئاوه‌دان گه‌ر سه‌هۆڵگرتوو یان به به‌فر داپۆشراو بێ ئه‌گرێته‌وه. زه‌وی نائاوه‌دان واته ئاو، که‌ناری ده‌ریا، زۆنگاو، دارستان و چیایه له نه‌رویج. مه‌زرا یان زه‌وی ئاوه‌دان واته زه‌وی کێڵان، باخچه، مه‌زرا و خانوی به‌جێماو. هه‌روه‌ها ئه‌بێ بزانین که مافی چوونه ناو موڵکی خه‌ڵکی ترمان نىیه.\nله چۆڵه‌وانیدا ئه‌توانین ئازادانه به پێ و شی بچین و دابنیشین له هه‌ر جێگه‌یه‌ک بمانه‌وێت. ئه‌توانین له‌ژێر ئاسمانی کراوه یا ژێر چادر شه‌وانه بمێنینه‌وه. به‌ڵام نابێ له 150 مه‌تر نزیکتری خانوو یان کوخێک بین. ئه‌گه‌ر بمانه‌وێ له دوو شه‌و و ڕۆژ زۆرتر له شوێنێک بمێنینه‌وه، ئه‌بێ داوای ڕوخسه‌ت له خاوه‌نی ئه‌سڵی ئه‌و شوێنه بکه‌ین.\nکاتێک مافی هه‌رکه‌س به‌کارئه‌هێنین، ئه‌رکیشمان هه‌یه. نابێ ئاژه‌ڵ یا سروشت بریندار بکه‌ین. ئه‌بێ دوای خۆمان پاکی بکه‌ینه‌وه و هیچ زبڵێک به جێ نه‌هێڵین. ئه‌بێ هه‌روه‌ها له ئاگرکردنه‌وه‌ش ئاگاداربین. ئاگرکردنه‌وه له دارستان و نزیک دارستان له ماوه‌ی نێوان 15 ی مانگی 4 و 15 ی مانگی 9 دا قه‌ده‌غه‌یه.\nله زۆربه‌ی شوێنه‌کان ئه‌توانین بار bær، قارچک و گوڵ بچنین، به‌ڵام له باکوری نه‌رویج یاسا و بڕیاری تایبه‌ت هه‌یه بۆ چنینی مۆڵته.\nئه‌بێ چی بکه‌ین بۆ پارێزگاری له سروشت؟


سەربازێکی عێراق ئاو دەدات بەو خێزانە ئێزیدیانەی دەگەڕێنەوە پارێزگای شەنگال، له 2 ئاب. [خاوەنی وێنە: وەزارەتی بەرگری عێراق]\nلە دوو مانگی رابردوودا، زیاتر لە 2,500 خێزانی ئێزیدی گەڕاونەتەوە شەنگال -- گەورەترین شەپۆلی گەڕانەوە لەوکاتەوەی "دەوڵەتی ئیسلامی" (داعش) پێنج ساڵێك پێش ئێستا لە قەزاکە وەدەرنرا.\nنزیکەی لە سەدا 85 ژێرخانی قەزاکە لەلایەن داعش و شەڕەکانی وەدەرنانی گروپەکەوه زیانی بەرکەوتبوو. شەنگال دیاریکرا به ناوچەیەکی کارەساتبار لە 2016 و زۆربەی به‌شه‌كانی هێشتا لە دۆخێکی خراپدان.\nبەڵام زۆربەی خێزانەکان بڕیاریاندا بگەڕێنەوە، هه‌رچه‌نده‌ش تائێستا ماڵە زیانپێگەیشتووەکانیان چاکنەکراونەتەوە و خزمەتگوزاری گشتیش بوونی نییە.\nلە کۆتاییەکانی ساڵی رابردوودا، بەرپرسان دەستیانکرد بە نۆژەنکردنەوەی ژێرخانە زیانپێگەیشتووەكه‌ی و خزمەتگوزارییە گشتییەکان، بەڵام هەوڵەکان بەهۆی پەتای ڤایرۆسی کۆرۆنای نوێوه (کۆڤید-19) و قەیرانە ئابورییەکەی عێراق راوەستان.\nئەو دانیشتوانە ئاوارانەی شەنگال کە دەگەڕێنەوە زانیارییە کەسییەکانیان بەشێوەی بایۆمەتری تۆماردەکرێت، له 17 تەمموز. [خاوەنی وێنە: وەزارەتی کۆچ و کۆچبەرانی عێراق]\nئالەنگارییەکی دیکەی به‌رده‌م هەوڵەکانی بونیادنانەوەی شەنگال ئەوەیە کە دوو دەسەڵاتی ناوخۆیی هەن: یەکێکیان به‌شێكه له حکومەتی هەرێمی کوردستان و ئەوی تریشیان به‌سه‌رپه‌رشتی سەرۆکی شارەوانی، فه‌هد حەمەد، کە نوێنەری حکومەتی فیدڕاڵی عێراقە.\nحەمەد بە دیارونای وت لە سەرەتای حوزەیرانەوە، زیاتر لە 2,500 خێزانی ئێزیدی کە لە کەمپه‌كانی ئاواره‌دا ده‌ژیان، گەڕاونەتەوە ناوەندی شەنگال و ناحیەی سنونی سەر بە شەنگال، هه‌روه‌ها هه‌ندێك ناوچەی دیکەش.\nوتی بڕیاریانداوە بگەڕێنەوە، سەرباری خراپیی خزمەتگوزارییە گشتییەکان، چونکە "بێزاربوون لە ژیانی نێو کەمپەکان".\nوتیشی زۆربەیان ئێستا لەگەڵ كه‌سوكاریان دەژین، لەکاتێکدا ماڵەکانیان هی ئەوە نییە تێیدا بژین، چەند خێزانێکیش لە نه‌سر (ناوەندی سەنگال)، لە نزیك خانووە زیانپێگەیشتووەکانیانه‌وه خێوەتیان هەڵداوە.\nوتی ئەمە "وەک پەیامێکە بۆ تەواوی بەرپرسانی حکومەت بۆ خێراکردنی بونیادنانەوە".\nهه‌روه‌ها وتی: "داوای هەڵمەتی بونیادنانەوەی بەرفراوان دەکەین و هەروەها کۆتاییپێهێنانی قەیرانی ئاوارەیی لە قەزاکە." داوای قه‌ره‌بووكردنه‌وه‌ی خه‌ڵكه‌كه‌شی کرد تا بتوانن خانووەکانیان چاکبکەنەوە هه‌روه‌ها كۆمه‌كی داراییش بۆ هاندانی گه‌ڕانه‌وه‌یان.\nدروستکردنی ژینگەیەکی ئه‌مین\nسەرۆکی رێکخراوی ئێزیدیانی ئازاد، کە بنکەکەی لە هۆڵەندایە، حەسو هورمی، وتی پێویستە کۆنفرانسێکی نێودەوڵەتی رێکبخرێت بۆ کۆکردنەوەی یارمەتی دارایی بۆ بونیادنانەوەی شەنگال.\nبە دیارونای وت: "بەرپرسانی دەسەڵاتی ناوخۆ و حکومەت بەمدواییە سەردانی شەنگالیان کردووە و بەڵێنیانداوە قەزاکە لەم دۆخە سەختە دەربهێنن كه تێیدایه."\nوتی: "هیوادارین ئەو بەڵێنانە بەزوویی بکرێنە کردار و هه‌موو بەربەست و ئالەنگارییەکان بنه‌بڕبكرێن." جەختیشیكرد لە گرنگی جێبەجێکردنی پێویستییه‌كانی خێزانە ئاوارەکان کە بڕیاریانداوە بگەڕێنەوە قەزاکە.\nهه‌روه‌ها وتی لەگەڵ بونیادنانەوە و چاککردنەوەی خزمەتگوزارییەکان، "پێویستە ژینگەیەکی پارێزراو بۆ ئەو خێزانانە دروستبکرێت".\nهورامی جەختیکردەوە: "ده‌بێت گەرەنتی ئه‌وه بده‌ین کە سیناریۆی هاوشێوەی ئەو کارەساتانە رووناداتەوە کە به‌دەستی تیرۆریستەکان روویاندا، کاتێک لە 3 ئاب 2014 شەنگالیان داگیرکرد."\nوتی داعش هەزاران ئێزیدیی ئاوارەکرد، گەڕەکەکانی وێرانکردن، خەڵکی کوشت و ژن و منداڵەکانی رفاند "لە یەکێک لە دڕنده‌ترین و قێزەونترین تاوانەکانی تیرۆریزمدا کە دەتوانرێت بخرێتە خانەی جینۆسایدەوە".\nبەڕێوبەری گشتی كاروباری ئێزیدییەکان لە وەزارەتی ئەوقاف و کاروباری ئایینی، خەیری بوزانی وتی دۆخی ئەمنی هۆکاری سەرەکیی ئەوەیە کە زۆربەی دانیشتوانە ئاوارەکانی شەنگال دوودڵن لە گەڕانەوەیان بۆ ماڵەکانی خۆیان.\nبە دیارونای وت: "تەنیا ژمارەیەکی کەمی دانیشتوانه رەسەنەکەی قەزاکە ئێستا لەوێ دەژین."\nوتی پێش ئه‌م دواهەمین شەپۆله‌ی گەڕانەوەکان، نزیکەی 20,000 خێزان گەڕاونەتەوە بۆ شەنگال لە دوای ئازادکردنی قەزاکە و ئاماژەیکرد بۆ ئەوەش کە ئەو ئێزیدیانەی لە کەمپی ئاوارەکاندان لە پارێزگای دهۆک "ژمارەیان زیاترە لە 300,000 کەس".


کورد و چوار دەیە دەسەڵاتی کۆماری ئیسلامی – KDPmedia\nHomeوتارکورد و چوار دەیە دەسەڵاتی کۆماری ئیسلامی\nچل ساڵ لەمەوبەر و بە دوای لە نێوچوونی دەسەڵاتی پاشایەتی خەڵکی ئێران بە گشتی و خەڵکی کوردستان بە تایبەتی کە لەپێناو وەدەستهێنانی ئازادیدا قوربانیی زۆریان دابوو، بەهومێد بوون کە بەری خەبات و چەند دەیە هەوڵ و تێکۆشانیان بچننەوە و لە سێبەری ئازادیدا بحەسێنەوە. حیزبی دێموکراتی کوردستان کە لە تەواوی ئەو ساڵانەدا لێبراوانە لە دژی رێژیمی شا خەباتی کردبوو و لەو پێناوەدا قوربانیی زۆری دابوو بە خۆشحاڵییەوە پێشوازی لە سەرکەوتنی شۆڕش کرد. حیزبی دێموکرات هەر زوو ڕایگەیاند کە… ل٢خەڵکی کوردستان بۆ وەدەستهێنانی مافە ڕەواکانی خەباتی کردووە و دەرکەوت کە ڕێژیمی شا بە هەموو ئیمکاناتییەوە نەیتوانی ئەم خەڵکە مەجبوور بکا واز لە داخوازییەکانیان بێنن. هەر بۆیە باش وایە ڕێبەرانی شۆڕش لە ئیستادا پەیامی ئاشتیخوازانەی خەڵکی کوردستانیان لەبەرچاو بێ و وەک بەڵێنیان داوە مافەکانی خەڵکی کوردستان دەستەبەر بکەن.


لە سلێمانی سزای ئەم شۆفێرانە دەدرێت\nلیژنەكانی قایمقامیەتی سلێمانی سزای ئەو شۆفێرانەی گواستنەوەی خوێندكاران دەدات كە سەرپێچی دەكەن , لەو بارەیەوە چالاك سەڵاح رائیدی هاتوچۆ و سەرۆكی لیژنەی هاتوچۆی خوێندكاران ، بە ماڵپەری گەلی کوردستانی رایگەیاندوە دایكان و باوكان سكاڵایان كردووە لەسەر زۆری ژمارەی خوێندكاران لەناو پاس و تەكسی لەكاتی گواستنەوەیان بۆ خوێندنگە و نەگەڕاندنەوەی كرێی هاتوچۆی خوێندكاران لە رۆژانی پشوو، لیژنەكە بەدواداچوونی كردووە دەركەوتووە كە بەشێك لە شۆفێری پاسەكان ئەو بڕەیان نەگەڕاندۆتەوە.\nوتیشی پێشتر شۆفێرانی گواستنەوەی خوێندكاران ئاگاداركراونەتەوە كە هێندەی ژمارەی كورسیەكان خوێندكاران بگوازنەوە و هەرشۆفێرێكیش خوێندكاری زیاد هەڵبگرێت بەپسوڵەی سەرپێچیكردن لەلایەن بەڕێوەبەرایەتی هاتوچۆی سلێمانی سزا دەدرێت.\nچالاك سەڵاح ئاماژەی بەوەشكرد لەلایەن بەڕێوەبەرایەتی چاودێری بازرگانی سلێمانی دوور و نزیكی خوێندكار لە خوێندنگەكەیەوە كراوەتە پێوەر بۆ دیاریكردنی نرخی هاتوچۆكردن، هەروەها بڕی ئەو پارەی كە پێویستە لە رۆژەكانی پشووی مانگی سێ بگەرێنرێتەوە، دیاریكراوە.\nراشیگەیاند بڕی ئەو پارەی لەرۆژانی پشووی مانگی سێ پێویستە لەلایەن شۆفێری پاسەكان بیگەڕێنێتەوە بۆ خوێندكاران، هەر شۆفێرێك نەیگەڕێنێتەوە و سەرپێچی بكات رووبەرووی رێكاری یاسایی دەبێتەوە.\nسەرچاوە گەلی کوردستان\nژماره‌ی بینین : 4754\nله‌سه‌رهێڵ : 1690


رێگاي ئێوه خۆڕھه ڵاتي ناوين » پارتی: پەکەکە بەس ئیشی ئاژاوەگێڕییە\nپارتی: پەکەکە بەس ئیشی ئاژاوەگێڕییە\nمەحموود محەمەد وتەبێژی پارتی\nگوتەبێژی پارتی دیموکراتی کوردستان لەبارەی دۆخی ئێستای هەرێمی کوردستان و پەیوەندییەکانی نێوان پارتی و یەکێتی دەڵێت: پەکەکە هەوڵدەدات کێشەکانمان لەگەڵ یەکێتی قووڵتر بکاتەوە.\nمەحموود محەمەد وتی: زینی وەرتێ نە سنووری نێودەوڵەتییە، نە ناوچەیەکە ئەو کێشانەی لەسەر بێت، بەڵام لایەنی سێیەم هەیە لەنێو ئەو پرسەدا و زیاتر دەیوروژێنێت، خۆی بە راست دەزانێت لەو ناوچەیەدا هەبێت، بەڵام هی پارتی و حکومەت لەوێ نەبێت، زۆر سەیرە کەسێک ئەو مافەی نییە لەو ناوچەیە بێت، مافی مانەوە لەو ناوچەیە بەخۆی دەدات، بەڵام ماف ناداتە حکومەتی هەرێمی کوردستان بڕیار بدات هێزی لە کوێ هەبێت.\nئەم بەرپرسەی پارتی لەکۆتایدا وتی: پەکەکە، ئەو بابەتە زیاتر دەوروژێنێت، جگە لەوەی ژمارەیەکی یەکجار زۆر گوند لەبەر بوونی ئەوان ئاوەدان نەبوونەتەوە، هاتوون دەستیان بۆ ئەوێش درێژکردووە و دەیانەوێت لە پەنای ئەو دۆخە، هەموو سوودی خۆیانی لێ ببینن، هەم کێشەکانی نێوان ئێمە و یەکێتی زیاتر قووڵ بکەنەوە .\nئازاد جوندیانی سیاسه‌تمه‌داریش له میانه‌ی به‌شداری كردنی له بارەی بوونی پەکەکە لە باشوری کوردستان رایگه‌یاند: په‌كه‌كه ده‌یه‌وێت له كوردستان هه‌بێت و هه‌مه‌كاره‌بێت، به‌ڵام پێویسته له لایه‌ن هاووڵاتیانه‌وه گوشار دروست بكرێت تا په‌كه‌كه بوونی خۆی له هه‌رێمی كوردستان رێكبخاته‌وه له سه‌ر بنه‌مای یاسا به‌ركاره‌كانی هه‌رێم و یاسا نێو ده‌وله‌تیه‌كانی ئه‌وه‌ی په‌یوه‌ندی هه‌یه به بوونی ئاواره‌ی سیاسییه. ناكرێت ته‌نها خه‌لكی ئه‌وه بینیت كه ئه‌ركی حكومه‌ت به‌رامبه‌ر په‌كه‌كه چیه پێویسته بپرسین ئه‌ی ئه‌ركی په‌كه‌كه به‌رامبه‌ر هه‌رێمی كوردستان چیه. په‌كه‌كه ده‌توانێت كارێك بكات كه به هۆی ئه‌وانه‌وه هاووڵاتی سڤیل نه‌بنه قوربانی. په‌كه‌كه شه‌رعیه‌تی له باشوری كوردستان نیه به‌لكو ئه‌وه كاریگه‌ری پرسی نه‌ته‌وه‌یی بووه كه په‌كه‌كه‌ی لێره هێشتۆته‌وه.\nبرچسب ها : ئازاد جوندیانی , ئاژاوەگێڕی , پەکەکە , مەحموود محەمەد , وتەبێژی پارتی


تەعندانی بێباوەران لە ئەمانەتی پێغەمبەری خوا - صلی اللە علیە وسلم- لە گەیاندنـی پەیامەکەی\nڕێباز سیامند فتاح\nبێباوەران بانگەشەی ئەوە دەکەن کە پێغەمـبەری خوا - صلی اللە علیە وسلم- بە سروشتی مرۆڤ بوونی خۆی ھەندێ لە وەحیی شاردۆتەوە لە ترسی ئەوەی بێباوەران بروای پێ نەھێنن ، وە باسی ئەوەی نەکردووە دینەکەی کامل و تەواوە ئیللا دوای ئەوە نەبێ زال بووە بەسەر گاور و جولەکەکانا ، بەمەش دەیانەوێ تەعن بدەن لە ئەمانەتەکەی بەوەی ھەندێ شتی شاردۆتەوە و ھەندێکی دەرخستووە .\n١- ئەمانەتی پێغەمـبەری خوا - صلی اللە علیە وسلم - شتێکی روون و ئاشکرایە و گومان لە ئەمانەتی نیە ، ئەسلەن لەناو بێباوەراندا پێش ئەوەی وەحیی بۆ بنێردرێ بە راستگۆ و دەستپاک« أمـین» ناسراوە ، کەسێک کە خەلکی خەلەلێکیان لێ نەدیبێ لە حەقی دونیاییاندا لە رووی ئەمانەتەوە چۆن خیانەت لە ئەمانەتی ئیلاھیی دەکات ؟ ، ئەمە جگە لەوەی بە دەقی قورئان و کۆدەنگی ئوممەت و سەیرکردنی ژیاننامەی ، ئەم راستیەمان بۆ دەردەکەوێ .\n٢- بوونی کۆمەلە ئایەتێک لە قورئاندا کە ئاماژە دەکەن بەوەی پێغەمبەری خوا - علیە السلام - دژی بێباوەران وەستاوەتەوە وە بیروباوەر و پەرستراوەکانیانی بە پووچ و بێ نرخ داناوە وە ئاگاداری کردنەتەوە بە ئاگری دۆزەخ لە قیامەتدا ، بەلگەیەکی روونە کە لە بێباوەران نەترساوە وە نەشترساوە بەھۆی دژایەتی کردنیانەوە بۆی .\n٣- ئەگەر وامان دانا کە پێغەمـبەری خوا - علیە السلام - نزیک بووە لە گاور و جولەکەوە ، کەوایە بە قسەی ئێوەبێت بۆچی ئەو ئایەتانەی نەشاردەوە کە بە ئاشکرا نەفرەت لە جولەکەکان دەکات« ولعنـوا بما قالـوا » ؟ ، وە بۆچی ئەو ئایەتانەی نەشاردۆتەوە کە باسی ئەوە دەکا بیروباوەری گاورەکان پووچە دەربارەی عیسا علیە السلام بەوەی دەلێن خودایە « ما المسیح ابن مریم إلا رسول قد خلت من قبلە الرسل » !؟ .\n٧/ ذی الحجة /١٤٤٠ - ٨/٨/٢٠١٩


🔺ورمێ؛ ژنێکی لاو ئاگری لە جەستەی خۆی بەردا و کۆتایی بە ژیانی خۆی هێنا - کۆمەڵە سوێیس\n🔺ورمێ؛ ژنێکی لاو ئاگری لە جەستەی خۆی بەردا و کۆتایی بە ژیانی خۆی هێنا\n▪ڕۆژی یەکشەممە ٥ی بەفرانباری ساڵی ١٤٠٠ی هەتاوی ، ژنێکی لاو بە ناوی "زارا سابیری"، کچی "سوڵتان"، خەڵکی گوندی "قونی" سەر بە ناوچەی سۆما و برادۆستی ورمێ ئاگری لە جەستەی خۆی بەردا و کۆتایی بە ژیانی خۆی هێنا.\n▪ئەو هاووڵاتییە پاش خۆسووتاندنی ڕەوانەی نەخۆشخانەی "خومەینیـ"ـی ورمێ کرا، بەڵام بەهۆی ڕێژەی زۆری سووتاوییەکەیەوە گیانی لەدەست دا.\n▪بەپێی زانیارییەکان، زارا سابیری بەهۆی کێشەی بنەماڵەییەوە خۆی کوشتووە.\n▪هەر لەو پەیوەندییەدا، ڕۆژی هەینی ١٢ی سەرماوەز هاووڵاتییەک بە ناوی "کوبار سەحەت" کچی "خەلیل" و دانیشتووی گوندی "گردوان" سەر بە ناوچەی مەرگەوەڕی ورمێ، ئاگری لە جەستەی خۆی بەردا و کۆتایی بە ژیانی خۆی هێنا.\n▪هەروەها ڕۆژی پێنجشەممە ٤ی سەرماوەز، کچێکی لاو بە ناوی "ژاڵە سەحراپەیما"، کچی سەعدوڵڵا، تەمەن ٢٠ ساڵ و خەڵکی "زێوە" سەر بە ناوچەی "مەرگەوەڕ"ی ورمێ، بە هۆی ڕێژەی زۆری سووتاوییەکەوە لە نەخۆشخانەی ورمێ، گیانی لەدەست دا.


تورکیا دەڵێت بەرزایی قستەلی لە عەفرین کۆنترۆڵکردووە و هێزەکانی یەپەگە ڕەتیدەکەن\nهێزە سەربازییەکانی تورکیا و چەکدارە هاوپەیمانەکانی تورکیا وەک دەڵێن کۆنترۆڵی بەرزاییەکی ستراتیژییان کردووە لە درێژەی ئەو هێرشەی پێی ناوەتە دووهەم هەفتەیەوە دژ بە جەنگاوەرانی کورد لە سوریادا.\nپەیامنێرانی ئاژانسی دەنگ و باسی ئەسیۆشێتد پرێس لەسەر سنوری تورکیاوە دەڵێن دەنگی تەقینەوە و پێکدادان لە شارۆچکەی کیلیسی تورکیاوە دەبیسترێت لە کاتێکدا فڕۆکە جەنگییەکانی تورکیا بۆردومانی ناو سوریا دەکەن و دەشڵێن چڕە دوکەڵێکی زۆر لە بەرزایی ستراتیژی قەستەل دەبینرێت.\nیەکینەکانی پاراستنی گەل کە بەرەنگارییەکی بەهێزی ئەو هێرشانەی تورکیا دەکەن دەڵێن لەگەڵ ئەوەشدا کە ئانکەرە هێزی زیاتریشی ناردووە بەڵام هێشتا نەیتوانیوە بە تەواوەتی ئەو بەرزاییە ستراتیژیە کۆنترۆڵ بکات و دەشڵێن هێزی خۆشیان ئامادەکردووە بۆ کۆنترۆڵکردنەوەی ئەو شوێنانەی هێزەکانی تورکیا داگیریان کردوون.\nلە لایەکی دیکە دەستەی کارگێڕی بەڕێوبەرایەتی کانتۆنی عەفرین داوا لە کۆمەڵگەی نێونەتەوەیی و هەروەهاش ئەنجومەنی ئاسایشی سەرە بە نەتەوە یەکگرتووەکان دەکات بە خێرایی ڕۆڵیان هەبێت لە ڕاگرتنی کردە لەشکرییەکانی تورکیا کە ئانکەرە دژی یەکینەکانی پاراستنی گەل دەستی پێکردووە.\nعوسمان شێخ عیسا، هاوسەرۆکی کانتۆنی عەفرین لە لێدوانێکدا بۆ ڕادیۆی سەوا وتوویەتی ژمارەی قوربانیانی سیڤیل لەوەتای لە زیاتر لە هەفتەیەکەوە کە ئەو هێرشانەی تورکیا دەستیان پێکردووە 53 کوژراو و زیاتر لە 151 برینداریش هەن.\nهاوسەرۆکی کانتۆنی عەفرین ئاگاهیشیداوە لە دروستبوونی کارەساتێکی مرۆیی لە عەفرین و ئاماژەشی بەوە کردووە ئامانجی ئانکەرە لەو هێرشانەی کۆچپێکردنی خەڵی سیڤیلی ناوچەکەیە بۆ گۆڕینی سروشتە دیمۆگرافییەکەی.\nعوسمان شێخ عیسا نکوڵی لە ڕاستی و دروستی ئەو زانیاریانە دەکات کە دەسەڵاتدارانی تورکیا بڵاویان کردۆتەوە لەسەر کوژرانی بە سەدان جەنگاوەری کورد لەو کردە لەشکریانەدا و دەڵێت هەتا ئێستا زیانە گیانییەکان لە ئاکامی ئەو هێرشانە لە 47 کەس زیاتر نییە.\nلەشکری تورکیا ئەمڕۆ دووشەممە کوژرانی 597 جەنگاوەری کوردی ڕاگەیاندووە لە چوارچێوەی کردە لەشکرییەکانی چڵە زەیتوندا.\nپێشتر وەزارەتی بەرگری وڵاتە یەکگرتووەکانی ئەمریکا "پەنتاگۆن" داوای لە تورکیا کردبوو ئەو ئاگری پشێویە دابمرکێنێتەوە کە بەهۆی دەستێوەردانە لەشکرییەکەی تورکیاوە هاتۆتە ئاراوە لە عەفرین و دەشڵێت ئەو ڕەوشە سوود بەو تواناییانە ناگەیەنێت بۆ بەرەنگاربوونەوەی ڕێکخراوە تێرۆریستییەکان لە ناوچەکەدا و لە سەروو هەمووشیانەوە ڕێکخراوە تێرۆریستییەکەی دەوڵەتی ئیسلامی داعش.


هەسەدە تا ئێستا ناسنامەی ٣٥ شەهیدی لە حەسەکە ڕاگەیاندووە – لڤین پرێس\nهەسەدە ناسنامەی ١٣ شەرڤانی دیکەی بڵاوکردەوە کە لە ڕوبەڕوبونەوەکانی زیندانی غوێران گیانیان لەدەستداوە، ئەوەس سێهەم گروپی شەهیدەکانیەتی ڕایبگەیەنێت.\nناوەندی راگەیاندنی هێزەکانی سوریای دیموکراتی، بەڕاگەیەندراوێک ناسنامەی ١٣ شەڕڤانی بڵاوکردەوە کە لە ڕوبەڕوبونەوەکانی زیندانی سەناعە لە شاری حەسەکە ڕوویدا.\nبە گوێرەی ئەو ڕاگەیەندراوانەی هەسەدە بڵاوی کردووەتەوە ئەمە سێهەمین گروپی شەرڤانانە کە شەهید بوون و پێشتر ناسنامەی ٢٢ شەرڤانی بڵاوکردبوویەوە بەوەش کۆی ژمارەی شەرڤانە شەهیدەکان گەیشتە ٣٥ شەرڤان لە ڕوبەڕوبونەوەی زیندانەکەدا.\nڕۆژی ٢٠ی کانونی دووەمی ٢٠٢٢ دوای دوو تەقینەوە لەبەردەم زیندانەکە هێرشکرایە سەر زیندانەکە و لە ناو زیندانەکەشەوە ئاڵۆزی دروست بوو بەهۆیەوە ماوەی شەش ڕۆژ شەڕ و ئاڵۆزی لە گەڕەکی غوێرانی شاری حەسەکە لە زیندانی سەناعەی تیادایە بەردەوام بوو.\nلەو زیندانەدا ٤١٠٠ دەستگیرکراوی داعش هەیە، بە گوێرەی ڕاگەیەندراوەکانی هەسەدە سەرجەن هەڵهاتووەکان دەستگیرکراونەتەوە و ژمارەیەک چەکداری دەیکەی ئەو گروپەش دەستگیرکراون و ژامرەیەکیشیان کوژراون، بەڵآم تا ئێستا ئاماری کۆتایی ڕانەگەیەندراوە.\nحەلبوسی: کاتی دەستێوەردانی دەرەکی لەپێکهێنانی حکومەتی عێراق کۆتایی هات


بەدواداچوون بۆ جۆرە كێكێك کرا | دەزگاى زارى کرمانجى\nزاری کرمانجی - ئەمڕۆ شەممە ١٦-١- ٢٠٢١ لەژێر چاودێری ھەڵگورد شێخ نجیب، قایمقامی قەزای سۆران، تیمی لیژنەی ئابووری سۆران، دوابەدوای سکالای ھاووڵاتیان و دڵنیابوونەوە، سەردانی فرۆشگاکانی سۆرانیان کرد، دوای پشکنیی چەندین شوێن و دڵنیابوون لەو جۆرە کێکە ئێرانییە، کەمتەرخەمی لە فرۆشیار و کۆگا نەبووە".\nجێی باسە کێکی کرمێدار جۆری (رول) لە وڵاتی ئێرانەوە بەشێوەی خامدار بەرھەم دەهێندرێت، پێویستە شێوازی ھەڵگرتنی لە ١٨ پلەی ژێر سفرەو بێت، کاتێکی کەمی پێویستە بۆ تێکچوون و کەڕو ھەڵھێنان، بەڵام ئەوەی تیمی لیژنەی ئابووری لێی بەدی کرد تەواوی ئەو جۆرە کێکە لە ساردخانە (براد) ھەڵگیراون.\nبۆیە ھاووڵاتییان دڵنیا دەکەینەوە بەدواداچووون بۆ سکاڵاکانیان دەکرێت، پێویستیشە ئاگاداری کڕینی جۆری کێکی کرێمداربن لە شوێنی سارد ھەڵیان بگرن.\nئەمڕۆ 42 ساڵ بەسەر كۆچی دوایی بارزانی نەمردا تێدەپەڕێت


United Nations Iraq - یاریده‌ده‌ری سكرتێری گشتی بۆ كاروباری مرۆیی و هه‌ماهه‌نگسازی به‌هاناوه‌چوونی ته‌نگه‌تاوی ، ستیفن ئۆبراین\nدوو شەممە, 17 تشرینی یەکەم 2016 14:25\nیاریده‌ده‌ری سكرتێری گشتی بۆ كاروباری مرۆیی و هه‌ماهه‌نگسازی به‌هاناوه‌چوونی ته‌نگه‌تاوی ، ستیفن ئۆبراین\nراگه‌یاندن سه‌باره‌ت به عیراق\n١٦ی تشرینی یه‌كه‌می ٢٠١٦: من زۆر نیگه‌رانم سه‌باره‌ت به سه‌لامه‌تیی نزیكه‌ی یه‌ك ملیۆن و نیو خه‌ڵكی شاری مۆسڵ كه ره‌نگه بكه‌ونه به‌ركاریگه‌ریی كرده سه‌ربازییه‌كه‌ی رزگاركردنه‌وه‌ی ئه‌و شاره له‌ژێر ده‌ستی داعش (ده‌وه‌ڵه‌تی ئیسلامی له عیراق و شام)دا. خێزانه‌كان له مه‌ترسییه‌كی زۆر گه‌وره‌دان له‌وه‌ی كه بكه‌ونه ناو هێرشه‌كانی هه‌ردوولا و یانیش له‌لایه‌ن نیشانشكێنه‌كانی داعشه‌وه بكرێنه ئامانج. له لایه‌كی تره‌وه، مه‌ترسی ئه‌وه‌ش هه‌یه كه ده‌یان هه‌زار كچ و كوڕ و ژن و پیاوی عیراقی به گه‌مارۆدراوی له‌لایه‌ن ئه‌و هێزه تیرۆریستییه‌وه بكرێنه قه‌ڵغانی مرۆیی وهه‌زارانی تریش ره‌نگه به زۆره‌ملێ یان ده‌ربكرێن یانیش له‌نێوان هێزه شه‌ڕكه‌ره‌كاندان گیر بخۆن. له‌م بارودۆخه‌شدا منداڵ و ژن و پیر و په‌ككه‌وته مه‌ترسیی زیاتریان له‌سه‌ره. به له‌به‌رچاوگرتنی چڕیی و فراوانی شه‌ڕه‌كه‌ش نزیكه‌ی یه‌ك ملیۆن خه‌ڵك ره‌نگه له خراپترین دۆخدا تووشی ئاواره‌یی و جێهێشتنی ماڵ وحاڵی خۆیان ببن.\nمن لێره‌وه داوای خۆم بۆ لایه‌نه‌كانی شه‌ڕ دووپات ده‌كه‌مه‌وه بۆ رێزگرتن له پابه‌ندییه‌كانیان له‌ژێر یاسای نێونه‌ته‌وه‌یی مرۆیی له پاراستنی خه‌ڵكی مه‌ده‌نی و هه‌روه‌ها بۆ دڵنیابوون له‌وه‌ی كه خه‌ڵكه لێقه‌وماوه‌كه ده‌ستیان ده‌گاته یارمه‌تییه پێویستییه‌كانیان. هیچی تریش له‌مه گرنگتر نییه. \nهاوبه‌شكاره مرۆییه‌كانیش پێویسته چی له‌ده‌ستیان دێت بیكه‌ن بۆ به‌هاناوه‌چونی ئه‌وانه‌ی كه ره‌نگه تووشی ئاواره‌یی یان به‌هۆی ئه‌م كرده سه‌ربازییه‌وه تووشی زیان بن. له ئێستادا شوێنی حه‌وانه‌وه بۆ ٦٠ هه‌زار كه‌س له چادرگه‌كان و شوێنه ته‌نگه‌تاوییه‌كان ئاماده‌كراوه له‌گه‌ڵ كاركردن بۆ چه‌ندان شوێنی تر به توانای حه‌وانه‌وه بۆ ٢٥٠ هه‌زار كه‌س. هه‌روه‌ها خۆراك بۆ ٢٢٠ هه‌زار خێزان ئاماده‌ی دابه‌شكردنه له‌گه‌ڵ ئاماده‌بوونی ١٤٣ هه‌زار تاقمی كه‌لوپه‌ڵی ناوماڵ له كۆگا و ئاوده‌ست و شاوه‌ریش ئاماده‌ن بۆ ناردن و ٢٤٠ ته‌نی ده‌رمانیش له كۆگا بۆ دابه‌شكردن ئاماده‌یه.\nسه‌ره‌ڕای كۆمه‌كی به‌خشندانه‌ی وڵاته كۆمه‌كبه‌خشه‌كان، به‌ڵام هێشتا دارایی هه‌ر به‌س نییه بۆ خۆئاماده‌كردن بۆ خراپترین ره‌وش . گه‌ر سه‌رچاوه‌ی دارایی به‌رده‌ست بێت ئه‌وه به دڵنیاییه‌وه هاوبه‌شكاره مرۆییه‌كان له ئاماده‌كردنی پێویستییه‌كان به‌شێوه‌یه‌كی لێهاتووانه درێغی ناكه‌ن. سه‌ره‌ڕای كاركردن له سه‌ختترین هه‌لومه‌رجدا، هاوبه‌شكاره مرۆییه‌كان چی له‌ده‌ستیان بێت ده‌یكه‌ن بۆ یارمه‌تیدانی چه‌ندان كه‌س كه بكرێت له رۆژانی یان هه‌فته‌كانی داهاتوودا.


كوردانى دوزخورماتوو بۆ قه‌ره‌بوو بازاڕیان داخست\nدوزخورماتوو، 16ی ئۆكتۆبه‌ری 2019، داخستنی دوكان و بازاڕ له‌لایه‌ن هاوڵاتیانی كورده‌وه له ساڵیادی روداوه‌كانی 16ی ئۆكتۆبه‌ری 2017دا فۆتۆ: تایبه‌ت به كه‌ركوك ناو\nله‌یلا ئه‌حمه‌د – سه‌ڵاحه‌دین\nهاوڵاتیانی و كاسبكارانی كوردی دوزخورماتوو، دوكانه‌كانیان نه‌كردۆته‌وه و بازاڕیان داخست، به‌هۆی قه‌ره‌بوونه‌كردنه‌وه‌ی ئه‌و زیانانه‌ی له روداوه‌كانی قه‌زاكه‌دا به‌ریانكه‌وت.\nبه‌یانی ئه‌مڕۆ چوارشه‌ممه، دوای دوو ساڵ له روداوه‌كانی 16ی ئۆكتۆبه‌ری 2017دا، كوردانی دوزخورماتوو به داخستنی دوكان و بایكۆتی بازاڕ هه‌ڵوێستیان وه‌رگرت، دژی ئه‌و زیانه زۆره‌ی له بارگرژییه‌كانی ئه‌و رۆژه‌دا به‌ر خه‌ڵك كه‌وت و له‌وكاته‌شه‌وه كه‌س له داواكارییه‌كانیانی نه‌پرسیوه‌ته‌وه.\nجومعە محه‌مه‌د، له بازاڕی حه‌سه‌ن قه‌یوانی دوزخورماتوو دوكانی هه‌یه، ئه‌و یه‌كێكه له‌وانه‌ی ئه‌مڕۆ نه‌چۆته بازاڕ، چونكه ساڵیادی ئه‌و رۆژه‌یه ته‌واوی شمه‌كی نێ، دوكانه‌كه روبه‌ڕوی تاڵانی و سوتاندن بۆوه.\n"شه‌ش رۆژ به‌ر له 16ی ئۆكتۆبه‌ر، نه‌مزانی شه‌ڕ ده‌بێت و ئاواره‌ده‌بین، بۆیه دوكانه‌كه‌م پڕكرد له شمه‌ك، به‌ڵام ئاواره‌بوین و كاتی گه‌ڕانه‌وه هیچ شتێكمان نه‌مابوو، دوكانه‌كه‌ش سوتێنرابوو".\nجومعه بۆ (كه‌ركوك ناو) باسی له‌وه‌كرد ته‌واوی دوكانه‌كانی ئه‌و بازاڕه‌ی ئه‌وی تێدایه سوتێنران، دوكاندار هه‌یه به‌وهۆیه‌وه 25 ملیۆن دینار قه‌رزار كه‌وتووه، بۆیه داواكارن له هه‌ردوو حكومه‌تی عیراق و هه‌رێمی كوردستان، قه‌ره‌بوی زیانه‌كانیان بكه‌نه‌وه.\n(كه‌ركوك ناو) لە راپۆرتێكی-دا پێشتر بڵاویكردەوە كە 200 خانوی هاوڵاتیان و 100 دوكان و كۆگا لە گەڕەكی كۆماری قەزای دوزخورماتوو سوتێنراون یان تاڵانكراون، لەگەڵئەوەشدا، 50 خانووی لێپرسراوانی كورد و پێشمەرگە و چەكدارە خۆبەخشەكان تەقێنراونەتەوە، لە ئەنجامی شەڕی نێوان هێزەكانی حكومه‌تی عیراقی و پێشمەرگە.\nشاخەوان حه‌سه‌ن، دوكاندارێتی بازاڕی هه‌ڵوێسته له دوزخورماتوو، ده‌ڵێت ئه‌وان پشكی شێری زیانه‌كانیان به‌ركه‌وت و ته‌واوی دوكانه‌كان روبه‌ڕوی تاڵانكاری و سوتاندن بونه‌وه، "هه‌ڵوێسته‌كه‌ی ئه‌مڕۆشمان بۆ ئه‌وه‌یه لایەنی پەیوەندیدارو هەر دوو حكومەت به هانامانه‌وه بێن و په‌ره‌بومان بكه‌نه‌وه".\nبه‌وته‌ی شاخه‌وان بۆ (كه‌ركوك ناو)؛ دوو ساڵه هه‌مان داواكارییه‌كان هه‌یه و كه‌س گوێیان لێناگرێت، له كاتێكدا جگه له دوكان، خانووه‌كه‌شی سوتێنراوه.\nكوردانی دوزخورماتوو به بایكۆتی بازاڕ داوای قه‌ره‌بوكردنه‌وه‌ی زیانه‌كان ده‌كه‌ن فۆتۆ: تایبه‌ت به كه‌ركوك ناو\nحكومه‌تی عیراق پێشتر له‌رێی لیژنه‌وه خه‌مڵاندنی بۆ زیانی خه‌ڵك كردووه و به‌لێنی قه‌ره‌بوی داوه به‌ڵام جێبه‌جێنه‌كراوه.\nبه‌وهۆیه‌شه‌وه به‌شێك له خێزانه كورده‌كانی دوزخورماتوو، دوای دوو ساڵ له ئاواره‌یی ئاماده‌ی گه‌ڕانه‌وه نین، چونكه خانوه‌كانیان سوتێنراوه و له توانایاندا نییه نۆژه‌نی بكه‌نه‌وه.\nبه‌پێی به‌دواداچونێكی نێرده‌ی نه‌ته‌وه یه‌كگرتووه‌كان بۆ عیراق (یونامی)، كه له كۆتایی 2018دا بڵاویكردۆته‌وه، تا ئه‌وكات هه‌زار و 440 خێزانی ئاواره‌ی دوزخورماتوو نه‌گه‌ڕاونه‌ته‌وه، ئه‌وه‌ش به‌هۆی روداوه‌كانی 16ی ئۆكتۆبه‌ر، كه بوه هۆی زیانگه‌یاندن به زیاتر له 150 دوكان و خانووی هاوڵاتیان له‌رێی ته‌قاندنه‌وه، یان سوتاندن یاخود روخاندن.\nله 16ی ئۆكتۆبه‌ری 2017، به بڕیاری حه‌یده‌ر عه‌بادی، سه‌رۆك وه‌زیرانی پێشوی عیراق، هێزه‌كانی حكومه‌تی ناوه‌ندی له چوارچێوه‌ی "سه‌پاندنی یاسادا" گه‌ڕانه‌وه بۆ ته‌واوی ناوچه‌كانی جێناكۆك، له قه‌زای دوزخورماتووش پێشمه‌رگه له شه‌ڕێكی قورسدا روبه‌ڕویان بۆوه.\nقەزای دوزخورماتوو سه‌ر به پارێزگای سه‌ڵاحه‌دین، تاكە ناوچەی جێناكۆكی نێوان هەردوو حكومەتی عیراق‌و هەرێمی كوردستانە لە پارێزگای سەڵاحەدین، دانیشتوانەكەی لە توركمان، كورد‌و عەرەب پێكهاتون.\nكورده‌كانی دوزخورماتوو ناگه‌ڕێنه‌وه\nخانووی به‌شێكیان له 16ی ئۆكتۆبه‌ردا ته‌قێنراوه‌ته‌وه\nلە كێبڕكێی هەڵبژاردنی كەركوك\nكاندیدەكان دۆسیەی "پێشمەرگە" دژی یەكتری بەكاردەهێنن\nكتێبی (هەمەچەشنى و فرەیى لە هەرێمى کوردستاندا؛ رابردوو، ئێستا و داهاتوو) بڵاودەكرێتەوە\nبابه‌شێخ لە شنگالە؛ دەیەوێت ناڕازییەكان ئاشتبكاتەوە\nدەیان خێزانی ئاوارە چاوەڕێی وەرگرتنی خێوەت دەكەن\nسەڵاحەدین... كورد لەیەك بازنەدا شەڕ بۆ كورسییەك دەكات\nلەهەر 771 هاوڵاتییەك یەكێكیان رۆژنامەنوسە\nزۆربونی دامەزراوەی میدیایی؛ فەوزا یان ئازادی رۆژنامەوانی؟


کۆڕێک بۆ کتێبی (ئەملام سلێمانی و ئەولام هەڵەبجە) له‌ئه‌مستردام بۆ (قادر بیوک کایە)،\nئێوارە کۆڕێک بۆ کتێبی (ئەملام سلێمانی و ئەولام هەڵەبجە)\nله هۆڵی یانه‌ی کوردی "میدیــــا" له‌ئه‌مستردام\nبۆ (قادر بیوک کایە)، نوسەری ناسراوی باکوڕی کوردستان\nڕۆژی شه‌ممه ڕێکه‌وتی 04-03- 2017 کات 19:00 حەوتی ئێوارە\nیانه‌ی کوردی "میدیـــا" له هۆڵه‌ندا، ئێوه‌ی ئازیز بانگێشت ئه‌کات، بۆ ئامادەبوونتان لە ئێوارە کۆڕێک بۆ پێشکەشکردنی کتێبی (ئەملام سلێمانی و ئەولام هەڵەبجە)، بۆ شاعیر و نوسەر (کاک قادر بیوک کایە)، کە زۆربەی نوسین و شیعرەکانی بە شیوەزاری زازاکی نوسیووە و رەنگدانەوەی بزاڤی رزگاریخوازی کوردانی باکورە، دەنگبێژی ناسراوی باکوڕ (میکایەڵ ئەسڵان)، دو وئەلبوومی سروود و گۆرانی لە هەڵبەستەکانی ئەم نوسەرە بڵاوکردۆتەوە.\nکاک قادر بیوک کایە، لەم ئێوارەیەدا، بیرەوەری و یادەوەریەکانی خۆیی و شەهید (نەجمەدین بیوک کایە) و هەڤاڵانی لەگەڵ کوردانی باشووردا ئەگێڕێتەوە، تیشک ئەخاتە سەر بزووتنەوەی شۆڕشگێڕی و دیموکراتی کوردانی باکوڕ لە ساڵی ١٩٧١ ەوە، پاشان هاوکاری خۆیان لە هەڵگیرسانەوەی شۆڕشی نوێی گەلی کوردستاندا لە باشوور، بە تایبەتی لە ساڵانی ١٩٧٦ تا ١٩٨٠ .\nئەم کتێبە (ئەملام سلێمانی و ئەولام هەڵەبجە)، بریتییە لە 376 لاپەڕە و ٧٩ بابەتی جیاوازی لە خۆگرتووە، لە بەشەکانی دیکەدا باسی گەشتەکەی ساڵی ٢٠١٤ ی خۆی بۆ باشوری کوردستان ئەکات بۆ ناوچەکانی سلێمانی، هەولێر، دهۆک، هەڵەبجە، سۆران، بارزان، شەقڵاوە و هەتا دوایی، بۆ یەکەمین جارە نوسەرێکی کوردی باکوڕ، بەم شێوازە بەرفراوانە کتێبێکی ئاوا، لەسەر باشووری کوردستان بە زمانی تورکی بڵاوبکاتەوە و لەم ئێوارەیەدا کتێبەکەی، بۆ ئامادەبووان ئیمزا ئەکات، خۆشحاڵین بە ئامادەبوونتان، بە هیوای دیدار..\nڕێزو خۆشه‌ویستیمان قبوڵ بفه‌رموون..... ئه‌درێسی کۆڕەکە:\nبە هۆی ئه‌م ئیمه‌یڵ و ژماره‌ته‌له‌فۆنانه‌وه، ئەتوانن زانیاری زیاتر وەربگرن: به‌ڕێزان؛ خاتوو سۆزان مه‌نصور که‌ره‌م: 0620771048، کاک ئالان ئه‌مین: 0655873577، کاک ئیبراهیم عه‌لی سه‌عید: 0645262337، کاک مه‌به‌ست جه‌عفه‌ر: 0683826334، یان ئیمه‌یل ئه‌درێسی "میدیـــا":\nلیژنەی سەرپەرشتی یانه‌ی کوردی "میدیــــا" له‌هۆڵه‌ندا\nیانه‌ی کوردی "میدیـــــا" له هۆڵه‌نده\n591 جار خوێندراوه‌ته‌وه\nXopishandan le Lund 2018.4.20 Banga Lezgin! Gelê meyi heja û Welatparêzen bi rummet: Netewen Yekgirti (NY) (Birleşmiş Milletler) ji bo rewşa Suriye binirxinin li bajarê Lund درێژه ...\nپرسەی وەستا جەمال لە ڵەندەن...\nپرسەی وەستا جەمال لە ڵەندەن ئاگاداری بۆ هه‌موو دۆستان و ئازیزان ئاگادار تان ده‌كه‌ینه‌وه كه ڕۆژی یه‌ك شه‌ممه 22.4.2018 له‌له‌نده‌ن پرسه‌ی خوا لێخۆش بو وەستا (جه‌مال ) باوكی ئا درێژه ...\nکۆمەڵەی مالمۆکورد سەیرانێکی خێزانی یەک ڕۆژە ساز دەکا...\nئاگاداری: کۆمەڵەی مالمۆکورد بانگهێشتتان دەکات بۆ سەیرانێکی خێزانی یەک ڕۆژە لە ناشناڵ پاڕکی “بوکسکووگێن”، هەڵکەوتوو لە ١٦ کیلۆمەتری مالمۆ لە ڕۆژی شەممە ٢١ی ئاپریلدا. لەو سەیرانە درێژه ...\nلە کۆپنهاگن دژی لەسێدارەدانی (ڕامین حسێن پەناهی) خۆپیشاندانێ ساز دەکرێ...\nنا بۆ لە سێدارەدان وەرن پێکەوە بۆ بەرگری لە زیندانیانی سیاسی بۆ وەستانەوە لە دژی لەسێدارەدان و هەڵوەشاندنەوەی بڕیاری لەسێدارەدانی (ڕامین حسێن پەناهی)، هەموومان بە یەکدەنگ ناڕەز درێژه ...\nکۆڕی نووسەر و شانۆنووس دانا ڕەئوف لە ستۆکهۆڵم...\nخۆپیشاندانی مالمۆ دژ بە لە سێدارەدانی ڕامین حوسەین پەناهی لە ئێران...\nدژ بە بڕیاری لە سێدارەدانی چالاکڤانی سیاسی کوردی ڕۆژهەڵات ڕامین حوسەین پەناهی لە ئێران . خۆپیشاندانێ لە مالمۆ ساز دەکرێ. ڕۆژی شەممە 2018.4.15 کات : 11.00 شوێن بازاڕی سەوزە ئە درێژه ...\nپرسەی ماموستا عبدالرحمن سپینداری باوکی لوقمان و کۆڤان دهۆکی لە مالمۆ...\nپرسەی کۆچی دووایی ماموستا عبدالرحمن سپینداری باوکی کاک لوقمان و کاک کۆڤان دهۆکی لە شاری مالمو لە (مزگەوی هودا)یە لە Docentgatan 3B بەرامبەر ICA Livc . ڕۆژی شەممە 2018/04/14 کات درێژه ...\nکۆڕی حاكم ئاسۆ محمد سۆفی لە هۆڵندا...\nبانگێشتنامه بۆ باسێک دەربارەی یادی 30 ساڵەی ئه‌نفال و دووبارە جینۆسایدکردنەوەی گەلی کورد یانەی کوردی "میدیـــــا" لە هۆڵەندا به‌ڕێزتان بانگێشت ده‌کات، تا له یادی 30س درێژه ...\nپرسەی مامۆستا سەمەد کۆیی لە دانیمارک...\nبەداخەوە ھەواڵی کۆچی دوایی مامۆستا( عەبدولسەمەد محێدین کۆیی) هاوسەری سەعدی خان و باوکی شەھید پێشڕەو و ھەریەك لە کاوە و ئاسۆ و سۆران ڕادەگەیەنین و وێرای دەربڕینی ھاوخەمیی بۆ خانەو درێژه ...\nیادی ئەنفال و هەڵەبجە لە مالمۆ...\nکۆی سه‌ردان: 16604114


بەرپرسی پەیوەندیەکانی دەرەوە و شاندێکى وەزارەتی دەرەوەی شانشینی سوید تاوتوێی پەرەپێدانی پەیوەندیەکانیان کرد\nSource: KRG-DFR DFR publication date: THU, 29 NOV 2018 14:36\nئەمڕۆ پێنج شەممە، ڕێکەوتی ٢٩/١١/٢٠١٨، فەلاح مستەفا، بەرپرسی پەیوەندیەکانی دەرەوە پێشوازی کرد لە شاندێکی وەزارەتی دەرەوەی شانشینی سوید بەسەرۆکایەتی خاتوو ئان ماوی، جێگری بەڕێوەبەری فەرمانگەی ڕۆژهەڵاتی ناوەڕاست و باکوری ئەفریقا لە وەزارەتی دەرەوەی شانشینی سوید و شاندی یاوەری لە باڵیۆزخانەى سوید لە بەغداو نووسینگەى ئەو وڵاتە لە هەرێمى کوردستان بە ئامانجی ئاشنابوون بە دوایین بەرەوپێشچوونەکانی ناوچەکە و چۆنیەتی پەرەپێدانی پەیوەندیەکان.\nلە دەستپێکی دیدارەکەدا، بەڕێز بەرپرسی پەیوندیەکانی دەرەوە پووختەیەکی پێشکەش کرد تایبەت بە ڕەوشی ناوچەکە و هەرێمی کوردستان و عێراق دوای قۆناغی داعش و هەڵبژاردنی پەرلەمانی عێراق و هەرێمی کوردستان لەگەڵ ئەگەرەکانی پێکهێنانی کابینەی نوێ. دواتر، ستایشی ڕۆڵی شانشینی سویدی کرد لە هاوکاری سەربازی و مرۆیی لە کاتی شەڕی داعش و ئاوارەو پەنابەران لەگەڵ هەماهەنگی بۆ پەرەپێدانی دامەزراوەکان و بەهاکانی دیموکراسی و مافی مرۆڤ.\nلە کۆبوونەوەکەدا باس لە پتەوکردنى زیاترى پەیوەندیە دووقۆڵیەکان کرایەوەو جەخت لەسەر قۆناغى تازە کرایەوەو تیشک خرایە سەر بایەخدان بە کەرتەکانى ئابوورى و رۆشنبیرى و هاوکارى دامەزراوەیی، لەم رووەوە تێڕوانینی حکومەتى هەرێمى خستەڕوو بۆ قۆناغى داهاتوو. هاوکات باس لە رەوشى نالەبارى ئاوارەو پەنابەران و گرینگى دابینکردنى پێداویستیەکانیان لەم وەرزە کرایەوە.\nلەلای خۆیەوە ، خاتوو ئان ماوی، جێگری بەڕێوەبەری فەرمانگەی ڕۆژهەڵاتی ناوەڕاست و باکوری ئەفریقا لە وەزارەتی دەرەوەی شانشینی سوید، تیشکی خستە سەر گرنگی بەردەوامی پەیوەندی نێوان شانشینی سوید و هەرێمی کوردستان لە سەرجەم بوارەکان و هاوکاری ووڵاتەکەی بۆ عێراق لەڕێگەی ئاژانسە نێودەوڵەتیەکان بۆ پەرەپێدانی ژێرخان و سێکتەرەکانی عێراق.\nهەردوولا جەختیان کردەوە لەسەر بەردەوامی و برەودان بە پەیوەندیەکان و هەماهەنگی لەو بوارەکانی بەرژەوەندی هاوبەش.


2020-07-08 [04:40 AM]\nبەداخ و پەژارەیەکی زۆرەوە نیوەڕۆی ئەمڕۆ، ھەڤاڵ و ھاوکاری دڵسۆزمان، نوسەر و رۆژنامەنووسی ناسراوی گەلەکەمان (شێرزاد عەبدولرەحمان) دوای ململانێیەکی زۆر لەگەڵ نەخۆشیدا، دوا ماڵئاوایی لێکردین.\nخوالێخۆشبوو(شێرزاد عەبدولڕەحمان) کەسایەتیەکی رۆشنبیر و بەئەزموون بوو و، تەمەنێکی پڕ بەخششی لەبواری رۆژنامەگەریی و نووسیندا بەڕێکرد ھەروەھا لە بواری ھونەریشدا گۆرانیبێژێکی خاوەن دەنگ و رەنگی تایبەتی خۆی بوو.\nھەڤاڵی کۆچکردومان لە ساڵی(١٩٥٨)لە (گەڕەکی تەیراوە)ی شاری ھەولێر لەدایک بووە و، خوێندنی سەرەتایی لە قوتابخانەی(زانین)تەواو کردووە، پاشان قۆناغەکانی خوێندنی ناوەندی و دواناوەندی لە قوتابخانەی کۆماری تەواو دەکات و، سەرەتا لە ساڵی(١٩٧٠) پەیوەندی بە دەزگاکانی رادیۆ و تەلەفزیۆنی کوردی لە بەغدا دەکات و چەند گۆرانیەک تۆمار دەکات، لەساڵی(١٩٧٢)لە ئاھەنگێکی ھۆڵی (گەل) لە ھەولێر یەکەم سرودی بۆ(بارزانی نەمر)دەچڕی، دواتر لە بواری رۆژنامەگەری دا کاردەکات و وەک بچووکترین رۆژنامەنووس لەڕووی تەمەنەوە لە رۆژنامەی(ھاوکاری) و گۆڤاری(رەنگین) کاردەکات و بەسەدان ھەواڵ و ریپۆرتاژ بڵاودەکاتەوە. خوالێخۆشبوو(شێرزاد عەبدولڕەحمان) لەدوای راپەرینە شکۆدارەکەی گەلەکەمان بەھەمان شێوە رۆڵی باڵا و بەرچاوی ھەبووە لە کاری رۆژنامەنووسی وچالاکییە رۆشنبیری و رۆژنامەنوسیەکان و لە ئۆرگانەکانی راگەیاندنی پارتیمان کاردەکات لەوانە:\nبەڕێوەبەری نووسین لە رۆژنامەی (برایەتی)و (خەبات) و گۆڤاری(گوڵان) دواجاریش بەڕێوەبەری نووسینبوو لە رۆژنامەی(ھەولێر).\nھەروەھا سەرنووسەری گۆڤاری(ھەرێمی کوردستان) و بەرپرسی نووسینگەی ھەولێری رۆژنامەی(الشرق الاوسگ)بووە.\nخوالێخۆشبوو یەکێک بوو لەو رۆژنامەنووسە چالاک و خاوەن ئەزموونانەی خزمەتێکی زۆری رۆژنامەگەریی و رۆشنبیریی کوردی کردووە، جێدەست و کارەکانی لە بواری رۆشنبیریی و رۆژنامەگەریی کوردیدا دیاروبەرچاوە، بۆیە کۆچی دوایی ئەو نووسەر و رۆژنامەنووسە، زیانێکی دیکەیە بۆ بواری رۆژنامەگەریی و رۆشنبیریی کوردیمان، ھیواخوازین ھاوخەمیی دۆست و دڵسۆزان و ھۆگرانی بەرھەمەکانی ناوبراو ببێتە مایەی دڵنەوایی خانەوادە و ھەموو لایەکمان و لە خەم و خەفەتتمان کەم بکاتەوە.\nخوالێخۆشبوو(شێرزاد عەبدولڕەحمان) وێڕای ھونەر و رۆژنامەنامەوانی نووسەرێکی خودان سەلیقە و بەتوانا و لێھاتووش بوو، خاوەنی(٢٤)کتێبە بەھەردوو زمانی کوردی وعەرەبی لەبواری رۆژنامەگەریی و سیاسەت و یادەوەریی و مێژوویی و ھونەریی..\nلەم بۆنە خەمناکەدا پرسە و سەرەخۆشی خۆمان ئاراستەی خانەوادە بەڕێزەکەیی و کەس و کار و ھەڤاڵ و ھاوکارانی خوالێخۆشبوو و سەرجەم نووسەر و رۆژنامەنووسان دەکەین و شەریکی خەم و پەژارەیانین.\nداواکارین لە خوای گەورە گیانی ھەڤاڵی کۆچکردومان بەبەھەشتی بەرین شاد بکات و سەبوری و دڵنەوایش بە ھەموولایەک ببەخشێت.\nئەم هەواڵە 4162جار خوێندراوەتەوە


بایگانی: 2015 آوریل\nبایگانی نوشته ها » 2015 » آوریل\nشێخ رەزا تاڵەبانی بەناو بانگترین شاعێری هەجو بێژی کوردستانە کە خاوەنی گەڵێک شێعری هەجو و مەدحە کە لە دیوانێک بەناو دیوانی شێخ ڕەزا تاڵەبانی کۆ کراوەتەوە. توجه مهم !!! *** در صورت خطا در هر قسمت از خرید و عدم دریافت محصول و پیگیری تراکنش ناموفق با آدرس ایمیل : info@kardo-art.ir مکاتبه نمایید. *** کۆمەڵە […]\nشیخ رضا طالبانی, کتاب\nدانلود نرم افزار فرهنگ کردی به فارسی و بلعکس”هه نبانه بۆرینه” این نرم افزار نیاز به نصب ندارد بلکه پس از دانلود می توانید آنرا مستقیم اجرا کنید. سازگار با windows xp, windows 7 & 8 & 10 &vista حجم فایل:۱٫۲۲mb توجه مهم !!! *** در صورت خطا در هر قسمت از خرید […]\nکتاب, هه نبانه بورینه\nدانلود دیوان ماموستا قانع\nمامۆستای گەورەی شێعری کوردی و شاعیری چەوساوەکان ، قانعی نەمر و هەست ناسک گەلێک شێعر و هۆنراوەی لە بابەتە جیاوازەکان دا وتووە کە گوڵبژێک لە شێعرەکانی لە کتێبی ژێرەوە ئامادەکراوە. ئەم کتێبە بە ماوەیاکی دیاری کراو بە نرخی ۱۰۰۰ تمەنە. دیوان ماموستا قانع را می توانید با پرداخت فقط ۱۰۰۰ تومان از طریق کارت های عضو […]\nکتاب, ماموستا قانع\nدانلود دیوان ماموستا هیمن\nمامۆستای هەست ناسک و بەناو بانگی شێعری کوردی ، ” هێمن موکریانی ” گەلێک شێعر و پەخشانی ناسک و جوانی هەیە ، کە ۴۹ شێعری بەناو بانگ و خۆش لەوانە لە کتێبی ژێرەوە گولبژێر کراوە. ئەم کتێبە بە ماوەیەکی دیاری کراو بە نرخی ۲۰۰۰ تمەنە. توجه مهم !!! *** در صورت خطا در هر قسمت […]\nکتاب, گولبژیر, ماموستا هیمن